জাপানৰ ডায়েৰি: ‘বাইক’ সংস্কৃতি (সংগীতা কাকতি) - সাহিত্য ডট অৰ্গ\nজাপানত আহি ভৰি থোৱাৰ প্ৰথম দিনকেইটাত আমাৰ বিভাগৰে য়শ্যিহিক’, এন্দাং আৰু মায়ং নামৰ তিনিজন সহকৰ্মীয়ে মোক যথেষ্ট সহায় কৰিছিল৷ নতুন ঠাই, তাতে খুউব কম মানুহেহে ইংৰাজী বুজি পায়৷ বিভিন্ন কামত ইফালে-সিফালে যাওঁতে তেওঁলোকে মোক সংগ উপযাচিয়েই দিছিল৷ প্ৰথম দুদিন ঘৰখন তৰিবলৈ লগা বজাৰ-সমাৰবোৰ, বেংকৰ একাউণ্ট আদি খোলা কামবোৰ কৰিলোঁ৷ তৃতীয় দিনা য়শ্যি-চানে (ইয়াত সন্মানসূচকভাৱে নামৰ শেষত -চান সম্বোধন কৰা হয়) ক’লে, “আজি আমি তোমাক বাইক এখন কিনি দিবলৈ লৈ যাম৷ “ বুজি ল’লো, বাইক মানে নিশ্চয় স্কুটীৰ কথাই কৈছে৷ স্কুটী কেতিয়াও চলায়েই পোৱা নাই৷ তথাপিও কিনিবলৈ যাম বুলিয়েই ক’লোঁ, কাৰণ তেওঁলোকে কোৱামতে ইয়াত হেনো বাইক এখন নহ’লে একেবাৰেই নচলে৷ গতিকে যি হব দেখা যাব, শিকিবতো লাগিবই বুলি নিজকে বুজনি দিলোঁ৷\nআবেলি চাৰিমান বজাত য়শ্যি-চানৰ গাড়ীখনতে উঠি আমি ওলালোঁ৷ যাওঁতে সিহঁতে মোক ৰাস্তাটো বুজাই লৈ গ’ল; আহিবৰ পৰত মই অকলেই ’বাইক’খন চলাই সেইবাটেই আহিব লাগিব যে সেয়ে৷ অলপ দূৰ গৈয়েই আমি ডাঙৰ দোকান এখনৰ সন্মুখত নামি ভিতৰলৈ সোমাই গ’লোঁ৷ য়শ্যি-চানে সন্মুখৰ বিভিন্ন ডিজাইনৰ চাইকেলবোৰলৈ আঙুলিয়াই ক’লে, “এতিয়া ইয়াৰে বাইক এখন পচন্দ কৰা৷”\nমোৰ মুখৰ পৰা আপোনা-আপুনি ওলাই আহিল, “অহ্, আমি বাইক বুলি তেলত চলা দুচকীয়াবোৰকহে কওঁ৷” সি ক’লে, সিহঁতে হেনো সেইবোৰক মটৰ-চাইকেলহে বোলে৷ যদিওবা কিছুমান চাইকেল বেটেৰী চালিতও পোৱা যায়, কিন্তু বাইক বুলিলে তথাকথিত চাইকেলখনকে বুজা যায়৷ যি কি নহওক, তাতেই পচন্দৰ চাইকেল এখন বিচাৰি কিনিলো৷ দোকানীৰ লগত পইচা দিয়া, বীমা কৰা (ইয়াত নতুন চাইকেল কিনিলে বীমা কৰাই লয় সকলোৱে) আদি সকলো লেনদেন শেষ কৰাৰ পাছত মই অকলেই ঘৰলৈ উভতিব পাৰিম বুলি নিশ্চিত হৈ মোক তাতে এৰি সিহঁত গ’লগৈ৷\nসৰুতে চাইকেল চলাবলৈ শিকিছিলোঁ৷ কিন্তু অকলে কোনোদিনেই গাড়ী-মানুহেৰে ভৰ্তি ৰাস্তাত চলাই পোৱা নাছিলোঁ ৷ তাতে বিদেশৰ কথা, না ইয়াৰ ভাষা জানো না নিয়ম-নীতি৷ কিবা দুৰ্ঘটনা হ’লে নিগমে মৰিম৷ সেইবাবে চিনি থোৱা বাটটোৰে চাইকেলখন ঠেলি ঠেলি ঘৰ পালোঁহি৷ পিছদিনা দেওবাৰ আছিল৷ লগৰকেইজনক দিগদাৰ নিদিয়াকৈ অকলেই বজাৰ কৰিবলৈ চেষ্টা কৰোঁ বুলি প্ৰথম দুদিনত বাকী ৰৈ যোৱা বস্তুখিনি কিনিবলৈ ওলালোঁ৷ চাইকেলখন কিনোতে কিনিলোঁ, পিছে নচলোৱাকৈ চলি গলেই ভাল বুলি ভাবি খোজ কাঢ়িয়েই গ’লোঁ৷ দৰকাৰী সকলো বস্তু কিনি ঘৰলৈ উভটি আহোতে বেলি মূৰৰ ওপৰত উঠিছিল৷ দোকানৰপৰা বাহিৰলৈ ওলাই অভ্যাসবশতঃ ৰাস্তালৈ চকু গ’ল৷ এখনো ৰিক্সা নতুবা অ’টোৰিক্সা চকুত নপৰিল৷ মূল পথত ব্যক্তিগত গাড়ীবোৰ আৰু কাষৰীয়া সৰু পথটোত চাইকেল চলাই অহা-যোৱা কৰা পাঁচ-ছবছৰীয়াৰ পৰা আশী-নব্বৈ বছৰীয়া মানুহবোৰহে দেখা পালো৷ ওচৰে-পাজৰে বাছ-ষ্টেণ্ড আছে নেকি সেয়াও ধৰিব নোৱাৰিলো৷ শেষত মন বান্ধি দুয়োহাতে বেগ দুটা লৈ খোজেৰেই বাট ল’লো৷ এক কিলোমিটাৰমান অহাৰ পাছত বেগদুটাৰ ভৰত আঙুলিৰ পাববোৰ ৰঙা পৰিবলৈ ধৰিলে৷ হাতখন সলাই লব’লৈও দুয়োটা বেগেই সমান গধুৰ৷ ফলত মাজৰাস্তাতে আঙুলিকেইটা চিগি যাব যেন লাগিল৷ কোনোমতে আহি ঘৰত ভৰি দি ভাবিলোঁ, ইমান উন্নত দেশ যদিও সাধাৰণ মানুহৰ এনে অৱস্থা৷\nসোমবাৰে কামত লগ পাওঁতে য়শ্যি-চানহঁতে সুধিলে, “কালি ক’ৰবালৈ বাইক লৈ গ’লানেকি?”\nমই লাজ-অস্বস্তি মিহলাই সৰুকৈ ক’লোঁ, “মই বাইক চলাব ভালকৈ নাজানো৷”\nমোৰ উত্তৰ শুনি সিহঁত উচপ খাই উঠিল৷ “তোমাৰ ঘৰত বাইক নাছিল?” -য়শ্যি-চানে সুধিলে৷\nক’লো, আছিল৷ আমাৰ ঘৰত বাহন বুলিবলৈ এখনেই আছিল৷ সেইয়া আছিল দেউতাৰ পুৰণি চাইকেলখন৷ সিহঁতক বহলাই নকলেও সেই চাইকেলখনৰ লগত জড়িত স্মৃতিবোৰে মোৰ মনত দোলা দিবলৈ ধৰিলে৷ মনত পৰিল, সেই চাইকেলখন ঘৰৰ সকলো কামত কিমান যে অপৰিহাৰ্য আছিল! শাওণমহীয়া কঠীয়ানিৰপৰা এফেৰা-দুফেৰাকৈ কঠীয়াবোৰ নি দেউতাই চাইকেলৰ কেৰিয়াৰত তোলে আৰু আঘোণমহীয়া ছ-থৰিয়া ডাঙৰিৰে সৈতে বিৰিয়াডালো টঙালেৰে আঁটি-আঁটি সেই কেৰিয়াৰখনতে বান্ধে৷ তাৰপাছত পথাৰৰ কাষৰ গৰুবাটৰপৰা ঘৰৰ মাজৰ সুদীৰ্ঘ পথচোৱা চাইকেলখনে সেইবোৰ ভাৰ সগৰ্বে বয়৷ তাৰ উপৰিও মিলত কুটাবলৈ নিয়া দুমোনীয়া ধানৰ বস্তাবোৰ, পাট-পলুৰ কাৰণে নুনি-গছৰ ডাল… কি কি যে নকঢ়িয়াইছিল দেউতাৰ চাইকেলখনে৷ আনকি আমাকো কঢ়িয়াইছিল৷\nসেইখনৰ আগফালৰ ফ্ৰেমডালৰ ওপৰত বহিয়েই অকণমানি অৱস্থাৰে পৰা মেট্ৰিক দিয়ালৈকে দেউতাৰ সৈতে কিমান যে ফুৰিলোঁ৷ দেউতা আৰু মোক লৈ লেহেমীয়া গতিত চাইকেল আগবাঢ়ে৷ আগবাঢ়ে দেউতাৰ অন্তৰৰ কথাবোৰ, জীৱন যুঁজৰ অভিজ্ঞতাবোৰ৷ পকী ৰাস্তাৰে যাওঁতে গাড়ী নতুবা বাইকবোৰ আহোতে চাইকেলখন পকাখিনিৰপৰা নমাই কিনাৰৰ ঠেক অংশলৈ নিবলগীয়া হওঁতে দেউতাৰ কথাবোৰ খঙলৈ পৰিবৰ্তিত হয়৷\n“এই সৰু ল’ৰাবোৰ ইমানকৈ এক্সিডেণ্ট হৈ মৰিছে, তথাপিও বাইকৰ সংখ্যা বাঢ়িছেহে৷ বৰ বেয়াকৈ শিপাইছে এই বাইক সংস্কৃতি!” দেউতাই ভোৰভোৰায়৷ মোৰ ধ্যান দেউতাৰ কথাত নাথাকে৷ সন্মুখৰ সৰ্পিল ৰাস্তাবোৰ, ৰাস্তাৰ কাষৰ ফুল-বন, অচিনাকি ঘৰবোৰ চাই আপোন পাহৰা হৈ থাকোঁ৷ দুৰণিবটীয়া ঠাইলৈ তেনেকৈ বহুপৰ বহি যাওঁতে ভৰিকেইটা জিনজিনায়, কেতিয়াবা গম নোপোৱাকৈয়ে ভৰিৰপৰা জোতা-চেন্দেল সুলকি পৰে৷ ৰাস্তাৰ কাষত চাইকেলখন ৰখাই দেউতাই মাজৰাস্তাৰ পৰা তুলি আনি দিয়াৰ পাছত আকৌ পিন্ধো৷ কলাফুল, সৰু-গাঁঠিত চিকুটি চিকুটি ভৰিৰ জিনজিননি নোহোৱা কৰাৰ পাছত পুনৰ চাইকেলত উঠোঁ৷\nপঞ্চমমান শ্ৰেণীত পঢ়ি থাকোঁতে চেগা-চোৰোকাকৈ দেউতাৰ সেই চাইকেলখনকে চলাবলৈ শিকিছিলোঁ৷ এম ই স্কুলখন ঘৰৰ ওচৰতে আছিল; পথাৰৰ আলিয়েদি চমুৱাই গ’লে দহ মিনিটৰ বাট৷ কিন্তু হাইস্কুললৈ পালে চাইকেল চলাই দুৰৰ স্কুললৈ যাব লাগিব, সেইয়া তাৰে প্ৰস্তুতি আছিল ৷ পিছফালৰ পৰা কোনোবাই ধৰি থাকে; বাওঁহাতখন চাইকেলৰ বাওঁ হেন্দেলত, সোঁহাতখনেৰে চিটটো ধৰি ফ্ৰকটো কোঁচাই লৈ ফ্ৰেমৰ দুয়োপাৰে দুয়োটা ভৰি দি শিকিবলৈ আৰম্ভ কৰিছিলোঁ ৷ হাফ-পেদেল মাৰি মাৰি বেলেঞ্চ অহালৈকে শিকিলো৷ পিছে ফুল-পেদেল মাৰি সম্পূৰ্ণ শিকাৰ আগতেই হোষ্টেলত থাকি পঢ়াৰ কথা ওলাল৷ হোষ্টেলৰ পৰা ঘৰলৈ অহা বন্ধৰ দিনকেইটাত চাইকেল শিকিব পৰাকৈ সময় আৰু আগ্ৰহ নাথাকে৷ গতিকে সেই শিক্ষা তেতিয়ালৈ সিমানতে সামৰণি পৰিল৷\nতাৰপাছত এবাৰ এম বি বি এচত সোমোৱাৰ আগে আগে দীঘলীয়াকৈ সময় পাইছিলোঁ৷ বাছনি পৰীক্ষাৰ ৰিজাল্টৰ পৰা নামভৰ্তিলৈকে কেইবামাহো ঘৰত আছিলোঁ৷ “এইকেইদিনতে চাইকেলখন ভালকৈ চলাব পৰাকৈ শিকি ল’৷” -দেউতাই ক’লে৷ নিজে লগত থাকি শিকাব বুলি গা’তো ল’লে৷ ৰাতিপুৱা সোনকালে উঠাৰ এলাহৰ অজুহাতত সেইবাৰলৈ মইহে পিছুৱালোঁ৷ মনে মনে এইবুলিও নভবা নহয়, ডাক্তৰ হোৱাৰ পাছত চাইকেল চলাই ক’ৰবালৈ যাম জানো? গতিকে জীৱনত চাইকেল নিশিকাকৈয়ে থাকি গ’লেও চাগৈ বিশেষ একো ক্ষতি নহ’ব৷ সঁচাকৈয়ে ডিব্ৰুগড় আৰু মুম্বাইত ডাক্তৰী পঢ়ি আৰু কাম কৰি থকাৰ কালচোৱাত চাইকেল চলাব নজনাৰ বাবে কোনো অসুবিধাই নহ’ল৷ অ’টোৰিক্সা, ৰিক্সাৰ ক’তো একোৰেই আকাল নাছিল৷ চমু বাটবোৰ খোজ-কাঢ়িয়েই পোনাই দিওঁ৷\nপিছে অপ্ৰত্যাশিতভাৱে এই দেশখনলৈ আহিহে অসুবিধা হ’লহি৷ ইয়াত অ’টোৰিক্সা, ৰিক্সা একোৱেই নাই৷ গলিৰ মূৰে মূৰে দোকান-পোহাৰ নাই৷ বস্তুবোৰ আনিবলৈ দূৰলৈ যাব লাগে৷ টেক্সিৰ ভাৰাও আকাশলংঘী, নিতৌ টেক্সি ব্যৱহাৰ কৰিবলৈ হ’লে দৰ্মহাৰ টকাৰে খাবলৈকে নুকুলাব৷ সেয়ে উপায়ন্তৰ হৈ প্ৰথম কেইদিন বজাৰ কৰিবলৈ যাওঁতে চাইকেলখন ঠেলি-ঠেলি নিয়া কৰিলোঁ৷ বস্তুবোৰ কেৰিয়াৰত তুলি দিওঁ, বেগৰ ভৰত আঙুলি চিগো-চিগো হোৱাৰ কষ্টতকৈ চাইকেলখন ঠেলি অনাই ভাল৷\nমোৰ এই দুৰৱস্থাৰ কথা গম পাই সহকৰ্মী বান্ধৱী মায়ং ওলাল আবেলি আবেলি মোক চাইকেল শিকাবলৈ৷ তাইৰ লগত গৈ ঘৰৰ কাষৰ পাৰ্ক এখনত চাইকেল চলোৱাৰ প্ৰেক্টিচ আৰম্ভ কৰিলোঁ৷ বেলেঞ্চ আৰু হাফ-পেদেলৰ জ্ঞান আগৰেপৰা আছিল৷ গতিকে ব্ৰেক, সন্মুখৰ হেন্দেল আৰু ফুল পেদেল ব্যৱহাৰ কৰিবলৈ শিকিবলৈ ধৰিলোঁ৷ পাৰ্কত চাইকেল চলাই থকা আশী-নব্বৈ বছৰীয়া আইতাবোৰে মোক জাপানী ভাষাতে “গানবাত্তে কুদাচাই (try your best)” বুলি শুভেচ্ছা যাঁচিবলৈ ধৰিলে৷ মাজে মাজে হেন্দেল নিয়ন্ত্ৰণ কৰিব নোৱাৰি তেওঁলোকক খুন্দিয়াই দিয়া যেন হওঁতে অৱশ্যে ভয়ো খালে৷ তেনেকুৱা মুহূৰ্ত্তবোৰত দেউতালৈ বাৰে বাৰে মনত পৰিল৷ কোনো শিক্ষাই অপ্ৰয়োজনীয় নহয়; দেউতাই কওঁতেই শিকি থোৱা হ’লে এতিয়া এইবোৰ অথন্তৰ নঘটিলহেঁতেন বুলি মৰ্মে মৰ্মে উপলব্ধি কৰিলো৷\nতেনেকৈ কামৰ ফাঁকে-ফাঁকে চেগা-চোৰোকাকৈ কৰা প্ৰেক্টিচৰ অন্তত অলপদিনৰ মূৰত মই ভালকৈ চাইকেল চলাব পৰা হ’লোঁ৷ বন্ধু-বান্ধৱীৰ স’তে সন্ধিয়া একেলগে মোৰ গুলপীয়া চাইকেল অৰ্থাৎ ইয়াৰ ভাষাত বাইকখন লৈ ‘চুচী’ (sushi) খাবলৈ যাব পৰা হ’লোঁ৷ বজাৰ-সমাৰ কৰা, বন্ধৰ দিনত ইফালে-সিফালে নতুন ঠাইবোৰ চাবলৈ নতুবা ওচৰৰে নৈখনৰ পাৰত বহিবলৈও সেইখন লৈয়ে যাবলৈ ভাল পোৱা হ’লোঁ৷ লাহে লাহে মোৰো জাপানীসকলৰ দৰেই চাইকেলখন বহুত প্ৰিয় হৈ পৰিল৷ যোৱা এটা বছৰে ইয়াত ৰাস্তাই-ঘাটে মটৰ-চাইকেল দহখনমানহে দেখিছোঁ চাগৈ৷ যিমানেই উচ্চ-পদস্থ বিষয়া নহওক কিয়, বাহনৰ গতিতকৈ মনৰ বা কামৰ গতিক প্ৰাধান্য দিয়া জাপানীসকলে চাইকেল চলায়েই অহা-যোৱা কৰে৷ অতি দূৰণিবটীয়া সকলহে গাড়ী লৈ আহে৷\nইমান এখন উন্নত দেশৰ সমাজ জীৱনত শিপাই থকা এনে বাইক (চাইকেল) সংস্কৃতিয়ে মোক প্ৰভাৱিত কৰা বুলি দেউতাই অন্তৰত গৌৰৱবোধ কৰিলেহেঁতেন৷ মই এনেদৰে চাইকেল চলাই ফুৰা দেখি, মূলপথৰ কাষত চাইকেল আৰোহীৰ বাবে আচুতীয়াকৈ থকা ইয়াৰ সৰু সৰু ৰাস্তাবোৰ (গাড়ী বা মটৰ চাইকেলে খুন্দিওৱাৰ ভয় নথকাকৈ চাইকেল চলাবৰ বাবে) দেখি তেওঁ খুউব সুখী হ’লহেঁতেন৷ পিছে সেইবোৰ চাবলৈ তেওঁ নাহে, আহিব নোৱাৰে৷ কাহানিও উলটি নহাৰ প্ৰতিশ্ৰুতিৰে তেওঁ যে ইতিমধ্যেই গ’লগৈ ঠিকনাবিহীন এখন দেশলৈ!


Evalue in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Evalue ar byavahar, ppali, parshwakriya, upkaar, kriya-pratikriya aaru satarkatabani\nEvalue की जानकारी\nEvalue ৰ লাভ আৰু ব্যৱহাৰসমূহ- Evalue Benefits & Uses in Assamese- Evalue ar laabh aaru byavaharsamuh\nEvalue ৰ পালি আৰু সেয়া কেনেদৰে ল'ব- Evalue Dosage & How to Take in Assamese - Evalue ar paali aaru xeya kenedore lobo\nEvalue ৰ পাৰ্শ্চক্ৰিয়াসমূহ- Evalue Side Effects in Assamese- Evalue ar parshwakriyasamuh\nEvalue সংক্ৰান্ত সতৰ্কতাবাণীসমূহ- Evalue Related Warnings in Assamese- Evalue xonkranta xatarkatabanisamuh\nঅইন দৰৱৰ সৈতে Evalueৰ গুৰুতৰ ক্ৰিয়া-প্ৰতিক্ৰিয়া- Severe Interaction of Evalue with Other Drugs in Assamese- Oinor xoite Evalue ar gurutor kriya-pratikriya\nEvalue মতভেদসমূহ- Evalue Contraindications in Assamese- Evalue nishedhsamuh\nEvalue ৰ বিষয়ে সততে সোধা প্ৰশ্নসমূহ- Frequently asked Questions about Evalue in Assamese- Evalue ar bikhoye satate xodha prashnasamuh\nখাদ্য আৰু মদৰ সৈতে Evalue ক্ৰিয়া-প্ৰতিক্ৰিয়া- Evalue Interactions with Food and Alcohol in Assamese- khadya aaru modor xoite Evalue kriya-pratikriya\nEvalue ৰ লাভ আৰু ব্যৱহাৰসমূহ - Evalue Benefits & Uses in Assamese - Evalue ar laabh aaru byavaharsamuh\nEvalue তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEvalue ৰ পালি আৰু সেয়া কেনেদৰে ল'ব - Evalue Dosage & How to Take in Assamese - Evalue ar paali aaru xeya kenedore lobo\nEvalue-ৰ উপাদানসমূহ - Evalue Active Ingredients in Assamese - Evalue-ar upadaansamuh\nEvalue ৰ পাৰ্শ্চক্ৰিয়াসমূহ - Evalue Side Effects in Assamese - Evalue ar parshwakriyasamuh\nগৱেষণাৰ ভিত্তিত, Evalue ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEvalue সংক্ৰান্ত সতৰ্কতাবাণীসমূহ - Evalue Related Warnings in Assamese - Evalue xonkranta xatarkatabanisamuh\nEvalue-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Evalue লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nEvalue-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEvalue প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Evalue কি প্ৰভাৱ দেখা গৈছে?\nবৃক্ক can be affected by Evalueৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Evalue কি প্ৰভাৱ দেখা গৈছে?\nকলিজা ৰ বাবে Evalue কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Evalue ৰ কি প্ৰভাৱ দেখা গৈছে?\nEvalue গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Evalueৰ গুৰুতৰ ক্ৰিয়া-প্ৰতিক্ৰিয়া - Severe Interaction of Evalue with Other Drugs in Assamese - Oinor xoite Evalue ar gurutor kriya-pratikriya\nEvalue তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEvalue মতভেদসমূহ - Evalue Contraindications in Assamese - Evalue nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Evalue লোৱা অনুচিত যাতে -\nEvalue ৰ বিষয়ে সততে সোধা প্ৰশ্নসমূহ - Frequently asked Questions about Evalue in Assamese - Evalue ar bikhoye satate xodha prashnasamuh\nএই Evalue-এ অভ্য়াস বা নিচাৰ সৃষ্টি কৰে নেকি?\nনহয়, Evalue লোৱাটোৱে কোনো আসক্তিৰ সৃষ্টি নকৰে।\nহয়, আপুনি Evalue লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Evalue লওক।\nEvalue য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Evalue ক্ৰিয়া-প্ৰতিক্ৰিয়া - Evalue Interactions with Food and Alcohol in Assamese - khadya aaru modor xoite Evalue kriya-pratikriya\nখাদ্য আৰু Evalueৰ ক্ৰিয়া-প্ৰতিক্ৰিয়া\nEvalueৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Evalueৰ মাজৰ প্ৰতিক্ৰিয়া\nEvalueৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nEvalue ৰ অনুকল্প - Substitutes for Evalue in Assamese\nEvalue ৰ মূল্য আৰু পেকৰ চাইজ - Evalue Price and Pack Size in Assamese - Evalue ar mulya aaru pakor size\nআপুনি বা আপোনাৰ পৰিয়ালৰ কোনোবাই Evalue লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Evalue ব্যৱহাৰ কৰিছিল নেকি?\nআপুনি কিমান পৰিমাণে Evalue সেৱন কৰিছিল?\nআপুনি Evalue ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Evalue সেৱন কৰে?


Rohedoi | Bipin Chowdang | Assamese Lyrics - AssameseLyrical.com\nRohedoi | Bipin Chowdang\nSong: Rohedoi oi Singer: Bipin Chawdang ৰহেদৈ অ' অ' অ' অ' ৰহেদৈ ৰহেদৈ সা ৰে গা মা পা সিকিছো ভালেকৈ) ৰহেদৈ অ' অ&#3...\nSong: Rohedoi oi\nৰহেদৈ অ' অ' অ' অ' ৰহেদৈ ৰহেদৈ\nসা ৰে গা মা পা সিকিছো ভালেকৈ)\nএইবাৰ মই গায়ক এইবাৰ মইও গায়ক হ'ম\nমা কছম এইবাৰ গায়ক হ'মেই হ'ম\nৰহেদৈ ডাঙৰ গায়ক হ'ম\nকাণফুলি পিন্ধি ল'ম টিকনিদাল ৰাখি ল'ম\nদুটা ৰঙৰ দুপাত জোতা পিন্ধি ল'ম\nহৰিনাম বৰগীত বিহুনাম বনগীত\nএইবিলাক function ত গাই থাকিলে কি হ'ব\nঅসমীয়া মানুহেই উপলুঙা কৰিব\nঢোল খোল নেগেৰা টোকাৰী দোতাৰা\nএইবিলাক function ত বজাই থাকিলে নহ'ব\nএইবিলাক বজালেনো কোনে কঁকাল ভাঙিব\nrap song গাই দে drum set বজাই দে\nদুদিনতে বনি য‍াবি dj dj\nভূপেন হাজৰিকাৰ কালজয়ী গীতবোৰ\nবুকুতে লুকুয়াই থম নেগাও নেগাও\nমই নেগাও নেগাও\nবিষ্ণু জ্যোতি পাৰ্বতিৰ কেচামাতিৰ গীতবোৰ\nএইবাৰ লাভলি ভন্তি গাম\nএইবাৰ ব্লিচিং পাউদাৰ গাম\nএইবাৰ তপিনা ডাঙৰ চাই বিয়া পাতিবি গাম\nসা ৰে গা মা পা সিকিছো ভালেকৈ\nমুগা চোলা চুৰিয়া গুটি ফুলৰ গামোচা\nএইবিলাক সাজ পিন্ধি গান গালে নহ'ব\nএইবিলাক পিন্ধিলেতো সৰু গায়ক বুলিব\nকাণত কাণফুলি পিন্ধিবই লাগিব\nফটা ফটা জিনচ পেণ্ট ক'লা ক'লা চছমা\nএইবিলাক নিপিন্ধিলে আজিকালি নহ'ব\nৰঙা ৰঙা পানীটুপি পাৰ' মানে গিলি দে,\nআইতাই সিকোৱা সুমধুৰ আই নাম\nগাও গাও লাগিব পিচে নেগাও নেগাও\nমই নেগাও নেগাও !\nমন প্ৰান জুৰুৱা আয়তিৰ বিয়া নাম\nৰহেদৈ উলংগ দেশতে কাপোৰৰ কিনো সকাম\nএইবাৰ বিহুতলিত rap song গাম\nএইবাৰ বিহুতলিত pap song গাম\nৰহেদৈ লাখে লাখে টকা পাম\nৰহেদৈ দুদিনৰ পাছতে তোকে বিয়া পাতি অসম এৰি গুচি যাম\nৰহেদৈ অসম এৰি গুচি যাম যাম যাম ...\nঅ' কল খাৰ মৌ ৰসৰ আজিকালি কাম নাই\nষ্টেজত গান গাই ডিঙি ফালি লাভ নাই,\npen drive লগাই দে dj বজাই দে\nবুট জোতা লৰাই দে acting কৰি দে\nডেকা বুঢ়া সকলোৱে মাৰি দিব dancing\nদুদিনতে বনাই দিব তোক অসমৰে honey shing\nজানি বুজি বুজি জিৱী চাই থাকা হাঁহি মাৰি\nযাওক গ'লে জহন্নামে অসমৰে সংস্কৃতি\nযাওক গ'লে জহন্নামে অসমীয়া জাতি\nহাই হাই !\nসা ৰে গা মা পা সিকিছো ভালেকৈ ...\nAssamese Lyrics - AssameseLyrical.com: Rohedoi | Bipin Chowdang


২০ মাহৰ পাছতো প্ৰস্তুত নহ’ল ‘কা’ৰ নিয়ম! পুনৰ ৬মাহৰ সময় বিচাৰিছে গৃহ-মন্ত্ৰণালয়ে -\nHomeব্ৰেকিং নিউজ২০ মাহৰ পাছতো প্ৰস্তুত নহ’ল ‘কা’ৰ নিয়ম! পুনৰ ৬মাহৰ সময় বিচাৰিছে গৃহ-মন্ত্ৰণালয়ে\nউল্লেখ্য যে, নাগৰিকত্ব সংশোধনী আইন কেন্দ্ৰীয় চৰকাৰে ২০১৯ চনত উত্থাপন কৰিছিল। এই আইনৰ অধীনত পাকিস্তান, আফগানিস্তান, বাংলাদেশৰ হিন্দু, শিখ, জৈন, খ্ৰীষ্টান, বৌদ্ধ আৰু খ্ৰীষ্টান সম্প্ৰদায়ৰ লোকসকলক ভাৰতত নাগৰিকত্ব প্ৰদান কৰা হ’ব। কেন্দ্ৰীয় চৰকাৰে প্ৰৱৰ্তন কৰা এই আইনখনক লৈ তীব্ৰ প্ৰতিবাদৰ সূত্ৰপাত হৈছিল সমগ্ৰ ভাৰতবৰ্ষত। বিৰোধী দলেও এই আইনখনৰ প্ৰবল বিৰোধিতা কৰিছিল। অৱশ্যে, নাগৰিকত্ব সংশোধনী বিধেয়কখনে দেশত আইনৰ ৰূপ লোৱাৰ পাছতে মাৰণ ভাইৰাছ কৰ’নাৰ প্ৰৱেশ ঘটিছিল, সেয়েহে চৰকাৰে আইনখন প্ৰণয়ন কৰিবলৈ শেহতীয়াকৈ দীঘলীয়া সময় বিচাৰিছে।\nPrevious articleঅসমৰ ১ ইঞ্চি ভূমিও এৰি দিয়া নহ’বঃ ড০ হিমন্ত বিশ্ব শৰ্মা\nNext articleদৰিদ্ৰ আৰু সংঘৰ্ষপূৰ্ণ ৰাষ্ট্ৰসমূহক তীব্ৰ আঘাত কৰিছে কৰ’নাই: ৰমেশ ৰাজসিংহম


মনালিছা শইকীয়াৰ গল্প “নৈপৰীয়াৰ জীৱন” - Hourly Times\nমনালিছা শইকীয়াৰ গল্প “নৈপৰীয়াৰ জীৱন”\nAugust 16, 2019000 1 min3yrs 72\nবহুদিনৰ আগতে গাঁও খনলৈ গৈছিলো বিশেষ এখনি সভাৰ কামত। ফাগুণৰ ৰিব ৰিব মলয়া বলা আবেলিটোত গাঁওবাসীয়ে আমাক নামঘৰতে বহুৱাই পাৰ্যমানে সেৱা শুশ্ৰুষা কৰিছিল। অভিভূত হৈছিলো। দূৰে দূৰে থকা ঘৰবোৰৰ এই ভাগো ভাগো হৈ থকা বেৰ চালবোৰে, আধাভগা পিৰালীবোৰে, সেমেকা মজিয়াবোৰে আৰু ধূলিময় চোতালবোৰে আমাক কাতৰ কৰিছিল। সেই অঞ্চলৰ মানুহৰ বানপানীৰ সৈতে হোৱা সহবাসৰ কথায়ো আমাৰ চকুলো বোৱাইছিল। চিনাকী অচিনাকী অনেকজনে নিজৰ নিজৰ ঘৰবোৰলৈ আঙূলিয়াই কৈছিল দুখ দূৰ্দ্দশাৰ অনেক জীয়া কাহিনী। আচলতে তেওঁলোকৰ বাবে মথাউৰিটোৱেই হৈছে জীৱনৰ অনন্য সম্পদ। প্ৰয়োজনীয় দুটামান লাম লাকটুৰ লগতে খৰালি হোৱা পাচলিৰে ঘৰবোৰৰ বাঁহৰ চাংখন ভৰি পৰিছিল। প্ৰাপ্তিৰ প্ৰাণময় স্বাচ্চন্দৰে ভৰি থকা ঘৰখনতেই তেওঁলোকে পাইছিল জীৱনৰ অময়া সুখ। মথাউৰিটোৰ দুয়োপাৰ ঢাকি ফুলি থকা বিস্তীৰ্ণ সৰিয়হ খেতিবোৰৰ হালধীয়া ফুলবোৰে বাৰে বাৰে আমাৰ চকু আৰু মনক সভাৰপৰা আঁতৰাই নিছিল। ভাৱ হৈছিল এই যেন দৌৰি গুছি যাম তাৰ মাজলৈ! হালধীয়াৰ সেই পৃথিৱীখন আজিও প্ৰিয় সিদিনাৰদৰেই। হিয়ালি জিয়ালিকৈ ফুলি থকা সৰিয়হৰ ফুলবোৰ, গুণগুণাই উৰি থকা মৌমাখিবোৰৰ জীয়া ছবিখন আজিও জী আছে বুকুৰ অটলত। গাওঁবাসীয়ে আশাৰ সপোনবোৰ , ভৰষাৰ ভেটিটো সাৱতি জীয়া নৈৰ পাৰত আজিও বাহৰ পাতি আছে। বাৰিষাৰ বানে বাৰে বাৰে তেওঁলোকৰ সপোন উটুৱাই নিছে। ভৰা বাৰীখন, সাজি লোৱা ঘৰখন, মচি কাচি নিমজ কৰা মজিয়াখন বাৰে বাৰে বোকা আৰু পলসেৰে বুৰাই পেলাইছে, ভাঙি পেলাইছে। তথাপি তেওঁলোকে বাৰীখন, ঘৰখন আকৌ পাতিছে। জীৱনৰ জয়গান গাইছে।\nআজি আকৌ গ’লো সেই গাঁওখনলৈ। মহকুমা কবি সন্মিলনৰহৈ বান সাহায্য দিবলৈ। শ্ৰদ্ধাৰ নিজৰা বৰঠাকুৰ, কল্পনা চেতিয়া, অমৰ শৰ্মা, দীপক মহন্ত, লখিমী মহন্ত, অজন্তা তালুকদাৰ আদিৰ সৈতে গৈ গাঁওবাসীক সহৃদয়তাৰে আমাৰ তৰফৰপৰা অকণমান সাহায্য দিলোগৈ। সেই তাহানিতে সভা পাতিবলৈ গৈ আমি বহা নামঘৰটোৰ পকী বেৰৰ ওপৰ অংশলৈকে পানীয়ে চোৱাৰ চিন সুস্পষ্ট। মেটেকা গেলাৰ গোন্ধটো আহি নাকত সোমালহি। বাৰী ঘৰবোৰলৈটো চাবই নোৱাৰি। পানীয়ে সংহাৰ কৰি গ’ল সকলো। আৰু সেই হালধীয়া ফুলৰ মথাউৰিটো! দুয়োপাৰ ঢাকি এতিয়া কেৱল পানী আৰু পানী। তাৰেই ওপৰ অংশত গাঁওবাসীৰ নকৈ সাজি লোৱা টিনৰ চালিবোৰ। য’ত মানুহ আৰু ঘৰচীয়া জীৱজন্তুবোৰে একেলগে কালযাপন কৰিছে। গাঁওবাসীয়ে পুনৰ থানথিত লগাই ঘৰখন বাসোপযোগী কৰিব। ঘৰখন ঘৰ হোৱালৈ বহুদিন ৰ’ব লাগিব। তেতিয়ালৈ মথাউৰিটো পানী শুকাই চিকুণ হ’ব। হালধীয়া ফুলৰ সৰিয়হডৰাই আমাক পুনৰ হাতবাউল দিব……… (যোগনীয়া, মৰিয়াহোলা, নিকৰি আদি ঠাইৰ বানপীড়িত লোকৰ দুখ দুৰ্দ্দশা দেখি বৰ বেয়া লাগিল অ’)


ৰঞ্জিত দাসক হাফপেন্ট পিন্ধা ৰাজনীতি বন্ধ কৰিবলৈ আহ্বান বিধায়ক মনোৰঞ্জন তালুকদাৰৰ ! ক'লে,'কাশ্মীৰত প্ৰমোদ বিহাৰৰ বাবে যোৱা নাই, ছ'চিয়েল মিডিয়াত অপপ্ৰচাৰ হৈছে' ...– News18 assam\nৰঞ্জিত দাসক হাফপেন্ট পিন্ধা ৰাজনীতি বন্ধ কৰিবলৈ আহ্বান বিধায়ক মনোৰঞ্জন তালুকদাৰৰ ! ক'লে,'কাশ্মীৰত প্ৰমোদ বিহাৰৰ বাবে যোৱা নাই, ছ'চিয়েল মিডিয়াত অপপ্ৰচাৰ হৈছে' ...\nমানুহ যেতিয়া বানত ককবকাই আছে ৰাজ্য চৰকাৰে হাত দাঙি দিছে। দুখীয়া মানুহসকল আটাইতকৈ বেছি ক্ষতিগ্ৰস্ত হৈছে। স্কুল, কলেজ, বিশ্ববিদ্যালয় বন্ধ দিবলগীয়া পৰিস্থিতিৰ সৃষ্টি হৈছে: বিধায়ক মনোৰঞ্জন তালুকদাৰ\nLast Updated : June 20, 2022, 17:21 IST\nসৰভোগৰ চিপিআইএমৰ কাৰ্যালয়ত এক সংবাদ মেলৰ আয়োজন কৰে সৰভোগ সমষ্টিৰ বিধায়ক মনোৰঞ্জন তালুকদাৰে। সংবাদমেলত বিধায়ক গৰাকীয়ে অসমৰ বৰ্তমান বান পৰিস্থিতি অভূতপূৰ্ব হৈছে বুলি তেওঁ মন্তব্য কৰে।তেওঁ উল্লেখ কৰে ১৪ জুনৰ পৰা বৰষুণ আৰম্ভ হৈছে, ১৫ত গুৱাহাটী মহানগৰ ডুবিছে।১৬ আৰু ১৭ জুনত সমগ্ৰ অসমৰ মানুহ ক্ষতিগ্ৰস্ত হৈছে। বৰষুণৰ পানীতে আমাৰ ৰাজ্যখন আক্ৰান্ত হৈছে। এনে ক্ষেত্ৰত মানুহ যেতিয়া বানত ককবকাই আছে ৰাজ্য চৰকাৰে হাত দাঙি দিছে। দুখীয়া মানুহসকল আটাইতকৈ বেছি ক্ষতিগ্ৰস্ত হৈছে। স্কুল, কলেজ, বিশ্ববিদ্যালয় বন্ধ দিবলগীয়া পৰিস্থিতিৰ সৃষ্টি হৈছে।\nঅসম বিধানসভাৰ বিধায়কৰ দল এটি আমি ১৪ তাৰিখে কাশ্মীৰলৈ গৈছিলোঁ। বিজেপিৰ বিধায়ক শিবু মিশ্ৰ এই দলৰ সভাপতি আছিল। ভাস্কৰ শৰ্মা, পৃথিৰাজ ৰাভা,মনোৰঞ্জন তালুকদাৰ এই চৰকাৰী কামৰ সঁজাতি দলত আছিল। এই ক্ষেত্ৰত বিধায়ক মনোৰঞ্জন তালুকদাৰ কয় যে,কাশ্মীৰত তেওঁ প্ৰমোদ বিহাৰত যোৱা বুলি ছোচিয়েল মিডিয়াত অপপ্ৰচাৰ চলোৱা হৈছে।অসম চৰকাৰৰ তৰফৰ পৰা দলটিয়ে অধ্যয়নৰ বাবে গৈছিলোঁ। জম্মু কাশ্মীৰৰ গাঁও পঞ্চায়তৰ কাম-কাজ, টাউন-হাউচিঙৰ কাম চাবলৈ ভাৰত চৰকাৰে আমাক পঠিয়াইছিল। ৰুৰেল ডেভলপমেণ্ট বিভাগৰ লগত আলোচনা হয়।\nবিধায়ক মনোৰঞ্জন তালুকদাৰে কয় যে,ৰঞ্জিত কুমাৰ দাসৰ সমষ্টি পাটাছাৰকুছিত বানপানীৰ সমস্যা অধিক হোৱা দেখা গৈছে। সৰভোগৰ প্ৰতি ইমান প্ৰেম যদি সৰভোগ সমষ্টি এৰি কিয় পাটাছাৰকুছিলৈ পলাইছিল বুলি কটাক্ষ কৰে। তেওঁৰ নিজৰ সমষ্টি বানপানীত ধ্বংসস্তূপত পৰিণত হৈছে।বিজেপিৰ আই.টি চেলত লিখা-মেলা কৰাসকল মুৰ্খ। তেওঁলোকৰ প্ৰতি পুতৌ প্ৰকাশ কৰে। সুস্থ ৰুচি সম্পন্ন নহয় বুলিও অভিহিত কৰে। সৰভোগ গাঁও, ডেকাৰবড়ী, জশীহাতীত কিয় নগ'ল ৰঞ্জিত কুমাৰ দাস! বগুলামাৰি, বালাপেট, চান্দামাৰীত ৰিলিফ প্ৰদান কৰা হৈছে। লোকৰ পিঠাৰে বিজেপিয়ে বিহু পাতে বুলিও তেওঁ কয়। আধা কিলো চিৰা লৈ বিজেপিয়ে ৰিলিফ দিছে। মনোৰঞ্জন তালুকদাৰে চছিয়েল মিডিয়াত ব্যস্ত নাথাকি হাতে-কামে লাগিবলৈ আহ্বান জনায়। হাফপেণ্ট পিন্ধা ৰাজনীতি বন্ধ কৰিবলৈ ৰঞ্জিত কুমাৰ দাসক আহ্বান জনায়। ভট্টদেৱ বিশ্ববিদ্যালয়ত সোমাই পাম্পেৰে পানী সিঁচি দেখুৱাবলৈও বিধায়গৰাকীয়ে কয়।\nFirst published: June 20, 2022, 17:21 IST\nAssam Flood SituationMinister Ranjit Kumar DasSarbhug Constituency


Dutam Nt in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dutam Nt ar byavahar, ppali, parshwakriya, upkaar, kriya-pratikriya aaru satarkatabani\nDutam Nt ৰ মূল্য আৰু পেকৰ চাইজ - Dutam Nt Price and Pack Size in Assamese\nDutam Nt की जानकारी\nDutam Nt ৰ লাভ আৰু ব্যৱহাৰসমূহ- Dutam Nt Benefits & Uses in Assamese\nDutam Nt ৰ পালি আৰু সেয়া কেনেদৰে ল'ব- Dutam Nt Dosage & How to Take in Assamese\nDutam Nt-ৰ উপাদানসমূহ- Dutam Nt Active Ingredients in Assamese\nDutam Nt ৰ পাৰ্শ্চক্ৰিয়াসমূহ- Dutam Nt Side Effects in Assamese\nDutam Nt সংক্ৰান্ত সতৰ্কতাবাণীসমূহ- Dutam Nt Related Warnings in Assamese\nঅইন দৰৱৰ সৈতে Dutam Ntৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dutam Nt with Other Drugs in Assamese\nDutam Nt মতভেদসমূহ- Dutam Nt Contraindications in Assamese\nDutam Nt ৰ বিষয়ে সততে সোধা প্ৰশ্নসমূহ- Frequently asked Questions about Dutam Nt in Assamese\nখাদ্য আৰু মদৰ সৈতে Dutam Nt ক্ৰিয়া-প্ৰতিক্ৰিয়া- Dutam Nt Interactions with Food and Alcohol in Assamese\nDutam Nt ৰ লাভ আৰু ব্যৱহাৰসমূহ - Dutam Nt Benefits & Uses in Assamese\nDutam Nt তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDutam Nt ৰ পালি আৰু সেয়া কেনেদৰে ল'ব - Dutam Nt Dosage & How to Take in Assamese\nDutam Nt-ৰ উপাদানসমূহ - Dutam Nt Active Ingredients in Assamese\nDutam Nt ৰ পাৰ্শ্চক্ৰিয়াসমূহ - Dutam Nt Side Effects in Assamese\nগৱেষণাৰ ভিত্তিত, Dutam Nt ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDutam Nt সংক্ৰান্ত সতৰ্কতাবাণীসমূহ - Dutam Nt Related Warnings in Assamese\nDutam Nt-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDutam Nt এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Dutam Nt খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nDutam Nt-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Dutam Nt গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Dutam Nt গ্ৰহণ কৰিব নালাগে।\nবৃক্কত Dutam Nt কি প্ৰভাৱ দেখা গৈছে?\nDutam Ntৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Dutam Nt কি প্ৰভাৱ দেখা গৈছে?\nDutam Ntৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Dutam Nt ৰ কি প্ৰভাৱ দেখা গৈছে?\nDutam Ntৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Dutam Ntৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dutam Nt with Other Drugs in Assamese\nDutam Nt তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDutam Nt মতভেদসমূহ - Dutam Nt Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dutam Nt লোৱা অনুচিত যাতে -\nDutam Nt ৰ বিষয়ে সততে সোধা প্ৰশ্নসমূহ - Frequently asked Questions about Dutam Nt in Assamese\nএই Dutam Nt-এ অভ্য়াস বা নিচাৰ সৃষ্টি কৰে নেকি?\nনহয়, আপনি Dutam Ntৰ প্ৰতি আসক্ত নহয়।\nDutam Nt লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Dutam Nt লোৱাটো নিৰাপদ।\nহয়, Dutam Nt লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Dutam Nt ক্ৰিয়া-প্ৰতিক্ৰিয়া - Dutam Nt Interactions with Food and Alcohol in Assamese\nখাদ্য আৰু Dutam Ntৰ ক্ৰিয়া-প্ৰতিক্ৰিয়া\nখাদ্যৰ সৈতে Dutam Nt লোৱাটো স্বাভাৱিক।\nমদ আৰু Dutam Ntৰ মাজৰ প্ৰতিক্ৰিয়া\nমদ আৰু Dutam Nt একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nDutam Nt ৰ অনুকল্প - Substitutes for Dutam Nt in Assamese\nআপুনি বা আপোনাৰ পৰিয়ালৰ কোনোবাই Dutam Nt লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dutam Nt ব্যৱহাৰ কৰিছিল নেকি?\nআপুনি কিমান পৰিমাণে Dutam Nt সেৱন কৰিছিল?\nআপুনি Dutam Nt ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dutam Nt সেৱন কৰে?


বজাৰত জুই, আলু ৫০, পিঁয়াজ ৬০, বিজেপিক আসন লাগে ১০০+\nOctober 9, 2020 7:13 am\nবজাৰত লাগিছে জুই। আকাশলঙ্ঘী মুল্যবৃদ্ধিয়ে সাধাৰণ জনতাৰ মূৰত মাধমাৰ সোধাইছে।\nপৰিৱৰ্তনৰ শ্লোগান দিয়া বিজেপি চৰকাৰ শাসনলৈ আহিয়েই মূল্যবৃদ্ধি ৰোধ কৰিম বুলি দিয়া প্ৰতিশ্ৰুতি এতিয়া ধোৱাচাঙত। তাৰ বিপৰীতে অত্যাৱশ্যকীয় সামগ্ৰীৰ তালিকাৰ পৰা আঁতৰিল চাউল, দালি, আলু পিঁয়াজ, মিঠাতেল আৰু নিমখ।\nএতিয়া নিজ ইচ্ছা অনুসৰি অসাধু ব্যৱসায়ীয়ে মূল্যবৃদ্ধি কৰিব পাৰিব মানুহৰ অতিকৈ লাগতিয়াল এই কেইপদ সামগ্ৰী।\nতাৰ প্ৰভাৱো নপৰা নহয় মহানগৰীৰ বজাৰত। লকডাউনৰ পূৰ্বৰে পৰা মহানগৰীত হুৰা-হুৰে বৃদ্ধি পাই আহিছে আলু-পিঁয়াজৰ মূল্য।\nবৰ্তমান মহানগৰীৰ বজাৰত আলুৰ দাম প্ৰতি কিল’ত ৪৫-৫০ টকা আৰু পিঁয়াজৰ মূল্য প্ৰতিকিলোত ৫৫-৬০ টকা পৰ্য্যন্ত হৈছে।\nতথাপি মহানগৰবাসীৰ উপায় নাই এইসমূহ সামগ্ৰী যিকোনো ব্যঞ্জনৰ সৈতে অতিকৈ প্ৰয়োজনীয় গতিকে ক্ৰয় কৰিবই লাগিব।\nএফালে চিণ্ডিকেটৰ অভিযোগ আনফালে আকৌ জনসাধাৰণৰ ওপৰতে মূল্যবৃদ্ধিৰে মাধমাৰ সোধাইছে চৰকাৰে।\nএই সন্দৰ্ভত আমি কথা পাতিছিলো বিভিন্ন শ্ৰেণীৰ মহানগৰবাসীৰ লগত।\nৰমেন চৌধুৰী নামৰ ছয়মাইলৰ নিৱাসী এগৰাকীয়ে এই সন্দৰ্ভত কয় ‘পৰিৱৰ্তন বিচাৰিছিলো আমি সেয়েহে বিজেপিক ভোট দিছিলো। কংগ্ৰেছৰ দিনত বস্তুৰ মূল্য বৃদ্ধি হোৱাৰ বাবেই আমি বিজেপিক শাসনলৈ অনাত হাত উজান দিছিলো। এতিয়া কি হ’ল? ক’ত মূল্যবৃদ্ধি ৰোধ হ’ল? দিনক দিনে আলু-পিঁয়াজৰ লগতে অন্যান্য সামগ্ৰীৰ মূল্য বৃদ্ধি হৈ গৈ আছে। আমিও আকৌ পৰিৱৰ্তন বিচাৰিবলৈ বাধ্য হ’ম।‘\nআন এগৰাকী সচেতন মহানাগৰিক চুমি ভুঞাই আমাৰ সাংবাদিকৰ আগত কয় ‘বিজেপিৰ পৰিৱৰ্তন বহু ভাল লাগিছে। পৰিৱৰ্তন সঁচাকৈ হৈছে। মূল্যবৃদ্ধি ক্ৰমান্বয়ে বৃদ্ধি হৈ গৈ আছে এয়াও এক পৰিৱৰ্তনেই দিয়ক। আমি বহু আশাৰে ভোট দি এই চৰকাৰক শাসনলৈ আনিছিলো। কিন্তু এতিয়া আমাৰ জনসাধাৰণকে হাৰাশাস্তি দিছে।‘\nউল্লেখ কৰিব পাৰি যে, যোগান মন্ত্ৰীৰ ব্যৰ্থতা ইতিমধ্যে প্ৰকাশ পাইছে।\nতাৎপয্যপূৰ্ণভাৱে অত্যাৱশ্যকীয় সামগ্ৰীৰ অত্যাধিক মূল্যবৃদ্ধি হোৱাৰ পাছতো ১০০+ আসন লাভ কৰিব বুলি দাবী কৰিছে শাসকীয় বিজেপিয়ে।\nমূল্যবৃদ্ধি ৰোধৰ বাবে ব্যৱস্থা গ্ৰহণ কৰাৰ বিপৰীতে বিজেপিৰ সকলো নেতা-মন্ত্ৰী এতিয়া ব্যস্ত আছে ১০০+ আসন লাভৰ কুচকাৱাজত।\nএনেধৰণে আলুৰ ৫০, পিঁয়াজৰ ৬০ টকা প্ৰতি কিলোগ্ৰামৰ মূল্য হ’লে বিজেপিক সাধাৰণ জনতাই পুনৰবাৰ চৰকাৰ গঠনৰ সুযোগ দিবনে?\nএইখিনিতে, আমি প্ৰধান বিৰোধী দল কংগ্ৰেছৰ প্ৰসংগও উল্লেখ কৰিব লাগিব। সামগ্ৰীৰ আকাশলঙ্ঘী মূল্য হোৱাৰ পাছতো তেওঁলোকে বৰ্তমান প্ৰেক্ষাপটত কোনোধৰণৰ প্ৰতিবাদ বা ইয়াৰ বিৰুদ্ধে মাত মতা দেখিবলৈ পোৱা নাই। অথচ কংগ্ৰেছৰো দাবী বিজেপি বিৰোধী শক্তিৰে একত্ৰিত হৈ তেওঁলোকেও দখল কৰিব ১০০ খনকৈ আসন।\nকংগ্ৰেছৰ শাসনৰ আকাশলঙ্ঘী মূল্যৰ কথাও নিশ্চয়কৈ জনসাধাৰণে পাহৰা নাই।\nএতিয়া আলু-পিঁয়াজকে ধৰি ব্যৱহাৰ্য্য প্ৰতিটো সামগ্ৰীৰ মূল্য বৃদ্ধি হোৱাৰ পাছতো বিজেপি-কংগ্ৰেছ কেৱল ১০০+ আসন লাভ কৰাৰ দৌৰত।\nএসময়ত পিঁয়াজৰ মূল্য বৃদ্ধি হওঁতে বিজেপিৰ বিজয়া চক্ৰৱৰ্তীকে ধৰি অন্যান্য নেতাসকলে পিঁয়াজৰ মালা পিন্ধি ৰাজপথত প্ৰতিবাদ কৰিছিল। কিন্তু আজি সকলো নিশ্চুপ, কিয়নো কাকনো বুলিম ককা সকলোৰে দাড়ি-চুলি পকা।\nপিচে, অত্যাধিক মূল্যবৃদ্ধিৰ পৰিণামৰ প্ৰতিক্ৰিয়া ইভিএম মেছিনত প্ৰতিফলিত হ’বনে?


ফাঁচী হ’ব লগা বিকাশ ডুবেৰ এনকাউন্টাৰত মৃত্যু হ’ল কিয়? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজনৈতিক নেতা আৰু প্ৰশাসনীয় মুৰব্বীৰ সৈতে থকা সম্পৰ্কৰ তথ্য লুকুৱাবলৈকে আত্মসমৰ্পণৰ পিছতো আদালতৰ মজিয়ালৈ নপঠিয়াই জেৰা কৰিব নাপাওঁতেই কুখ্যাত অপৰাধী বিকাশ ডুবেক এনকাউন্টাৰত হত্যা কৰা হ’ল নেকি? কেনেকৈ তেওঁৰ পত্নী এতিয়াও জিলা পৰিষদৰ সদস্য? সেয়ে মধ্যপ্ৰদেশত বহুতে বিচাৰিছে বিকাশ ডুবে এনকাউন্টাৰৰ উচ্চস্তৰীয় তদন্ত। তাৰ ওপৰতে যুগুতোৱা এক প্ৰতিবেদন…\nউত্তৰ প্ৰদেশৰ কানপুৰত ৮ আৰক্ষী হত্যাকাৰী বিকাশ ডুবে অৱশেষত আৰক্ষীৰ হাতত ধৰাশায়ী হ’ল। আৰক্ষীৰ সূত্ৰত প্ৰকাশ পোৱা অনুসৰি উত্তৰপ্ৰদেশ আৰক্ষীয়ে কাণপুৰলৈ তদন্তৰ বাবে আনিছিল গেংষ্টাৰ বিকাশ ডুবেক। তীব্ৰ বেগত বিকাশ ডুবেক আনি থকা এছ টি এফ বাহিনীৰ গাড়ী এটা পথ দুৰ্ঘটনাত পতিত হোৱাৰ পাছতে আৰক্ষীৰ এটা পিষ্টল কাঢ়ি লৈ পলায়ন কৰিবলৈ চেষ্টা কৰিছিল কুখ্যাত গেংষ্টাৰ বিকাশ ডুবেই।\nদুৰ্ঘটনাৰ পাছত প্ৰায় ৭-৮ কিঃমিঃ পথ পলাই সাৰিবলৈও সক্ষম হৈছিল বিকাশ ডুবে। তাৰ পাছতেই আৰক্ষীৰ হাতত ধৰাশায়ী হয় কুখ্যাত গেংষ্টাৰজন। প্ৰথম অৱস্থাত গেংষ্টাৰ ডুবেক আত্মমসৰ্পণৰ সুবিধা দিছিল উত্তৰ প্ৰদেশ আৰক্ষীয়ে। কিন্তু আৰক্ষীৰ নিৰ্দেশক অমান্য কৰি আৰক্ষীলৈ লক্ষ্য কৰি গুলীছালনা কৰিছিল তেওঁ। প্ৰত্যুত্তৰত পুলিছে গুলী কৰাত মৃত্যু হয় ডুবেৰ।\nশুকুৰবাৰে পুৱা ৭.১৫ মিনিটৰ পৰা ৭.৩৫ মিনিটৰ ভিতৰত সংঘটিত হৈছিল এই ঘটনা। আন এক সূত্ৰত প্ৰকাশ পোৱা অনুসৰি বিকাশ ডুবেক কাণপুৰলৈ নি থকা উত্তৰ প্ৰদেশ আৰক্ষীৰ বাহনৰ লগত আছিল কেইবাটাও স্থানীয় সংবাদ প্ৰতিষ্ঠানৰ গাড়ী। কিন্তু মিডিয়াৰ গাড়ী পুৱা ৬.৩০ বজাৰ পৰা ৭.৩০ বজালৈকে আদবাটতে ৰাখি থোৱা হৈছিল। আৰু তাৰ পাছতেই গেংষ্টাৰ বিকাশ ডুবেৰ এনকাউন্টাৰত মৃত্যুৰ খবৰ পোহৰলৈ আহে।\nকোন আছিল গেংষ্টাৰ বিকাশ ডুবেঃ\nএসময়ত বিকাশ পণ্ডিত নামেৰে জনাজাত আছিল গেংষ্টাৰ বিকাশ ডুবে। পণ্ডিতৰ পৰা বিকাশ ডুবে কিদৰে পৰৱৰ্তী সময়ত গেংষ্টাৰ হ’ল আৰু শেহতীয়াকৈ ২৮জন আৰক্ষী হত্যাকাণ্ড সংঘটিত কৰিবলৈ পালে তাৰ বহু খবৰ ইতিমধ্যে প্ৰকাশ পাইছে। প্ৰথম অৱস্থাত ভাৰতীয় জনতা পাৰ্টীত যোগদান কৰিছিল বিকাশে। পৰৱৰ্তী পৰ্যায়ত বহুজন সমাজবাদী পাৰ্টীত যোগদান কৰিছিল বিকাশে। ১৯৯৫-৯৬ চনত ভাৰতীয় জনতা পাৰ্টীত যোগদান কৰা বিকাশে জিলা পৰ্যায়ৰ নিৰ্বাচনত জয়ী হ’বলৈ সক্ষম হৈছিল। ১৯৯৭ চনত পলুৱাই বিবাহ কৰাইছিল ৰিচা ডুবেইক।\nবৰ্তমান বিকাশৰ পত্নী ৰিচা উত্তৰপ্ৰদেশৰ ধিমউ জিলা পঞ্চায়তৰ সদস্যা। বিকাশে ২০০১ চনত ভাৰতীয় জনতা পাৰ্টীৰ শক্তিশালী নেতা আৰু সেইসময়ৰ উত্তৰ প্ৰদেশৰ ৰাজ্যিক মন্ত্ৰী সন্তোষ শুক্লাক আৰক্ষী থানাৰ ভিতৰতে গুলীয়াই হত্যা কৰা অন্যতম অপৰাধী আছিল। তাৰ পাছতেই বিকাশক গ্ৰেপ্তাৰ কৰা হয় যদিও ৰাজনৈতিক হেচাৰ ফলত মুক্ত কৰি দিবলৈ বাধ্য হয় উত্তৰ প্ৰদেশ আৰক্ষী। ভাৰতীয় জনতা পাৰ্টীত পাঁচটা বছৰ অতিক্ৰম কৰা গেংষ্টাৰ বিকাশ ডুবে ১৫ বছৰ বহুজন সমাজবাদী পাৰ্টীত সক্ৰীয় ভাৱে জড়িত হৈ আছিল। আৰু ৰাজনৈতিৰ প্ৰভাৱ খটুৱাই ইটোৰ পাছত সিটোকৈ হত্যা আৰু অপৰাধ সংঘটিত কৰি গৈছিল বিকাশে।\n২০২০ চনৰ ৩ জুলাইত বিকাশ ডুবেক কৰায়ত্ত কৰিবলৈ অহা এজন ডি. এছ. পিৰ লগতে আঠ আৰক্ষী লোকক হত্যা কৰিছিল তেওঁ। কাণপুৰ আৰক্ষীৰ সূত্ৰত প্ৰকাশ পোৱা অনুসৰি প্ৰায় ৫০-৬০ জনীয়া দুৰ্বৃত্তই দলবদ্ধভাৱে আক্ৰমন কৰি হত্যা কৰিছিল আৰক্ষীৰ দলটোক। আৰু তাৰ পাছৰ পৰাই পলাতক অৱস্থাত আছিল বিকাশ। প্ৰথম অৱস্থাত বিকাশে এটা ব্যক্তিগত টি.ভি চেনেলৰ জড়িয়তে আত্মসমৰ্পণৰ চেষ্টা চলাইছিল যদিও তাত সফল হ’ব নোৱাৰিলে। অৱশেষত পুলিচৰ এনকাউন্টাৰৰ পৰা বাচিবলৈ মধ্য প্ৰদেশৰ উজ্জয়নৰ মহাকাল মন্দিৰত ৯ জুলাই তাৰিখে আত্মসমৰ্পণ কৰে।\n৯ জুলাইত আত্মসমৰ্পণ কৰা বিকাশ পণ্ডিতৰ ১০ জুলাইত এনকাউন্টাৰত মৃত্যুও এক সাঁথৰঃ\nউজ্জয়নৰ মহাকাল মন্দিৰত আত্মসমৰ্পণ কৰা ম’ষ্ট ৱান্টেড গেংষ্টাৰ বিকাশ ডুবেৰ এদিন পাছতেই এনকাউন্টাৰৰ মৃত্যুৰ পাছতেই বিভিন্ন প্ৰশ্নৰ উত্থাপন হৈছে। পৰিকল্পিতভাৱে হত্যা কৰা হ’ল নেকি বিকাশ ডুবেক, এই প্ৰশ্নও উঠিছে। কিয়নো এই গৰাকী গেংষ্টাৰৰ শীৰ্ষ ৰাজনৈতিক নেতাৰ পৰা প্ৰশাষনৰ বিভিন্ন স্তৰৰ মূৰব্বীলৈ আছিল সুসম্পৰ্ক। সেয়েহে আত্মসমৰ্পণৰ পিছত তেওঁক জেৰা কৰিলে বহু বিস্ফোৰক খবৰ প্ৰকাশ পাব বুলি বিভিন্ন মহলত চৰ্চা চলিছিল।\nএনে পৰিপ্ৰেক্ষিততে উচ্চ স্তৰৰ তদন্তৰো আশা কৰিছিল সকলোৱে। কিয়নো গেংষ্টাৰ বিকাশৰ সপক্ষত ভালেকেইজন উচ্চপদস্থ আৰক্ষী বিষয়া আৰু প্ৰভাৱশালী ৰাজৈনতিক নেতা থকাৰ কথা পোহৰলৈ আহিছিল। যাৰ প্ৰমাণ পোৱা গৈছিল বিজেপি নেতা শন্তোষ শুক্লাক হত্যা কৰাৰ ঘটনাক কেন্দ্ৰ কৰি। শন্তোষ শুক্লাক হত্যা কৰাৰ পাছত অভিযুক্ত বিকাশক নিম্ন আদালতে শাস্তি বিহিবলৈকো বহু বাধাৰ সন্মুখীন হৈছিল। প্ৰথম অৱস্থাত সাক্ষী প্ৰমাণৰ অভাৱ হৈছিল।\nঅথচ শুক্লাক হত্যা কৰাৰ সয়মত বহু আৰক্ষী আৰু ৰাজনৈতিক নেতা সেই সময়ত উপস্থিত আছিল। পৰৱৰ্তী সময়ত নিম্ন আদালতে তেওঁক আজীৱন কাৰাদণ্ডৰে দণ্ডিত কৰে যদিও অতি সহজেই তেওঁ উচ্চ ন্যায়ালয়ৰ পৰা তেওঁ জামিন লাভ কৰে। সেয়েহে শুকুৰবাৰৰ বিকাশ ডুবেৰ এনকাউন্টাৰৰ পাছতেই সন্দেহ ঘণীভূত হৈছে সচেতন মহলৰ মাজত। বিকাশৰ বিৰুদ্ধে উচ্চস্তৰীয় তদন্ত হ’লে তেওঁৰ সৈতে সম্পৰ্ক ৰখা ৰাজনৈতিক আৰু প্ৰশাসনীয় ক্ষেত্ৰৰ বহু ৰৌ বৰালীৰ মুখা খোল খালেহেতেন বুলিও বিভিন্নজনে মন্তব্য কৰিছে। এনে প্ৰেক্ষাপততে এনকাউন্টাৰৰ পটভূমিৰ সন্দৰ্ভত এক উচ্চস্তৰীয় তদন্তৰ দাবী জনাইছে সচেতন মহলে।


ক্ৰিকেটৰ পথাৰত আকৌ যুৱৰাজ! ৬টা বলত ৬টা ছয়, চাওঁক VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nক্ৰিকেটৰ পথাৰত আকৌ যুৱৰাজ! ৬টা বলত ৬টা ছয়, চাওঁক VIDEO\nডিজিটেল ডেস্কঃ ৬টা বলত ৬টা ছয়। বহু খেলুৱৈৰ বাবে এইয়া কল্পনাৰোটিত। কোনো খেলুৱৈৰ বাবে এই অসাধ্য সাধন কৰাটো এক কঠিন কাম। অৱশ্যে সেয়া সম্ভৱ কৰি তুলিছিল ভাৰতীয় ক্ৰিকেটাৰ যুৱৰাজ সিঙে। ৬টা বলত ৬টা ছয় মাৰিছিল খেলুৱৈগৰাকীয়ে। খেলপথাৰত অসংখ্য লোকৰ কিৰিলি ভাঁহি আহিছিল সেইসময়ত।\nসোমবাৰে পুনৰ তেনে এক পৰিৱেশ দেখিবলৈ পোৱা গ’ল অষ্ট্ৰেলিয়াত। ১৯ অনূৰ্ধ অষ্ট্ৰেলিয়া ক্ৰিকেটত সম্ভৱ হৈ উঠিল এয়া। এদিলাইদেত অনুষ্ঠিত হোৱা এখন ক্ৰিকেট মেচত ১১৫টা বলত ১৮ বছৰীয়া এজন খেলুৱৈয়ে ১৪টা চাৰি আৰু ১৭টা ছয়ৰে সংগ্ৰহ কৰে ২০৭ ৰাণ। খেলুৱৈজনৰ নাম অ’লী ডেভিছ। নিউ ছাউথ ৱেলছ মেট্ৰোৰ খেলুৱৈ ডেভিছ।\nদেওবাৰে নৰ্থার্ণ টেৰীটৰিৰ বিৰুদ্ধে খেলি এই সাফল্য লাভ কৰে তেওঁ। ৩ নম্বৰত বেট ধৰিবলৈ আহি প্ৰথম ৭৪টা বলত ১০০ ৰাণ সম্পূৰ্ণ কৰে ডেভিছে। পৰৱৰ্তী শতকটো মাত্ৰ ৩৯ টা বলতে সম্পূৰ্ণ কৰিবলৈ সক্ষম হয় তেওঁ। ডেভিছৰ দ্বিশতকেৰে দলটোৱে নিৰ্ধাৰিত ৫০ অভাৰত ৪০৬ৰাণ সংগ্ৰহ কৰিবলৈ সক্ষম হয়। ইফালে, ছ’চিয়েল মিডিয়াতো খেলুৱৈজনক লৈ সৰৱ চর্চা দেখিবলৈ পোৱা গৈছে।\nউত্তৰ নাওবান্ধাত হাতীৰ আক্ৰমণত কৃষকৰ মৃত্যু\nবটদ্ৰৱা থানত দুঘন্টা অতিবাহিত কৰি মানসিক প্ৰশান্তি লভিলে মুখ্যমন্ত্ৰী সোনোৱালে


জ্যোতিপ্ৰসাদ আগৰৱালাৰ নাটকত নাৰী চৰিত্ৰ-অৰুন্ধতী বৰা\nঅসমীয়া নাট্য সাহিত্যৰ ক্রমবিৱৰ্তন আৰু দীৰ্ঘ পৰিক্রমাৰ শ্ৰেষ্ঠ নাট্যকাৰৰ তালিকাৰ প্ৰথম তিনিজনৰ এজন নিঃসন্দেহে জ্যোতিপ্ৰসাদ আগৰৱালা। এইক্ষেত্ৰত শংকৰদেৱ আৰু বেজবৰুৱাক প্ৰথম দুটা স্থানত অধিষ্ঠিত কৰিব লাগিব। ড০ মহেন্দ্ৰ বৰাই জ্যোতিপ্ৰসাদক আধুনিক অসমীয়া নাট্য সাহিত্যৰ শ্ৰেষ্ঠতম শিপ্লী বুলি অভিহিত কৰিছিল। অসমীয়া নাট্য সাহিত্যক ছখন নাটকেৰে সমৃদ্ধ কৰি যোৱা জ্যোতিপ্ৰসাদে অসমীয়া নাট্য সাহিত্যৰ প্ৰচলিত পৰম্পৰাগত ধাৰাত এক ইতিবাচক পৰিৱৰ্তনৰ সূচনাৰে অসমীয়া নাট্য সাহিত্যত নতুন চিন্তাৰ উন্মেষ ঘটাইছিল।\nজ্যোতিপ্ৰসাদ আগৰৱালাই ছখন নাটকেৰে অসমীয়া নাট্য সাহিত্যলৈ অৱদান আগবঢ়াই থৈ গৈছে। সেইকেইখন হ’ল - শোণিতকুঁৱৰী, কাৰেঙৰ লিগিৰী, ৰূপালীম, লভিতা, নিমাতী কইনা বা ৰূপকোঁৱৰ আৰু খনিকৰ। জ্যোতিপ্ৰসাদৰ নাটককেইখনৰ মাজেদি তেওঁৰ সৃষ্টিশীল শিপ্লীসত্ত্বা পৰিস্ফুত হৈ উঠিছে। নাটককেইখনৰ নামৰ পৰাই নাটককেইখন যে নাৰী চৰিত্ৰপ্ৰধান, সেইটো স্পষ্ট হয়। নিঃসন্দেহে নাৰী চৰিত্ৰসমূহে নাটককেইখনত এক বলিষ্ঠ ভূমিকা গ্ৰহণ কৰিছে। শোণিতকুঁৱৰীৰ ‘ঊষা’, কাৰেঙৰ লিগিৰীৰ ‘শেৱালি’, ৰূপালীমৰ ‘ৰূপালীম’, লভিতাৰ ‘লভিতা’ই নিৰ্দিষ্ট নাটককেইখনত গ্ৰহণ কৰা ভূমিকাৰ পৰা বিষয়টো স্পষ্ট হয়। অতি সবল ৰূপত উপস্থাপন কৰা নাৰী চৰিত্ৰসমূহৰ বিকাশ নাটককেইখনত স্পষ্ট ৰূপত পৰিলক্ষিত হৈছে। এইটো নাট্যকাৰৰ অন্যতম কৃতিত্ব।\nজ্যোতিপ্ৰসাদৰ নাটকৰ মুখ্য নাৰী চৰিত্ৰৰ আলোচনা :\nএক শক্তিশালী গণমাধ্যমৰূপে নাটকে মনোৰঞ্জনৰ লগতে সমাজ সংস্কাৰৰ ক্ষেত্ৰত এক বিশেষ ভূমিকা পালন কৰে। সেই ভূমিকাৰ বাবে নাটকত থাকিব লাগিব সঠিক আদৰ্শ, সমাজমুখী দৰ্শন আৰু চৰিত্ৰসমূহৰ মনোজগতৰ বিশেষণ, যি জ্যোতিপ্ৰসাদ আগৰৱালাৰ প্ৰতিখন নাটকতে পৰিলক্ষিত হয়। অসমীয়া নাট্যসাহিত্য সমৃদ্ধ কৰা আগৰৱালাই অসমীয়া নাট্যসাহিত্যৰ প্ৰচলিত পৰম্পৰাগত ধাৰাত এক ইতিবাচক পৰিৱৰ্তনৰ সূচনাৰে অসমীয়া নাট্যসাহিত্যলৈ নতুন চিন্তাৰ জোৱাৰ কঢ়িয়াই আনিছিল।\nশোণিত কুঁৱৰী’ নাটকৰ নাৰী চৰিত্ৰ :\nশোণিত কুঁৱৰী নাটক জ্যোতিপ্ৰসাদৰ জীৱনৰ আগবয়সৰ ৰচনা। বিষয়বস্তুৰ ফালৰ পৰা শোণিত কুঁৱৰী পৌৰাণিক নাটক, হ’লেও ই তথাকথিত পৌৰাণিক নাটকৰ দৰে নহয়। ইয়াৰ ভাৱবস্তু, ৰূপবস্তুৰ দিশৰ পৰা ই ৰোমাণ্টিক ভাৱসমৃদ্ধ এখন আধুনিক নাটক। শোণিত কুঁৱৰী নাটকৰ বিষয়বস্তু পীতাম্বৰ কবিৰ ঊষা পৰিণয় আৰু অনন্ত কন্দলিৰ কুমৰ হৰণ কাব্যৰ পৰা আহৰণ কৰা হৈছে। প্ৰাচীন কাব্যৰ পৰা বিষয়বস্তু আহৰণ কৰি তাত মৌলিকতাৰ সংযোগ সাধন কৰি আধুনিক ৰূপ প্ৰদান কৰে। শোণিত কুঁৱৰী নাটকত ঊষা-অনিৰুদ্ধৰ প্ৰণয়ৰ কথাইহে মুখ্য স্থান পাইছে। ইয়াত হৰি-হৰৰ যুদ্ধ গৌণ।\nশোণিত কুঁৱৰী নাটকৰ প্ৰসংগত বাণীকান্ত কাকতিয়ে কৈছে-- পৌৰাণিক মায়াবিদ্যাৰ ঠাইত আধুনিক Hypnotism ভেল্কিৰ সহায়েৰে কুমাৰক হৰণ কৰা কথাটো গ্ৰন্থকাৰৰ পক্ষে বৰ নিপুন উদ্ভাৱন। ভাৱ আৰু ভাষা বৰ মনোমোহা।১ শোণিত কুঁৱৰী নাটক ৰোমাণ্টিক আৱেদনেৰে যিদৰে উপাদেয়, সেইদৰে মানৱীয় ৰূপবৈশিষ্ট্যৰ বাবেও চৰিত্ৰবোৰ বৈচিত্ৰ্যপূৰ্ণ। চৰিত্ৰবোৰক পুৰাণৰ অতিলৌকিক আবেষ্টনীৰ পৰা উলিয়াই আনি নাট্যকাৰে মাটিৰ মানুহৰ লগত বিচৰণ কৰাইছিল।\nশোণিত কুঁৱৰী নাটকৰ প্ৰধান নাৰী চৰিত্ৰ দুটা - ঊষা আৰু চিত্ৰলেখা। চিত্ৰলেখাই নাটকৰ কেন্দ্ৰীয় চৰিত্ৰ হিচাপে ভূমুকি মাৰিছে। এই চৰিত্ৰ নাট্যকাহিনীৰ সূত্ৰধাৰ। পুৰাণৰ অপেশ্বৰী হিচাপে চিত্ৰলেখা মায়াবিনী আৰু নৃত্যপটীয়সী, কিন্তু শোণিত কুঁৱৰী নাটকৰ চিত্ৰলেখা নৃত্য-গীত আৰু চিত্ৰশিপ্লী। প্ৰথম অংকৰ পদুমকলি নাচৰ যোগেদি চিত্ৰলেখাই নৃত্য আৰু গীতৰ নিপুন শিপ্লী হিচাপে আত্মপ্ৰকাশ কৰিছে। দ্বিতীয় অঙ্কৰ চতুৰ্থ দৰ্শনত চিত্ৰলেখা নিপুন চিত্ৰশিপ্লী হিচাপে আত্মপ্ৰকাশ কৰে। চিত্ৰলেখাই যিদৰে ঊষাৰ স্বৰ কোঁৱৰক তেওঁৰ মুখৰ বৰ্ণনা শুনিয়েই তেওঁৰ সন্মুখত আঁকি দাঙি ধৰিছে আৰু তেওঁক বিচাৰি দ্বাৰকা পাইছেগৈ, ঠিক একেদৰেই অনিৰুদ্ধকো ঊষাৰ ৰূপৰ সৌন্দৰ্য বৰ্ণনা কৰি মন্ত্ৰমুগ্ধ কৰি লগত লৈ আহিছে। সৌন্দৰ্য আৰু প্ৰেমে মানুহক যাদুতকৈও যে বেছি মোহাচ্ছন্ন কৰি ৰাখিব পাৰে, লগতে ই যে বেছি বাস্তৱসন্মত আৰু কাৰ্যকৰী তাৰ ইংগিত চিত্ৰলেখা চৰিত্ৰই বহন কৰিছে। চিত্ৰলেখা চৰিত্ৰটি জ্যোতিপ্ৰসাদে শিপ্লীৰ সকলো গুণেৰে সমৃদ্ধ কৰি অংকন কৰিছে। ব্যক্তিকেন্দ্ৰিক ভোগৰ বিপৰীতে সমাজকেন্দ্ৰিক শান্তি আৰু সমৃদ্ধি বৃদ্ধি কৰাতেই যে শিপ্লীৰ সাৰ্থকতা সেয়া চিত্ৰলেখা চৰিত্ৰটিৰ মাজেৰে দাঙি ধৰিবলৈ প্ৰয়াস কৰা হৈছে।\nঊষা শোণিত কুঁৱৰী নাটকৰ আন এক প্ৰধান চৰিত্ৰ। ঊষাৰ চৰিত্ৰটি নাট্যকাৰে যৌৱনসুলভ আচৰণৰ সংযোজন কৰিছে। স্বপুৰুষক পোৱাৰ তীব্ৰ আকাংক্ষাৰে ঊষা চৰিত্ৰটি মানৱী ৰূপত সজাই তোলা হৈছে। সপোনত দেখাজনক আশা কৰি আন দহজনী সাধাৰণ গাভৰুৰ দৰেই ঊষাৰ মনোজগততো পোৱা-নোপোৱা, দেখা-নেদেখা এক মনোলোভা লুকা-ভাকুৰ সৃষ্টি হৈছে। সপোনত পোৱাৰ যিটো মাদকতা ভৰা উন্মাদনা, সপোন ভগাৰ পিচত হেৰুৱাৰ বেদনাসিক্ত আকুলতাৰে এক লেহুকা মানসিক অৱস্থাৰে ঊষা চৰিত্ৰটিক সজাই তোলা হৈছে। নাটকৰ অগ্ৰগতিত ঊষা চৰিত্ৰৰ ভূমিকা উল্লেখযোগ্য হ’লেও চিত্ৰলেখা চৰিত্ৰটিৰ বিপৰীতে ঊষা চৰিত্ৰটি দুৰ্বল আৰু নিজস্বতাহীন যেন বোধ হয়। স্বৰ কোঁৱৰক পোৱাৰ বাবে কৰা আকোঁৰগোজ মনোভাৱ অস্বাভাৱিক। তদুপৰি অসমৰ লগত পূৰ্বৰে পৰা কৃষৰাজ্যৰ সু-সম্পৰ্ক নাছিল। তেনেস্থলত পিতৃৰ অজানিতে এজন অচিনাকি পুৰুষৰ লগত গন্ধৰ্ব বিবাহ কৰা কাৰ্য অত্যন্ত অবিবেচক। এইক্ষেত্ৰত পিতৃ হিচাপে বাণ ক্রোধান্বিত হোৱাটো স্বাভাৱিক।\n‘কাৰেঙৰ লিগৰী’ নাটকৰ নাৰী চৰিত্ৰ :\nজ্যোতিপ্ৰসাদ আগৰৱালাৰ দ্বিতীয়খন গুৰুত্বপূৰ্ণ নাটক হ’ল কাৰেঙৰ লিগিৰী। কাৰেঙৰ লিগিৰী নাটকৰ পটভূমি মধ্যযুগৰ অসমৰ বুৰঞ্জীৰ পটভূমি। এই নাটকৰ কাহিনী হ’ল পুৰণি আৰু নতুন মূল্যবোধৰ সংঘাতৰ মাজেৰে নতুন মানৱীয় মূল্যবোধ প্ৰতিষ্ঠাৰ সূচনা কঢ়িয়াই অনাৰ কাহিনী। নাটকখনৰ আৰম্ভণি হৈছে মাতৃ-পুত্ৰৰ সংঘাতৰ মাজেৰে। পৰম্পৰাগত প্ৰাচীন মূল্যবোধত বিশ্বাসী ৰাজমাও আৰু বাস্তৱবিমুখ ভাৱপ্ৰৱণ পুত্ৰ সুন্দৰ কোঁৱৰৰ দ্বদ্বই নাট্যকাহিনীৰ বীজস্বৰূপ। এই নাটকৰ সৌন্দৰ্য নিৰ্মিত হৈছে ইয়াৰ চৰিত্ৰৰ বৈপৰীত্যজনিত দ্বদ্বত। প্ৰচলিত নাটক লিখাৰ পৰম্পৰাগত প্ৰথাৰ পৰা ফালৰি কাটি আহি নাটখন ৰচনা কৰাৰ বাবে সমালোচকসকল শ্ৰেণী বিভাজনৰ ক্ষেত্ৰত বিমোৰত পৰে। এই দিশত সত্যেন্দ্ৰনাথ শৰ্মাই গভীৰভাৱে বিশেষণ কৰি নাটখনক ঘটনাপ্ৰধান কাপ্লনিক নাটকৰ শাৰীত থৈ মন্তব্য কৰিছে-- এফালৰ পৰা চাই পঠিয়ালে অসমীয়া সমস্যামূলক নাটৰ ভিতৰত কাৰেঙৰ লিগিৰীক পথ প্ৰদৰ্শক বুলিব পাৰি। আকৌ মহেন্দ্ৰ বৰাই কৈছে, সন্দেহ নাই, নাটকৰ সকলোকেইটা উপাদানৰ সুষম সমাবেশেৰে মন্দিত এই নাটখন জ্যোতিপ্ৰসাদৰ উৎকৃষ্টতম নাটক।২\nকাৰেঙৰ লিগিৰী নাটৰ এটি প্ৰধান চৰিত্ৰ শেৱালি যথাৰ্থতেই যেন এপাহ নিয়ৰসিক্ত শেৱালি ফুল। সুন্দৰ কোঁৱৰৰ আলধৰা লিগিৰী শেৱালিয়ে সুন্দৰক ভাল পায়। কাৰেঙৰ লিগিৰীয়ে কাৰেঙৰ কোঁৱৰক ভালপোৱা এক পাপ, ই অক্ষমণীয় অপৰাধ। এয়ে সমাজৰ নীতি। তথাপিও শেৱালিয়ে কোঁৱৰক ভাল পায়। এনেয়ে ভাল পায়। কাৰণ ভালপোৱাই কেৱল মৰমকহে চিনি পায়। ইয়াৰ বাবে কোনো অনুমতিৰ প্ৰয়োজন নহয়। শেৱালিৰ এই ভালপোৱাত নাট্যকাৰে এক যৌৱনসুলভ মাদকতাৰ অংকন কৰিছে। শেৱালি চৰিত্ৰ কোমল আৱেগ আৰু কাৰুণ্যৰে অনবৰতে সেমেকি আছে। নাটকৰ তৃতীয় অংকৰ দ্বিতীয় দৰ্শনত শেৱালিক অতি অসহায় অৱস্থাৰে অংকন কৰা হৈছে। ৰাজমাওৰ ৰোষত পৰি শেৱালিয়ে হাহাকাৰ কৰি উঠিছে। সুন্দৰক ভালপোৱাই যেন শেৱালিৰ কাল হ’ল। শেৱালিক নগা পাহাৰত এৰি দিয়াৰ পিছত ৰাজমাওক অৱজ্ঞা কৰি সুন্দৰ কোঁৱৰে শেৱালিক বিচাৰি অহাত কোঁৱৰৰ মংগল চিন্তিয়ে শেৱালিয়ে জুৰিত জাঁপ দি প্ৰাণ ত্যাগ কৰে। তাই নগা জীয়ৰী ৰুণুকক কৈছিল - ৰজাৰ ল’ৰাই মোক কুঁৱৰী পাতিলে ৰজাৰ ডাঙৰীয়াসকলে কোঁৱৰক ৰজা ভাঙিব আৰু মাৰোৱাই পেলাব পাৰে বুজিছ। (পঞ্চম অঙ্ক, প্ৰথম দৰ্শন) প্ৰেমাস্পদৰ অনিষ্ট হোৱাৰ আশংকাতে শেৱালিয়ে সুন্দৰ কোঁৱৰৰ কুৱৰী হ’ব নোখোজে। এনে মহত্বপূৰ্ণ ত্যাগে চৰিত্ৰটিক মহীয়ান কৰি তুলিছে। ইয়াৰ যোগেদি শেৱালিৰ গভীৰ প্ৰেমৰ উমান পোৱা যায়। মুঠৰ ওপৰত শেৱালি এটি ৰোমাণ্টিকধৰ্মী চৰিত্ৰ।\nকাৰেঙৰ লিগিৰী নাটকৰ অন্য এক মুখ্য চৰিত্ৰ ৰাজমাও। নাটকখনত ৰাজমাওক পৰম্পৰা প্ৰবাহী ৰক্ষণশীল চৰিত্ৰ ৰূপে দেখুওৱা হৈছে। ৰাজমাও মাতৃ চৰিত্ৰ হ’লেও আহোম স্বৰ্গদেউসকলৰ দিনৰ তথাকথিত ৰাজমাওক প্ৰতিনিধিত্ব কৰিছে। সেয়ে ৰাজমাওৰ চৰিত্ৰটিত মাতৃসুলভ কোমলতাতকৈ প্ৰশাসনিক প্ৰভূত্ব আৰু দাম্ভিকতাহে ফুটি উঠা দেখা যায়। আনহাতে ৰজাঘৰীয়া দাম্ভিকতা আৰু আভিজাত্যত বুৰ গৈ ৰাজমাও চৰিত্ৰটোৱে চূড়ান্ত ব্যক্তিকেন্দ্ৰিকতাৰ পৰিচয় দিছে। এফালে পুত্ৰৰ বিবাহৰ প্ৰতি উদাসীনতা আনফালে ৰাজমাওৰ দৃঢ়তাই নাটকখনত অনেক সমস্যাৰ সৃষ্টি কৰিছে। ৰাজমাওৰ ইচ্ছা ৰাজ্যৰ সান্ত বংশৰ বুঢ়াগোহাঁইৰ জীয়ৰী কাঞ্চনমতীকেই সুন্দৰে বিয়া কৰাব লাগে। সুন্দৰ কিন্তু ইয়াৰ পক্ষপাতী নহয়। সুন্দৰে কাঞ্চনমতীকেই নহয়, আন কোনো নাৰীৰ সৈতে বিবাহ কাৰ্য সম্পন্ন কৰাৰ পক্ষপাতী নহয়। হ’লেও পিছত সুন্দৰে ৰাজমাওৰ কথা মানি ল’বলৈ বাধ্য হয়। এইবোৰ কাৰণতে ৰাজমাও চৰিত্ৰটি এটি বলিষ্ঠ চৰিত্ৰ। শাসকীয় প্ৰভূত্ব, ৰজাঘৰীয়া অভিমান আৰু ব্যক্তিকেন্দ্ৰিকতাজনিত ঈৰ্ষাৰ দিশত ৰাজমাওৰ চৰিত্ৰই সফলতা লাভ কৰিছে। নাটকৰ চৰিত্ৰ হিচাপে এইসমূহ চাৰিত্ৰিক বৈশিষ্ট্যৰে সমৃদ্ধ ৰাজমাও চৰিত্ৰই নাট্য কাহিনী আগবাঢ়ি যোৱাত সহায় কৰিছে।\nকাৰেঙৰ লিগিৰী নাটকত কাঞ্চনমতীৰ ভূমিকাও বৈশিষ্ট্যপূৰ্ণ। কাঞ্চনমতীও এক পৰম্পৰা প্ৰবাহী চৰিত্ৰ। ভাৰতীয় তথাকথিত নাৰীৰ প্ৰতিনিধি চৰিত্ৰ। অৰ্থাৎ কাঞ্চনমতী ভাৰতীয় আদৰ্শৰ প্ৰতি মোহগ্ৰস্ত নাৰী। সমাজক আওকাণ কৰিব পৰা বা সমাজৰ নীতি-নিয়ম উলংঘা কৰাৰ মানসিকতা কাঞ্চনমতীৰ চৰিত্ৰটিত ফুটি উঠা দেখা নাযায়। সেয়ে সুন্দৰ কোঁৱৰৰ লগত বিয়াৰ যো-জা চলোতেও নিজ হৃদয়ৰ আহ্বানক আওকাণ কৰি বিনা প্ৰতিবাদে সমাজৰ নীতি গ্ৰহণ কৰে। এইদিশৰ পৰা কাঞ্চনমতী চৰিত্ৰটি সমাজ নিয়ন্ত্ৰিত। যদিও কাঞ্চনমতীয়ে সমাজৰ কথা মানি সুন্দৰৰ লগত বিয়া হ’ল, তথাপি বিয়াৰ পিছত সুন্দৰৰ ওচৰত যুক্তিপূৰ্ণ প্ৰতিবাদৰ ধ্বনি তুলিছে। বিয়াৰ পিছত সুন্দৰে কাঞ্চন আৰু অনঙ্গৰ পূৰ্বৰ প্ৰণয়ৰ কথা জানি কাঞ্চনক সুধিছিল - বিবাহ আৰু ভালপোৱাৰ পাৰ্থক্য কি? ভাৰতীয় সংস্কাৰাচ্ছন্ন নাৰীৰ বাবে যিধৰণৰ উত্তৰ আশা কৰিব নোৱাৰি, তেনেধৰণৰ এক উত্তৰ কাঞ্চনে সুন্দৰ কোঁৱৰক দিলে- বিবাহৰ দ্বাৰাই শাৰীৰিক সম্বন্ধ ঘটে আৰু মানসিক সম্বন্ধ হ’বই লাগিব বুলি সমাজে ধৰি লয়, নিৰ্দেশ কৰে। ভালপোৱা মানসিক সম্বন্ধ, শাৰীৰিক সম্বন্ধ তাৰ উদ্দেশ্য নহ’বও পাৰে (দ্বিতীয় অঙ্ক, প্ৰথম দৰ্শন)।\nকাঞ্চনমতীৰ এই যুক্তি বিবাহিত নাৰীৰ পক্ষে অসম্ভৱ হ’লেও অকাট্য। এই যুক্তিৰে কাঞ্চনে মানৱ জীৱনৰ এক মনঃস্তাত্বিক সত্য প্ৰকাশ কৰি তোলে। এইক্ষেত্ৰত কাঞ্চন আৰু সুন্দৰৰ কিছু কথা তাৎপৰ্যপূৰ্ণ।\nসুন্দৰ : বঢ়িয়া কথা। তেন্তে তুমি মন এঠাইত থৈ শাৰীৰিক এঠাইত থাকিবলৈ একো আপত্তি নকৰা।\nকাঞ্চনমতী : তাত বিচিত্ৰতা কি? আপুনি শাৰীৰিকে এই কোঠাটোত সোমাই থাকি মনটোৰে হিমালয়ত থাকিবও পাৰে।\nসুন্দৰ : সমাজৰ কথা তুমি নিশ্চয় মানি চলিব খোজা?\nকাঞ্চনমতী : ওঁ। (দ্বিতীয় অঙ্ক, প্ৰথম দৰ্শন)\nকাঞ্চনমতীৰ এই উক্তিৰ দ্বাৰা সমাজনিয়ন্ত্ৰিত নাৰী মনৰ স্বৰূপ প্ৰকাশিত হৈছে। এইক্ষেত্ৰত কাঞ্চনৰ বিপ্লৱী চেতনা উন্মোচিত হৈছে। কিন্তু সেয়ে হ’লেও কাঞ্চনমতী মুক্ত নাৰী নহয়। কাঞ্চনমতীৰ সীমাবদ্ধতা লক্ষ্য কৰা যায়, কাজিৰঙাৰ গভীৰ অৰণ্যত সুন্দৰে বালিভোজ খোৱাৰ চলনাৰে এৰি অহাৰ পিছৰ অংশত। কাৰণ কাঞ্চনমতী স্বাধীন হৈয়ো মুক্ত হ’ব নোৱাৰিলে। কাঞ্চনে বিহ খাই আত্মহত্যা কৰা কাৰ্যই পৰম্পৰাগত তথাকথিত নাৰীৰ ভূমিকাহে সূচালে। এয়ে হ’লেও বিংশ শতিকাৰ মুক্ত নাৰীৰ প্ৰতিবাদী কণ্ঠ কাঞ্চনতে যে ধ্বনিত হৈছিল, তাত সন্দেহ নাই। কাঞ্চনমতী চৰিত্ৰটিৰ এক গতিশীলতা আছে। এই গতিশীলতাই চৰিত্ৰটি সৌন্দৰ্যশালী কৰি তুলিছে।\n‘ৰূপালীম’ নাটকৰ নাৰী চৰিত্ৰ :\nৰূপালীম নাটকৰ চৰিত্ৰৰ বৈশিষ্ট্যই দৰ্শক, পাঠক আৰু সমালোচকক সততে সহজে আকৰ্ষণ কৰে। নাট্যকাৰে নাটকৰ পাতনিতে উল্লেখ কৰিছে ইয়াত আদৰ্শ চৰিত্ৰ দাঙি ধৰাতকৈ চৰিত্ৰৰ বিচিত্ৰতাহে দেখুৱাবলৈ প্ৰয়াস কৰা হৈছে। এই কথা যেন এই নাট পঢ়োতাই আৰু সমালোচকে মন কৰে। যদি কোনো বৈচিত্ৰ্যময় চৰিত্ৰ আদৰ্শ চৰিত্ৰ হৈছে, তেন্তে সি আপোনা আপুনিয়েই হৈছে বা হৈয়ে আছে।৩\nৰূপালীম নাটখনৰ কাহিনী গঢ়ি তোলা হৈছে মধ্যযুগৰ পটভূমিত। ৰূক্মী নামৰ বৌদ্ধ জনজাতিৰ সামন্তযুগীয় সমাজ জীৱনত ঘটা ঈৰ্ষা আৰু সামাজিক কঠোৰতাই প্ৰেমৰ পথত অন্তৰায় হৈ কিদৰে দৰে ৰূপালীম নামৰ এগৰাকী নিষ্কলুষ ছোৱালীক হত্যা কৰিলে এই বিষয়বস্তুৰ ওপৰত। নাটৰ বিষয়বস্তু সম্পৰ্কে সত্যেন্দ্ৰনাথ শৰ্মাই এনেদৰে কৈছে-- অন্য চৰিত্ৰৰ ঈৰ্ষা আৰু কামনাৰ জুইত তাই (ৰূপালীম) জাহ গ’ল। মণিমুগ্ধৰ কামনা আৰু ইতিভেনৰ ঈৰ্ষাৰ ধূপকাঠিত তাই বলি হ’ব লগা হ’ল। হৰিণাৰ মাংসই বৈৰী হোৱাৰ দৰে ৰূপ-যৌৱনেই তাইৰ কাল হ’ল।৪\nচৰিত্ৰ সৃষ্টিৰ পৰিকপ্লনা জ্যোতিপ্ৰসাদৰ ৰূপালীম নাটৰ প্ৰত্যেকটি চৰিত্ৰই আপোন বৈশিষ্ট্যৰে সমুজ্জ্বল, প্ৰাণৱন্ত আৰু গতিশীল। নাটকৰ প্ৰধান নাৰী চৰিত্ৰ দুটা - ৰূপালীম আৰু ইতিভেন। ৰূপালীম নাটকৰ কেন্দ্ৰীয় নাৰী চৰিত্ৰ ৰূপালীম। নায়িকা ৰূপালীমৰ আচৰণৰ ওপৰত ভিত্তি কৰি ৰূপালীম চৰিত্ৰটিক গতানুগতিক টাইপ চৰিত্ৰৰ আখ্যা দিব পাৰি। ৰূপালীম সহৃদয়ৱান এগৰাকী মহিলা; যি আনৰ প্ৰতি ভালপোৱাৰ বিনিময়ত দয়াকৃত হোৱাৰ বাবে নিজৰ দেহ আনৰ ওচৰত অৰ্পণ কৰিবলৈও ৰাজী। ৰূপালীম চৰিত্ৰটি পৰিস্থিতিয়ে যিফালেই টানিছে সেইফালেই গতি কৰা দেখা যায়। সেয়ে এই চৰিত্ৰটিক প্ৰহ্লাদ কুমাৰ বৰুৱাই টাইপ চৰিত্ৰৰ শাৰীত অন্তৰ্ভুক্ত কৰিছে। প্ৰহ্লাদ কুমাৰ বৰুৱাই আকৌ কৈছে - ৰূপালীম নাট্যকাৰৰ আদৰ্শ চৰিত্ৰ নহয়; অথচ ৰূপালীম শিপ্লী জ্যোতিপ্ৰসাদৰ শিপ্ল চেতনাৰেই মানৱী ৰূপ।৫\nৰূপালীম সমাজৰ সাধাৰণ শ্ৰেণীৰ যুৱতী হ’লেও ৰূপালীমৰ সমগ্ৰ মানসিক সত্তাত বিলীয়মান হৈ আছে সুগভীৰ প্ৰেম আৰু ত্যাগৰ মহিমা। ৰূপালীমে যে প্ৰেমিক মায়াব’কহে ভাল পায়, এনে নহয়, ভালপায় ককাক জুনাফা, দেশ আৰু স্বজাতি। সেয়ে স্বজাতিৰ দুৰ্যোগৰ সময়ত মণিমুগ্ধৰওচৰত নিজৰ সতীত্ব ত্যাগ কৰিও স্বজাতিক ৰক্ষা কৰিবলৈ মান্তি হ’ল। আত্মদানেৰে ইমান মহান ত্যাগ কৰিবলৈ ওলোৱাত লাহে লাহে কামাতুৰ মণিমুগ্ধৰো জ্ঞানৰ চক্ষু মুকলি হ’ল। মণিমুগ্ধই ৰূপালীমৰ দেহ উপভোগৰ কাৰণে উদ্যত হৈ আছিল, কিন্তু সেয়া সম্ভৱ হৈ উঠা নাছিল। এনেতে এজনী লিগিৰী আহি থিয় হোৱাত মণিমুগ্ধই তাইক সুধিলে -\nমণিমুগ্ধ : ৰাতি কিমান পৰ?\nলিগিৰী : শেষ হ’ল - পোহৰ হ’ল।\nমণিমুগ্ধ : (গম্ভীৰ হৈ দাৰ্শনিকতাৰে) পোহৰ হ’ল - এৰা, পোহৰ হ’ল।\nমণিমুগ্ধৰ এই কথাৰ পিচতেই তেওঁৰ মুখৰ পৰা ওলাই আহিল - ৰূপালীম! ক্ষমা কৰিবা। যোৱা, তুমি মুক্ত।\nএই কথাৰ দ্বাৰা প্ৰতীয়মান হয় ৰূপালীমৰ আদৰ্শৰ বিশালতা।\nৰূপালীম নাটকৰ আন এক নাৰী চৰিত্ৰ হ’ল ইতিভেন। ইতিভেন ৰূক্মী ৰজাৰ ভনীয়েক তথা প্ৰান্ত দেশৰ অধিপতি মণিমুগ্ধৰ বিবাহ প্ৰাৰ্থী। এই চৰিত্ৰটিৰ মাজেৰে মণিমুগ্ধৰ চৰিত্ৰটিৰ দৰে কিছু বৈপৰীত্য প্ৰতীয়মান হয়। মণিমুগ্ধৰ কবলত বন্দী হৈ থকা ৰূপালীমক উদ্ধাৰ কৰিবলৈ অহাৰ আঁৰত ইতিভেনৰ স্বাৰ্থ জড়িত হৈ আছে। কাৰণ কোনো নাৰীয়ে নিজৰ প্ৰেমাস্পদক আন নাৰীৰ সংস্পৰ্শলৈ অহা কাৰ্য মুঠেই সহ্য কৰিব নোৱাৰে। ইতিভেনো ইয়াৰ ব্যতিক্রম নহয়। সেয়ে ক্রোধৰ জ্বালাত একো নাই হৈ নিজক বন্ধা সোণৰ শিকলিৰে মণিমুগ্ধৰ মূৰত আঘাত কৰি আহত কৰে। ইফালে মণিমুগ্ধ সংজ্ঞাহীন হোৱাত পৰিচৰ্যা কৰাতো কোনো ত্ৰুটি কৰা নাছিল।\nমণিমুগ্ধ : ইতিভেন। বৰ দুখ দিলা, তুমি বৰ নিষ্ঠুৰা। তুমি মোক ভাল নোপোৱা ইতিভেন?\nইতিভেন : (হুকহুকাই কান্দিবলৈ ধৰে) মণিমুগ্ধ। বৰ ভালপাওঁ-বৰ ভালপাওঁ। (মণিমুগ্ধক সাৱটি ধৰি মূৰত চুমা খাই গালখন মূৰত লগাই কান্দি থাকে)।\nএইখিনিত প্ৰেমিকৰ প্ৰতি থকা মৰম চকুত পৰে।\nইতিভেনৰ বিদ্ৰোহী চেতনা যথেষ্ট শলাগিবলগীয়া। ৰজাৰ কৰ্তব্যবোধ পাহৰতা ইতিভেনে ককায়েক হ’লেও ৰজাৰ বিৰুদ্ধে বিদ্ৰোহ ঘোষণা কৰিলে। আকৌ প্ৰেমিক হ’লেও মণিমুগ্ধৰ ঘৃণনীয় নৈতিকতাহীন কাৰ্যৰ প্ৰতিবাদ কৰি বিয়াত বহিবলৈ অমান্তি হৈছে। ইয়াত ঈৰ্ষাৰ ইংগিত নাই। আছে দায়িত্ব, কৰ্তব্য আৰু স্বদেশানুৰাগ।\nইতিভেনৰ মনৰ পৰিৱৰ্তন দেখা যায় এইখিনি বক্তব্যত -\nইতিভেন : তেন্তে তুমি আৰু ৰূপালীমৰ কথা নক’বা। তাইক আৰু ইয়ালৈ নানিবা।\nমণিমুগ্ধ : কিন্তু ৰূপালীমৰ ৰূপ - ৰূপালীম সুন্দৰী।\nইতিভেন (মণিমুগ্ধৰ মূৰটো কোলাৰ পৰা নমাই থৈ) তুমি-তুমি-তুমি ৰূপালীমক ইয়ালৈ আনিব নোৱাৰা।\nমণিমুগ্ধ : নহয়-ৰূপালীমৰ সৌন্দৰ্য উপভোগ কৰিব নোৱাৰিলে মোৰ জীৱন অসাৰ্থক। তোমাক মই ভাল পাওঁ।\nইতিভেন : তোমাকো মই এইবাৰ ৰূপালীমক লগ পোৱাৰ আগতে শেষ কৰিম। (চতুৰ্থ অঙ্ক)\nইয়াত ঈৰ্ষাৰ আভাস স্পষ্ট ৰূপত ফুটি উছে। ইতিভেনে দেশ ৰক্ষাৰ কাৰণেই হওক বা নিজ দেশৰ কন্যাৰ সতীত্ব ৰক্ষাৰ স্বাৰ্থতেই হওক, প্ৰেমাস্পদৰ দেশ আক্রমণ কৰাৰ আঁৰত থকা তীব্ৰ ঈৰ্ষাই চৰিত্ৰটি অলপ ম্লান কৰিছে। প্ৰথমাৱস্থাত চৰিত্ৰটিৰ মাজত থকা স্বাভিমান পিছলৈ ৰক্ষণশীল মনোভাৱলৈ পৰিৱৰ্তিত হৈছে। ফলত ইতিভেন চৰিত্ৰটি আন সাধাৰণ নাৰীৰ শ্ৰেণীলৈ অৱনমিত হৈছে। ইতিভেনে যিদৰে মণিমুগ্ধৰ অন্যায় আৰু অনীতিক সহ্য কৰিব পৰা নাই, সেইদৰে ৰূপালীমৰ দেহদানৰ সন্মতিকো গ্ৰহণ কৰিব পৰা নাই। হ’লেও এফালে দেশবাসীৰ কল্যাণৰ বাবে ৰূপালীমৰ সতীত্ব বিসৰ্জনৰ দ্বাৰা মহান ত্যাগ আনফালে অন্যায়ৰ বিৰুদ্ধে দেশ তথা জাতিৰ মৰ্যাদাৰ বাবে ইতিভেনৰ প্ৰেমিক ত্যাগ - এই দুই সমধৰ্মী আদৰ্শৰ সংঘাত ৰূপালীম নাটকত এই চৰিত্ৰ দুটিত পৰিলক্ষিত হয়। মুঠতে ইতিভেন চৰিত্ৰৰ যি গতিশীলতা, ই নাটকখনত বিশিষ্টতা প্ৰদান কৰিছে।\n‘লভিতা’ নাটকৰ নাৰী চৰিত্ৰ :\nলভিতা পূৰ্বৰ তিনিখন নাটকৰ দৰে কাপ্লনিক নাটক নহয়। লভিতা নাটকখন গান্ধীজীৰ নেতৃত্বত সাম্ৰাজ্যবাদী বৃটিছ শক্তিৰ হাতোৰৰ পৰা দেশক মুক্ত কৰাৰ আন্দোলনৰ পটভূমিত ৰচিত নাটক। আগৰৱালাই নিজে কৈছে - ই এখন নাটকীয় বাস্তৱমূলক কাহিনী।৬ লগতে এই কথাও কৈছে যে, ই গতানুগতিক নাটকৰ শাৰীত নপৰে। ইয়াত সচৰাচৰ যেনেকৈ নাটকত আখ্যান, প্লট, চৰিত্ৰাংকন থাকে; ঠিক সেইদৰে সেইবোৰ ইয়াত দিয়া হোৱা নাই। নায়ক-নায়িকা হিচাপে ইয়াত চৰিত্ৰ নাই। ইয়াৰ নায়ক গোটেই অসমীয়া সমাজ। অসমীয়া সমাজে কেনেকৈ বেলেগ বেলেগ জীৱনক্ষেত্ৰত সেই ক্ষেত্ৰৰ মাজেদি ব্যক্তিৰ সাম্ৰাজ্যবাদী সমৰৰ অসমীয়া জীৱনৰ ওপৰত সংঘাতক এহাতেৰে বাধা দি আনহাতে ভাৰতত সাম্ৰাজ্যবাদী প্ৰভুত্ব ৰোধ কৰিবলৈ ৪২ ৰ বিপ্লৱৰ মাজেদি জাতিৰ সক্ষমতা বা ক্ষমতা দেখুৱাইছে, তাকেহে এই নাটকত পাব।৭\nলভিতা নাটখনৰ প্ৰধান নাৰী চৰিত্ৰ লভিতা। নাটকৰ প্ৰথম অঙ্কতে লভিতা আৰু গঞা ৰাইজে চৰকাৰৰ নিৰ্দেশত ঘৰ-বাৰী এৰি যাব লগা হয়। মৌজাদাৰৰ ঘৰত লভিতাৰ আশ্ৰয় গ্ৰহণ আৰু মৌজাদাৰণীৰ অত্যাচাৰৰ তীব্ৰ প্ৰতিবাদত লভিতাই মৌজাদাৰৰ ঘৰ এৰি যোৱাৰ ঘটনাৰ জৰিয়তে সমাজৰ তথাকথিত প্ৰতিপত্তিশীল শ্ৰেণীৰ মানৱতবৰ্জিত চাৰিত্ৰিক বৈশিষ্ট্যক উদঙাই দেখুৱাইছে। লভিতা চৰিত্ৰটিৰ মাজেৰে প্ৰগতিশীল নৱ্য চিন্তাধাৰাৰ সংঘাত প্ৰকাশ পাইছে। লভিতা চৰিত্ৰটোত জীৱনৰ বিচিত্ৰ যাত্ৰাপথ লক্ষ্য কৰা যায়। অসমীয়া ছোৱালী হিচাপে লভিতাই পৰম্পৰাগত অসমীয়া নাৰীৰ বৃত্তৰ পৰিধি অতিক্রম কৰি সৈন্যশিবিৰৰ নাৰ্চৰূপে আত্মপ্ৰকাশ কৰিছে। লভিতা শেষত জাপানী সৈন্যৰ কবলত পৰে। দেশৰ স্বাধীনতাৰ ৰণৰ ৰণুৱাৰূপে নিজকে আত্মপ্ৰতিষ্ঠা কৰা লভিতা শেষত যুদ্ধথলীত শত্ৰুপক্ষৰ গুলীৰে নিজৰ জীৱন ত্যাগ কৰে। লভিতা চৰিত্ৰটোৱে দৰাচলতে জীৱনটোক ক্ষুদ্ৰৰ পৰা বিৰাটলৈ, সীমাবদ্ধতাৰ পৰা মহত্বলৈ নিয়াৰ এক সংগ্ৰামক প্ৰতিনিধিত্ব কৰিছে। স্বাধীনতাৰ সময়ৰ অসমীয়া নাৰী হিচাপে লভিতা চৰিত্ৰটিৰ স্বাভিমান অত্যন্ত মনকৰিবলগীয়া। লভিতাৰ চিন্তাধাৰা আৰু কাৰ্যৰ পৰা ধাৰণা হয় কৰিব পাৰি লভিতা নতুন যুগৰ নতুন নাৰী। কিন্তু সেয়া হ’লেও লভিতা ঐতিহ্যবিমুখী মানসিকতাৰ চৰিত্ৰ নহয়। যিদৰে লভিতা নতুন নাৰী হিচাপে ঐতিহ্যবিমুখী নহয়, ঠিক একেদৰে ৰক্ষণশীল মানসিকতাৰো নহয়। লভিতাই কুসংস্কাৰস্বৰূপ পৰম্পৰাক কঠোৰভাৱে অস্বীকাৰ কৰিছে; কিন্তু পুৰণি মূল্যবোধৰ প্ৰতি শ্ৰদ্ধা প্ৰদৰ্শন কৰিছে। নাটকখনৰ প্ৰথম অংকৰ প্ৰথম দৃশ্যত লভিতাৰ মুখত বনগীত আৰু নাটকৰ একেবাৰে শেষত অৰ্থাৎ মৃত্যুৰ সময়ত লভিতাই আধুনিকা হৈ আধুনিক গীত শুনি জীৱন সামৰিব খোজা নাছিল। অসমৰ সুৱদিসুৰীয়া নাম শুনিব খুজিহে লগৰ নাৰ্চকেইগৰাকীক কৈছিল - ভনীটিহঁত নাকান্দিবা! মোৰ মাত নাইকিয়া হৈ আহিছে, মোৰ চকুৰ পোহৰ কমি আহিছে। ভনীটিহঁত! মই যাবৰ সময়ত এসমৰ সুৱদিসুৰীয়া নাম এটা গাই শুনোৱা - অসমৰ সুৱদি মাত - অসমৰ সুৰীয়া মাত - ভনীটিহঁত! নাম - নাম - অসমৰ এটি সুৱদি নাম - অসমীয়া আইৰ সেউজীয়া পথাৰৰ শোভা দেখি মৰিবলৈ নাপালোঁ - আইৰ সুৱদি নামকে শুনি যাওঁ - ভনীটিহঁত!\nলভিতাৰ জীৱনৰ অন্তিম সময়ৰ এইখিনি কথাই লভিতাৰ ঐতিহ্যপ্ৰীতিক পোহৰাই দিছিল। হ’লেও অতীতৰ কুসংস্কাৰৰ প্ৰতি অন্ধ মোহ লভিতাৰ নাছিল। জ্যোতিপ্ৰসাদে ঐতিহ্য আৰু আধুনিকতাৰ প্ৰতি থকা বৈজ্ঞানিক দৃষ্টিভংগীক দৰাচলতে লভিতাৰ মাজেদি প্ৰকাশ কৰিবলৈ যত্ন কৰিছিল।\nজ্যোতিপ্ৰসাদ আগৰৱালাৰ শোণিত কুঁৱৰী, কাৰেঙৰ লিগিৰী, ৰূপালীম আৰু লভিতা এই চাৰিখন নাটকৰ মুখ্য নাৰী চৰিত্ৰকেইটি নিজ নিজ চাৰিত্ৰিক বৈশিষ্ট্যৰে সমুজ্জ্বল। প্ৰতিখন নাটকৰ নাৰী চৰিত্ৰকেইটিৰ মাজত পৰস্পৰৰ কিছু সাদৃশ্য লক্ষ্য কৰা যায়। শোণিত কুঁৱৰী নাটকৰ চিত্ৰলেখাৰ সখী ঊষাৰ মনৰ শিপ্লীসুলভ ত্যাগৰ আদৰ্শই কাৰেঙৰ লিগিৰী নাটকৰ শেৱালিত বিকাশ লাভ কৰিছিল। শেৱালিও ত্যাগৰ নিদৰ্শন। শেৱালিয়ে প্ৰিয়জনৰ কুশলাৰ্থে প্ৰাণ ত্যাগ কৰিছিল। কাৰেঙৰ লিগিৰীৰ শেৱালিয়ে ৰূপালীম নাটকত ৰূপালীম হিচাপে অধিক বিকাশ লাভ কৰে। শেৱালিয়ে নিজৰ সতীত্ব বিসৰ্জন দিব লগা হোৱা নাছিল। অৰ্থাৎ শেৱালিৰ ত্যাগ প্ৰিয়জনৰ মাজতে সীমাবদ্ধ আছিল। কিন্তু ৰূপালীমে অকল নিজৰ প্ৰেমৰ বাবেই নহয়, বুঢ়া ককাক, প্ৰেমিক মায়াব’ আৰু স্বজাতিৰ ৰক্ষাৰ হেতু নিজৰ সতীত্ব অৰ্থাৎ নাৰীৰ সকলো মৰ্যাদা জলাঞ্জলি দিবলৈকো কুণ্ঠাবোধ কৰা নাছিল। অসমীয়া নাট্যসাহিত্যত জ্যোতিপ্ৰসাদৰ এই চাৰিখন নাটকৰ এক বিশেষ স্থান আছে। জ্যোতিপ্ৰসাদৰ নাট্যচিন্তাৰ সৈতে পাশ্চাত্যৰ শ্বেক্সপীয়েৰ, ইবচেন, বাৰ্ণাড শ্ব’, মেটাৰলিংক আদিৰ পৰিচয় দেখা যায়। নাটককেইখনৰ নামভূমিকাৰ পৰাই নাটকেইখন যে নাৰী চৰিত্ৰপ্ৰধান সেইটো স্পষ্ট হয়। নিঃসন্দেহে এই প্ৰধান নাৰী চৰিত্ৰকেইটিয়ে নাটকৰ কাহিনীৰ অগ্ৰগতিত এক বলিষ্ঠ ভূমিকা গ্ৰহণ কৰিছে।\nপ্ৰসংগ সূত্ৰ :\n১ জ্যোতিপ্ৰসাদৰ নাট্য মনীষা : ড০ গোবিন্দ দাস, পৃষ্ঠা-২৭\n২ উল্লিখিত গ্ৰন্থ, পৃষ্ঠা-৩৮\n৩ উল্লিখিত গ্ৰন্থ, পৃষ্ঠা-৩৮\n৪ ৰূপকোঁৱৰ জ্যোতিপ্ৰসাদ আগৰৱালাৰ ৰূপালীম, নগেন শইকীয়াৰ ভূমিকা সম্বলিত, পৃষ্ঠা-৩৯\n৫ জ্যোতিপ্ৰসাদৰ নাট্য মনীষা : ড০ গোবিন্দ দাস, পৃষ্ঠা-৬০\n৬ জ্যোতি মনীষা, প্ৰফুল্ল কুমাৰ বৰুৱা, পৃষ্ঠা-৬৯\n৭ ৰূপকোঁৱৰ জ্যোতিপ্ৰসাদ আগৰৱালাৰ ৰূপালীম, নগেন শইকীয়াৰ ভূমিকা সম্বলিত, পৃষ্ঠা-২২\n৮ উল্লিখিত গ্ৰন্থ, পৃষ্ঠা-২২\n১ বৰুৱা, প্ৰহ্লাদ কুমাৰঃ জ্যোতি মনীষা, বনলতা, দ্বিতীয় প্ৰকাশ, মাৰ্চ, ১৯৯৭\n২ বৰুৱা, প্ৰফুল্ল কুমাৰঃ জ্যোতিপ্ৰসাদৰ নাটক, বনলতা, তৃতীয় প্ৰকাশ, জুলাই, ১৯৯৯\n৩ শইকীয়া, নগেন (সম্পা.) : ৰূপকোঁৱৰ নাট্যাৱলী, কৌস্তুভ প্ৰকাশন, ২০১১\n৪ দাস, গোবিন্দঃ জ্যোতিপ্ৰসাদৰ নাট্য মনীষা, জ্যোতি প্ৰকাশন\n৫ শৰ্মা, সত্যেন্দ্ৰনাথঃ অসমীয়া নাট্য সাহিত্য, সৌমাৰ প্ৰকাশ,২০১৩\n৬ শৰ্মা, সত্যেন্দ্ৰনাথ (সম্পা.) : জ্যোতিপ্ৰসাদৰ ৰচনাৱলী,২০১৩\n৭ শইকীয়া, নগেন (ভূমিকা সম্বলিত) : ৰূপকোঁৱৰ জ্যোতিপ্ৰসাদ আগৰৱালাৰ ৰূপালীম, কৌস্তুভ প্ৰকাশন, দ্বিতীয় প্ৰকাশ, জুন,২০১২\n৭ বিভিন্ন আলোচনীত প্ৰকাশিত জ্যোতিপ্ৰসাদ আগৰৱালাৰ নাটক বিষয়ক প্ৰৱন্ধ।


পোহৰৰ বাটেৰে আগবঢ়া গাঁওখন সকলো প্ৰশ্নৰ উত্তৰ নৱম শ্ৰেণীৰ\nপোহৰৰ বাটেৰে আগবঢ়া গাঁওখন\nপাঠ পোহৰৰ বাটেৰে আগবঢ়া গাঁওখন\nলেখক জ্যোতিপ্ৰসাদ বুঢ়াগােহাঞি\nপ্রশ্ন-১। চমুকৈ উত্তৰ লিখা ।\n(ক) ৰাজপুত বীৰ ৰাণা প্রতাপৰ জন্ম ক’ত হৈছিল?\nউত্তৰঃ ৰাজস্থানৰ উদয়পুৰত।\n(খ) পিপলান্ত্রি গাঁওখন ক’ত অৱস্থিত ?\nউত্তৰঃ ৰাজস্থানৰ ৰাজধানী জয়পুৰৰ পৰা ৩৫০ কিলােমিটাৰ আঁতৰত অৱস্থিত।\n(গ) কিহৰ বাবে পিপলান্ত্রি গাঁওখনে গ্রীণিজ ৱর্ল্ড ৰেকৰ্ডছত স্থান পাইছিল ?\nউত্তৰঃ মাৰ্বল পাথৰৰ বাবে।\n(ঘ) পৃথিবীৰ কোনখন দেশৰ পাঠ্যক্ৰমত পিপলান্ত্রি গাঁৱৰ সফলতাৰ কাহিনী অন্তর্ভুক্ত হৈছে?\nউত্তৰঃ ডেনমার্ক দেশৰ পাঠ্যক্রমত।\n(ঙ) ‘Tree Sisters’ নামৰ চিনেমাখন কোনে নির্মাণ কৰিছিল ?\nউত্তৰ : আর্জেন্টিনাৰ এটা দলে।\n(চ) কিৰণ কোন আছিল?\nউত্তৰঃ পিপলান্ত্রি গাঁৱৰ মুখিয়াল শ্যাম সুন্দৰ পালিৱালৰ কন্যা আছিল।\n(ছ) ৰাখী বন্ধনৰ দিনা পিপলান্ট্রি গাঁৱৰ মানুহে কি কৰে?\nউত্তৰঃ গছত ৰছী বান্ধে।\n(জ) কিৰণ যােজনাৰ আঁৰৰ মানুহজন কোন?\nউত্তৰঃ শ্যাম সুন্দৰ পালিৱাল।\n(ঝ) কোনাে এজন মানুহৰ মৃত্যুত পিপলান্ত্রি গাঁৱৰ মানুহে কি কৰে?\nউত্তৰ: মৃতকৰ স্মৃতিত ১১ জোপা গছপুলি ৰােপণ কৰে।\nপ্রশ্ন ২। পিপলান্ত্রি গাঁৱৰ পৰিবেশ কিয় দূষিত হৈছিল ?\nউত্তৰঃ পিপলান্ত্রি গাঁৱত ডাঙৰ ডাঙৰ ব্যৱসায়ীসকলে বৃহৎ বৃহৎ মাৰ্বল পাথৰৰ খনি আৰম্ভ কৰাৰ ফলত প্রকৃতিও ধ্বংস হ’বলৈ ধৰে। মাৰ্বল পাথৰ আহৰণৰ বাবে খনিবােৰত দিনে-নিশাই কাম চলাৰ ফলত পিপলান্ট্রি গাঁৱৰ পৰিবেশ দূষিত হয়। গছ-গছনি কমি অহাত বৰষুণৰ পৰিমাণে কমি আহিল; ফলত অধিক মাত্রাত পৰিবেশ দূষিত হৈ পৰিল।\nআৰু পঢ়ক:- যুজ\nপোহৰৰ বাটেৰে আগবঢ়া গাঁওখন question answer\nপ্রশ্ন ৩। শ্যাম সুন্দৰ পালিৱাল কোন? পিপলান্ত্রি গাঁওখন পৃথিবী বিখ্যাত হােৱাত তেওঁৰ অৱদান সম্পর্কে চমুকৈ লিখা।\nউত্তৰঃ শ্যাম সুন্দৰ পালিৱাল আছিল ৰাজস্থানৰ পিপলান্ত্রি গাঁৱৰ এজন আদর্শ ব্যক্তি। মাত্র ছয় বছৰ বয়সতে মাতৃক হেৰুওৱা শ্যাম সুন্দৰ পালিৱালে এটা সময়ত জীৱন-সংগ্ৰামৰ কাৰণে নিজ গাও এৰি গৈছিল যদিও পিছত বৃহৎ মাৰ্বল খনিয়ে বিধ্বস্ত কৰা গাঁওখনলৈ ঘূৰি আহি গাঁও আৰু গাঁওবাসীক উদ্ধাৰ কৰিবলৈ মনে প্রাণে নামি পৰে। ২০০৫ চনত তেওঁ গাঁওখনৰ মুখিয়াল হ’ল আৰু আকস্মিকভাৱে মৃত্যু হােৱা তেওঁৰ কন্যা কিৰণৰ স্মৃতিত এটা গছ পুলি ৰুলে। সেইদিনাই তেওঁ এটা নিয়ম কৰি দিলে যে গাঁওখনত জন্ম হােৱা প্রতিজনী কন্যা সন্তানৰ নামত ৰাইজে ১১১টা গছপুলি ৰোপণ কৰিব লাগিব, আৰু এই কাম ‘কিৰণ নিধি যােজনাৰ অধীনত আৰম্ভ হয়। ২০০৫-২০১০ চনলৈ গাঁৱত মুখিয়াল হিচাপে কার্যনির্বাহ কৰা শ্যাম সুন্দৰ পালিৱালে গ্ৰহণ কৰা-এই নীতিয়ে গাঁওখনলৈ নতুন জীৱন আনি দিলে।\nপানীৰ গভীৰতা শুকাই গৈ ইতিমধ্যে ৮০০ ফুট তললৈ নামি গৈছিল যদিও তেওঁ পানী সংৰক্ষণৰ ব্যৱস্থা কৰি দিয়াত গাঁওবাসী পানীৰ অভাৱৰ পৰা মুক্ত হ’ল। তেওঁ গাঁওবাসীক চাৰিটা দায়িত্ব কঠোৰভাৱে পালন কৰিবলৈ বাধ্য কৰাইছিল। এই চাৰিটা হ’ল- কন্যা সন্তানক ল’ৰা সন্তানৰ দৰেই ভালকৈ ডাঙৰ দীঘল কৰা, পানী সংৰক্ষণ কৰা, গছ-গছনি প্রতিপালন কৰা আৰু খেতিবাতি কৰি নিজৰ প্রয়ােজন পূৰণ কৰা। গাঁৱত ৰাইজে এই চাৰিটা দায়িত্ব পালন কৰিবলৈ আৰম্ভ কৰাৰ ফলত গাঁৱৰ চেহেৰাই সলনি হ’বলৈ ধৰিলে। সংৰক্ষিত পানী আৰু গছ-গছনিয়ে গাওখনকেই জীপাল আৰু সাৰুৱা কৰি তুলিলে। শ্যাম সুন্দৰ পালিৱালে কন্যা সন্তানৰ প্ৰতি গাঁওখনৰ মনােভাৱ সলনি কৰি পেলালে। তেওঁৰ আহ্বানত ছােৱালী সন্তান জন্ম হােৱাৰ লগে লগে এক উৎসৱমুখৰ পৰিবেশৰ সৃষ্টি হয়।\nতেওঁ নিয়ম কৰি দিছিল গাঁৱৰ কোনাে লােকে কন্যা ভ্ৰুণ হত্যা কৰিব নােৱাৰিব, ছােৱালীক যেনেদৰে মৰমেৰে তুলি-তালি ডাঙৰ-দীঘল কৰা হয়—১১১টা গছ পুলি তেনেদৰে তুলি-তালি ডাঙৰ-দীঘল কৰিব লাগিব। কোনাে ছােৱালীকে শিক্ষাৰ পৰা বঞ্চিত কৰিব নােৱাৰিব, বাল্যবিবাহ দিব নােৱাৰিব। ছােৱালী জন্মৰ লগে লগে ছােৱালীজনীৰ নামত ৰাইজে ২১ হাজাৰ আৰু ছােৱালীৰ মাক-দেউতাকে ১০ হাজাৰ – মুঠ ৩১হাজাৰ টকা বেংকত ফিজ জমা থব লাগিব। সেই টকা সেই ছােৱালীজনীৰ পঢ়া আৰু বিয়াৰ ক্ষেত্ৰতহে উলিয়াই খৰচ কৰিব পাৰিব। প্রতিঘৰ মানুহৰ অনাময় শৌচালয় ব্যৱস্থা কৰা হ’ল। পিপলান্ত্রি গাঁওখন কম দিনৰ ভিতৰতে পর্যটনৰ থলী হৈ পৰিল। গাঁওখন চাবলৈ প্রতিবছৰে বিভিন্ন প্রান্তৰ মানুহ আৰু চৰকাৰী প্রতিনিধি আহে। ইতিমধ্যে ডেনমার্ক প্রাথমিক শিক্ষাৰ পাঠ্যক্ৰমত এই গাঁওখনৰ সফলতা আৰু কাম-কাজৰ বিষয়ে পাঠ অন্তর্ভুক্ত কৰা হৈছে। আর্জেন্টিনাৰ এটা দলে এই গাঁওখনক লৈ Tree Sister নামৰ এখনি চিনেমা নির্মাণ কৰিছে। এনেদৰে পিপলান্ত্রি গাঁওখন পৃথিৱী বিখ্যাত হােৱাত শ্যাম সুন্দৰ পালিৱালে অৱদান আগবঢ়াইছিল।\nSee also অন্ধবিশ্বাস আৰু কুসংস্কাৰ (সম্পূৰ্ণ প্ৰশ্নোত্তৰ) নৱম শ্ৰেণীৰ\nপ্রশ্ন ৪। কিৰণ নিধি যােজনা’ কি ? এই যােজনাৰ অধীনত পিপলান্ত্রি গাঁৱত মানুহে কি কি বিশেষ চাৰিটা দায়িত্ব পালন কৰিব লাগে ?\nউত্তৰঃ কিৰণ নিধি যােজনা’ৰ আঁৰৰ মানুহজন হ’ল শ্যাম সুন্দৰ পালিৱাল। শ্যাম সুন্দৰ পালিৱালে তেওঁৰ মৃত কন্যাৰ কিৰণৰ স্মৃতিত এই ‘ কিৰণ নিধি যােজনা’ৰ সূচনা কৰে। গাঁওখনত তেওঁ এই যােজনাৰ অধীনত এটা নিয়ম প্রৱৰ্তন কৰিছিল যে পিপলান্ত্রি গাঁওখনত জন্ম হােৱা প্ৰতিজনী কন্যা সন্তানৰ নামত ৰাইজে ১১১টা গছ পুলি ৰােপণ কৰিব লাগিব। কিৰণ নিধি যােজনা’ৰ অধীনত পিপলান্ত্রি গাঁৱত মানুহে এই চাৰিটা বিশেষ দায়িত্ব পালন কৰিব লাগে।\n১। কন্যা সন্তানক ল’ৰা সন্তানৰ দৰেই ভালকৈ ডাঙৰ-দীঘল কৰা,\n২। পানী সংৰক্ষণ কৰা,\n৩। গছ-গছনি ৰুই প্রতিপালন কৰা,\n৪। খেতি-বাতি কৰি নিজৰ প্ৰয়ােজন পূৰণ কৰা।।\nপ্রশ্ন ৫। কন্যা সন্তান সুৰক্ষাৰ বাবে শ্যাম সুন্দৰ পালিৱালে কেনেধৰণৰ আঁচনি লৈছিল?\nউত্তৰঃ কন্যা সন্তান সুৰক্ষাৰ বাবে শ্যামসুন্দৰ পালিৱালে আঁচনিৰ জৰিয়তে কেইটামান নিয়ম কৰি দিছিল। সেই কেইটা এনেধৰণৰ প্ৰথমতে, গাৱৰ কোনাে লােকে কন্যাভ্রুণ হত্যা কৰিব নােৱাৰিব। দ্বিতীয়তে, ছােৱালীজনীক যেনে আলফুলে ডাঙৰ-দীঘল কৰা হ’ব সেই একেই মৰম- চেনেহ আৰু যত্নেৰে ১১১ টা গছ-পুলিকে প্রতিপালন কৰিব লাগিব। তৃতীয়তে, কোনাে ছােৱালীকে শিক্ষাৰ পৰা বঞ্চিত কৰিব নােৱাৰিব। চতুর্থত, কোনাে পৰিস্থিতিতে বাল্যবিবাহ সম্পন্ন কৰিব নােৱৰিব। পঞ্চমতে, ছােৱালীৰ নামত বেংকত থােৱা ৩১ হাজাৰ টকা ছােৱালীৰ পঢ়া বা বিয়াৰ কামতহে খৰচ কৰিব পাৰিব। শেষত, ছােৱালীৰ জন্মৰ সময়ত ৰােৱা গছপুলিবোেৰ গাঁৱৰ সম্পত্তি হ’ব। এখন ষ্টাম্প পেপাৰত এই নিয়মৰ চুক্তি স্বাক্ষৰ কৰি গাঁৱত ৰাইজে প্রতিশ্রুতি দিব লগীয়া হয়।\nপ্রশ্ন ৬। পিপলান্ত্রি গাঁৱত প্রকৃতি আৰু মানুহৰ মাজত কেনেদৰে আত্মিক সম্পর্ক গঢ় লৈ উঠিছিল, পাঠৰ সহায়ত লিখা।\nউত্তৰঃ কিৰণ নিধি যােজনা’ৰ আঁচনি মতে প্রতি গৰাকী কন্যা সন্তান জন্ম পােৱাৰ লগে লগে ৰাইজে ১১১ টা গছপুলি ৰুব লাগিছিল আৰু কন্যা সন্তানৰ দৰেই গছ পুলিবােৰ লালন-পালন কৰি ডাঙৰ-দীঘল কৰিব লাগিছিল। পানী সংৰক্ষণ কৰি আৰু গছ-গছনিৰ দ্বাৰা গাঁওখনত প্রাকৃতিক পৰিবেশ সুন্দৰ হৈ পৰিছিল। একোজোপা গছ পূর্ণাংগ গছ হৈ উঠালৈকে গাঁওখনৰ মানুহে সন্তান পালন কৰাদি পালন কৰিছিল। ৰাখী বন্ধনৰ দিনা গাঁৱত ছােৱালী আৰু মহিলা সকলে গছত ৰছী বান্ধে আৰু এই কাৰ্যৰ দ্বাৰা গছ আৰু মানুহৰ মাজৰ সম্পৰ্ক আৰু অধিক গভীৰ হৈ পৰে, প্রকৃতি আৰু মানুহৰ মাজত আত্মিক সম্পর্ক গঢ় লৈ উঠে।\n৭। পিপলান্ত্রি গাঁৱৰ সফলতাৰ কাহিনী কোনে কেনেকৈ প্ৰচাৰ কৰিছে?\nউত্তৰঃ শ্যামসুন্দৰ পালিৱালে নতুন ৰূপ দিয়া পিপলান্ত্রি গাঁৱৰ সফলতাৰ কাহিনী সেই গাঁও চাবলৈ অহা বিভিন্ন প্রান্ত মানুহ আৰু চৰকাৰী প্রতিনিধিৰ দ্বাৰা প্ৰচাৰ হােৱাৰ উপৰিও আর্জেন্টিনাৰ এটা দলে এই গাঁওখনক লৈ ‘Tree Sisters’নামৰ এখনি চিনেমা নির্মাণ কৰিছে। বহুতেই এই গাঁৱক লৈ শতাধিক তথ্যচিত্র নির্মাণ কৰিছে। ‘পিপলান্ত্রি’ নামৰ এখন হিন্দী ছবিও নির্মাণ হৈছে। এনেদৰেই পিপলান্ত্রি গাঁৱৰ সফলতাৰ কাহিনী প্রচাৰ হৈছে। ইয়াৰ ফলত ডেনমার্ক প্রাথমিক শিক্ষাৰ পাঠ্যক্ৰমত এই গাঁৱত সফলতা আৰু কাম-কাজৰ বিষয়ে পাঠ অন্তর্ভুক্ত কৰা হৈছে আৰু ছাত্ৰ-ছাত্ৰীসকলক ইয়াৰ বিষয়ে অধ্যয়ন কৰি নিজ দেশৰ প্রতি দায়িত্ব পালন কৰিবলৈ প্ৰেৰণা দিয়া হৈছে। ৰাজস্থানত চৰকাৰৰ শিক্ষা বিভাগেও সপ্তম আৰু অষ্টম শ্ৰেণীৰ পাঠ্যক্ৰমত এই গাঁৱৰ বিষয়ে পাঠ অন্তর্ভুক্ত কৰিছে আৰু ছাত্ৰ-ছাত্ৰীয়ে গাঁওখনৰ বিষয়ে পঢ়ি তেনে কাম কৰাৰ অনুপ্ৰেৰণা লাভ কৰিছে।\nপ্রশ্ন ৮। পিপলান্ত্রি গাঁওখন কিয় আদর্শ গাঁও বুলি তুমি ভাবা ? পাঠটোৰ শিক্ষণীয় দিশ কোনবিলাক ?\nউত্তৰঃ পিপলান্ত্রি গাঁওখন মই আদর্শ গাঁও বুলি ভবাৰ কাৰণ আছে। মাৰ্বলখনিৰ দ্বাৰা প্রায় বিধ্বস্ত আৰু নিঃসেষ গাঁও এখনি শ্যাম সুন্দৰ পালিৱাল নামৰ লােকজনৰ নেতৃত্ব আৰু সুপৰিকল্পিত নির্দেশত ঠন ধৰি পৃথিৱীৰ মানুহক চমক লগাইছে। গছ ধ্বংস হৈ একেবাৰে উদং হােৱা গাঁওখনি এক নীতি-নিয়মৰ মাজেৰে গছ পুলি ৰুই পুনৰ সেউজ সুন্দৰ কৰি তুলিলে। মানুহখিনিৰ কঠোৰ শ্ৰম আৰু কার্য তৎপৰতাই সকলােকে আকর্ষণ কৰিলে। ছােৱালী সন্তানৰ প্ৰতি লােৱা আকর্ষণী আৰু আদৰণীয় ব্যৱস্থাই সকলো শ্রেণী মানুহকে এক নতুন দিশৰ সন্ধান দিছে। এই গাঁৱত কাম-কাজ, প্রাকৃতিক শােভাই পৃথিৱীৰ লােকক আকর্ষিত কৰিছে। প্রকৃতি প্রেম এই গাঁৱৰ মানুহৰ আন এক প্রেৰণাৰ উৎস। এই গাঁৱক লৈ চিনেমা, চলচ্চিত্র, তথ্যচিত্র, আদি শতাধিক নির্মাণ হৈছে। বিদেশত আৰু নিজ ৰাজ্যতাে এই গাঁৱত সফলতাৰ পাঠ্যক্রম অন্তর্ভুক্ত কৰি ছাত্ৰ-ছাত্ৰীক প্রেৰণ দিবলৈ চেষ্টা কৰা হৈছে। এনেবােৰ কাৰণতেই সকলােৰে বাবে, মােৰ বাবে পিপলান্ত্রি গাঁও এখন আদর্শ গাঁও। এই পাঠটোৰ শিক্ষণীয় দিশ হ’ল পাঠটিৰ জৰিয়তে মানুহৰ মানসিক দৃঢ়তা, সুচিন্তিত পৰিকল্পনা, উদ্যম, আগ্রহ আদিৰ দ্বাৰা কেনেকৈ অসম্ভৱ বুলি ভবা কাম এটাও সম্ভৱ কৰি তুলিব পাৰি তাৰ আভাস পােৱা যায়। যৌথ প্রচেষ্টাৰে সমাজ তথা নিজৰ নিজৰ অঞ্চলৰ সর্বাংগীন বিকাশৰ বাবে আগবাঢ়ি অহাটো উচিত। কন্যা সন্তানৰ প্রতি দেখুওৱা অৱহেলাৰ বিপৰীতে ল’ৰা-ছােৱালী সকলাে সন্তানেই পিতৃ-মাতৃৰ বাবে সমান হ’ব লাগে। সমাজৰ প্রতি আমি সকলােৱে সমানে দায়বদ্ধ। এনেবােৰ শিক্ষণীয় দিশ এই পাঠটিৰ পৰা পােৱা যায়।\nপোহৰৰ বাটেৰে আগবঢ়া গাঁওখন Class 9\nপ্রশ্ন ৯। বহলাই বুজাই লিখা ।\n(ক) বাৰটা মাহত তেৰটা খেতি।\n(খ) স্বচ্ছ ভাৰত অভিযান।\n(গ) সামাজিক মাধ্যম।\n(ক) বাৰটা মাহত তেৰটা খেতিঃ→পানীৰ অভাৱত আৰু কর্ম তৎপৰতাৰ অভাৱত মানুহে বাৰটা মাহত দুই এটা খেতিও কৰিব নােৱাৰে। পানী থাকিলেও কর্ম তৎপৰ নহ’লে অথবা কর্মতৎপৰ, কিন্তু খেতিৰ কাৰণে পানীৰ অভাৱ এনে কাৰণতে মানুহবােৰৰ অৱস্থা দুখ লগা হয়। পানী আৰু কর্ম তৎপৰতা বাবেই মানুহে উচিত সময়ত উচিত খেতি কৰি লাভবান হ’ব পাৰে, অভাৱহীনভাৱে জীৱন কটাব পাৰে। একেবাৰে বিধ্বংস হ’বলৈ ধৰা পিপলান্ত্রি গাঁওখনৰ মানুহবােৰ এগৰাকী সুচিন্তিত আদর্শ ব্যক্তি শ্যাম সুন্দৰ পালিৱালৰ নেতৃত্বত অতি কর্মঠ হৈ পৰিল। পানী সংৰক্ষণ আৰু গছৰুপণ কৰা ব্যৱস্থাই মাটি সাৰুৱা কৰি তুলিলে। সেই কাৰণেই সেই গাঁৱৰ মানুহে বাৰটা মাহত তেৰটা, অর্থাৎ গােটেই বছৰ ধৰি খেতি কৰি লাভবান হৈছে।\n(খ) স্বচ্ছ ভাৰত অভিযান →স্বচ্ছ ভাৰত অভিযান এখন পৰিষ্কাৰ-পৰিচ্ছন্ন ভাৰতৰ কল্পনা কৰি ভাৰত চৰকাৰে ২০১৫ চনত ‘স্বচ্ছ ভাৰত অভিযান’ আঁচনি আৰম্ভ কৰে। মুকলি স্থানত কোনােৱে যাতে শৌচ-প্ৰস্ৰাৱ নকৰে, প্রতিঘৰ মানুহে নিজাকৈ একোটা শৌচালয় কৰি লব পাৰে, গাঁও, নগৰ-চহৰ; ঘৰৰ পদূলি, চৌহদ আদি নিজে নিজে তথা ৰাইজে সহযােগিতাৰে পৰিষ্কাৰ-পৰিচ্ছন্ন কৰি ৰাখি পৰিবেশ সুন্দৰ কৰি ৰাখে, সেয়াই হৈছে ‘স্বচ্ছ ভাৰত অভিযান’ৰ মূল উদ্দেশ্য আৰু কাম। এই ক্ষেত্ৰত উৎকৃষ্টতা দেখুওৱা গাঁও, চহৰ, জিলা, ৰাজ্য আদিক বিশেষভাবে সাহায্য আৰু পুৰষ্কৃত কৰাৰাে ব্যৱস্থা আছে আৰু বিগত সময়ছােৱাত ভালেমান গাঁও আৰু চহৰ, জিলা পুৰষ্কৃত হৈছেও। ভাৰত চৰকাৰৰ এই অভিযানে এতিয়ালৈকে যথেষ্ট সফলতা লাভ কৰিছে। ইয়াত সাধাৰণ জনগণৰ পৰা আৰম্ভ কৰি চৰকাৰী-বেচৰকাৰী একেবাৰে উচ্চ পদস্থ বিষয়াকর্মচাৰী, মন্ত্রী এম.এল.এ-সাংসদ আদিয়ে ইয়াত হাতে-কামে সহযােগ কৰিছে।\n(গ) সামাজিক মাধ্যমঃ ইউটিউব, ফেচবুক টুইটাৰ আদি হৈছে সামাজিক মাধ্যম। এই মাধ্যমৰ জৰিয়তে যিকোনাে কথা বা কার্য আদি দেশ-বিদেশ, জনসাধাৰণৰ মাজত প্ৰচাৰ কৰিব পৰা যায়। বাতৰি কাকত, সংবাদ মাধ্যম, ৰেডিঅ’, টি. ভি. আদিৰ দৰে প্ৰচাৰত সামাজিক মাধ্যমেও কাম কৰে।\nপ্রশ্ন ১০। বাক্য ৰচনা কৰা ঃ\nহাতে কামে, নিয়মশৃংখলা, দিনে-নিশাই, খেতি-বাতি, আনন্দ-উল্লাস, ডাঙৰ-দীঘল, সুখ-সমৃদ্ধি।\nহাতেকামেঃ→ মুখেৰে কৈ থাকিলে নহয়, হাতে-কামে কৰি দেখুৱাব লাগে।\nনিয়মশৃংখলা→ সকলাে ক্ষেত্রতে নিয়ম-শৃংখলা মানি কাম কৰিব লাগে।\nদিনে নিশাই → অকণাে জিৰণি নােহােৱাকৈ দিনে-নিশাই কাম কৰি থাকিলে দেহা ৰুগীয়া হয়।\nখেতি-বাতি→ খেতিয়কে খেতি-বাতিত মনপুতি লাগিলেহে খেতি ভাল কৰিব পাৰে।\nআনন্দ-উল্লাসঃ→ স্বচ্ছ ভাৰত অভিযান’অনুসৰি কাম কৰাত গাঁওখনে পুৰস্কাৰ লাভ কৰাত সকলােৰে মনত আনন্দ-উল্লাসে ভৰি পৰিছে।\nডাঙৰ-দীঘল→ ল’ৰা সন্তানৰ দৰেই কন্যা সন্তানকে লালন-পালন কৰি ডাঙৰ-দীঘল কৰিব লাগে।\nসুখ-সমৃদ্ধি → কঠোৰ পৰিশ্ৰম কৰাৰ ফলত ঘৰখনলৈ পুনৰ সুখ-সমৃদ্ধি আহি পৰিছে।\nপ্রশ্ন ১১। কিয় মূর্ধণ্য ‘ণ’ হৈছে লিখা\nবৰষুণ, পৰিমাণ; ৰূপায়ণ\nবৰষুণ – মূর্ধণ্য ষ’ৰ পিছৰ ন মূর্ধণ্য ণ হয় কাৰণে ।\nপৰিমাণ — ‘প’ বৰ্গৰ আখৰ মাজত থাকিলেও ৰ’ৰ পিছৰ ন মূর্ধণ্য ‘ণ’ হয় কাৰণে।\nৰূপায়ণ — ‘য়’ৰ পিছৰ ন’ মূর্ধণ্য ‘ণ হয় কাৰণে।\nপ্রশ্ন ১২। তলৰ শব্দবােৰৰ প্ৰতিটোৰ একোটাকৈ সমার্থক শব্দ লিখা।\nমুক্ত, বায়ু, বৃহৎ, পানী, গছ, চকু, গাঁও.মুক্ত\nবৃহৎ = ডাঙৰ\nপানী – জল,\nচকু – চক্ষু, আখ\nপ্রশ্ন ১৩ তলৰ উপসর্গ কেইটিৰে একোটিকৈ শব্দ গঠন কৰা।\nপ্রতি, অধি, উপ, অৱ, দুৰ।\nপ্রতি- প্রতিকাৰ, অধি— অধিকাৰ, উপ– উপকাৰ, অৱ -অৱতৰণ, দুৰ— দুর্নীতি\nপোহৰৰ বাটেৰে আগবঢ়া গাঁও এখন\nউত্তৰ দিয়া ।\n(ক) ৰাজস্থানৰ ৰাজধানী কি?\nSee also শিশুলীলা Class9Question Answer Assamese নৱম শ্ৰেণী\n(খ) পােহৰৰ বাটেৰে আগবঢ়া গাঁওখন বুলি কোনখন গাৱৰ কথা কৈছে?\nউত্তৰঃ ৰাজস্থানৰ ‘পিপলান্ত্রি’ নামৰ গাঁওখনৰ কথা কৈছে।\n(গ) উদয়পুৰ কাৰ জন্মস্থান বুলি কৈছে?\n(ঘ) উদয়পুৰ কোন জিলাৰ অন্তৰ্গত?\nউত্তৰঃ ৰাজছমন্দ জিলাৰ।\n(ঙ) মাৰ্বল পাথৰৰ বাবে কোনখন গাঁও গ্রীণিজ বর্ল্ড ৰেকৰ্ডছত স্থান পাইছিল ?\nউত্তৰঃ ৰাজস্থানৰ পিপলান্ত্রি গাঁওখন ।\n(চ) পিপলান্ত্রি গাঁওখনি পুনৰ জীয়াই তোলাৰ আঁৰত কোন আছিল ?\n(ছ) কোন কোন শ্রেণীত ৰাজস্থানৰ শিক্ষা বিভাগে পিপালান্ত্রি গাঁওৰ বিষয়ে পাঠ্যক্ৰমত অন্তর্ভুক্ত কৰিছে?\nউত্তৰঃ সপ্তম আৰু অষ্টম শ্রেণীৰ।\n(জ) পিপালান্ত্রি গাঁওখনক লৈ নিৰ্মাণ কৰা হিন্দী ছবিখনৰ নাম কি ?\n(ঝ) শ্যাম সুন্দৰ পালিৱালৰ মৃত কন্যাজনীৰ নাম কি আছিল ?\n(ঞ) শ্যাম সুন্দৰ পালিৱালে তেওঁৰ কিমান বছৰ বয়সত মাতৃক হেৰুৱাইছিল?\nউত্তৰঃ ছয় বছৰ বয়সত।\n(ট) গাঁৱৰ মুখিয়াল হিচাপে শ্যাম সুন্দৰ পালিৱালে কিমান চনৰ পৰা কিমান চনলৈ কার্যনির্বাহ কৰিছিল।\nউত্তৰ : ২০০৫ চনৰ পৰা ২০১০চনলৈ।\n(ঠ) শ্যামসুন্দৰ পালিৱালে মৃত কন্যাৰ স্মৃতিত কি কৰিছিল ?\nউত্তৰঃ এটি গছ পুলি ৰুইছিল আৰু কিৰণ নিধি যােজনা’ৰ সূচনা কৰিছিল।\n(ড) গাঁওখনত জন্ম হােৱা প্ৰতিজনী কন্যা সন্তানৰ নামত ৰাইজে কি কৰিব লাগিছিল?\nউত্তৰঃ ১১১ টাকৈ গছপুলি ৰুব আৰু প্ৰতিপাল কৰিব লাগিছিল।\n(ট) পিপলান্ত্রি গাঁৱত ‘কিৰণ নিধি যােজনা’ কোনে প্রবর্তন কৰিছিল?\nউত্তৰঃ শ্যাম সুন্দৰ পালিৱালে।\n(৭) পিপলান্ত্রি গাঁৱত একোজনী কন্যা সন্তানৰ নামত ৰাইজে কিমান টকা বেংকত স্থায়ী জমা (ফিক্স ডিপজিত) ৰাখিছিল ?\nউত্তৰঃ ৩১ হাজাৰ টকা।\n(ত) এজনী কন্যা সন্তানৰ নামত বেংকত জমা ৰখা ৩১ হাজাৰ টকা কি উদ্দেশ্যত খৰচ কৰিব পাৰিছিল ?\nউত্তৰ কন্যাজনীৰ শিক্ষা আৰু বিবাহৰ ক্ষেত্ৰত।\n(থ) এজনী কন্যা সন্তানৰ নামত বেংকত জমা ৰখা ৩১ হাজাৰ টকা বেংকত কেনেকৈ জমা কৰিছিল ?\nউত্তৰঃ ৰাইজে ২১হাজাৰ আৰু পিতৃ-মাতৃ তথা অভিভাৱকে ১০ হাজাৰ মুঠ ৩১ হাজাৰ বেংকত জমা ৰাখিছিল।\n(দ) পিপলান্ত্রি গাঁৱৰ অধিবাসীৰ সংখ্যা কিমান?\nউত্তৰ : ৮০০০ৰ অধিক।\n(ধ) কোনে কেতিয়া গছত ৰছী বান্ধিছিল?\nউত্তৰঃ পিপলান্ত্রি গাঁৱৰ ছােৱালী আৰু মহিলাসকলে ৰাখীবন্ধনৰ দিনা গছত ৰছী বান্ধিছিল।\n(ন) ভাৰতৰ কোন ৰাষ্ট্ৰপতিয়ে পিপলান্তি গাঁৱলৈ গৈছিল আৰু ৰাষ্ট্রপতি পুৰস্কাৰ আগবঢ়াইছিল?\nউত্তৰঃ ২০০৭ চনত ভাৰতৰ মাননীয় ৰাষ্ট্রপতি উ০ এ. পি. জে. আব্দুল কালামে।\n(প) কিমান চনত ভাৰত চৰকাৰে “স্বচ্ছ ভাৰত অভিযান’ আৰম্ভ কৰিছিল?\nউত্তৰঃ ২০১৫ চনত।\n(ফ) “ইউনিয়ন বেংক অব ইণ্ডিয়াই পিপলান্ত্রি গাঁৱত ল’ৰা-ছােৱালীৰ পঢ়া-শুনাৰ বাবে কিমান টকা আগবঢ়াইছিল?\nউত্তৰঃ ৬০ লাখ টকা।\nপ্রশ্ন ২। পিপলান্ত্রি গাঁওখন এসময়ত কেনে দুখ লগা অৱস্থা হৈছিলগৈ ?\nউত্তৰঃ পিপলান্ত্রি গাঁওখনে এসময়ত পৰিবেশ প্ৰদূষণ আৰু খেতি-বাতিৰ বাবে পানীৰ নাটনিত ভুগিছিল। ইয়াৰ ফলত গাঁওখনৰ লােকসকলৰ অৱস্থা অতি দুখ লগা হৈছিল। প্রাকৃতিক সম্পদত অতি চহকী হােৱা সত্ত্বেও গাঁওখনৰ মানুহে জীয়াই থাকিবলৈ কঠোৰ সংগ্রাম কৰিব লাগিছিল। মাৰ্বল পাথৰৰ বৃহৎ খনিবােৰৰ বাবে হাহাকাৰ কৰিব লাগিছিল। নৈ, জলাশয়, পুখুৰী আদিৰ পানীও প্ৰদূষিত হৈছিল। উপায়হীন হৈ সেই পানীকে খােৱাত ব্যৱস্থাৰ ফলত মানুহবিলাক নানান বেমাৰ-আজাৰত ভুগিছিল। ভূ-গর্ভৰ পানী প্রায় ৮০০ ফুট তললৈ নামি গৈছিল। কৃষিৰ উৰ্বৰা শক্তি কমি গৈছিল। চৰাই-চিৰিকতি, জীৱ-জন্তুৰ সংখ্যা হ্রাস পাইছিল। দৰিদ্ৰতাই কোঙা কৰা পৰিয়ালবােৰৰ যুবক সকলে কাম বিচাৰি জয়পুৰ, ভূপাল, ইন্দোৰ, হায়দৰাবাদ, দিল্লী, মুম্বাই আদি ঠাইলৈ যাবলগীয়া হৈছিল।\nপ্রশ্ন ৩। পিপলান্ত্রি গাঁৱৰ প্ৰতি কৰা চৰকাৰৰ উন্নয়নমূলক কামৰ উল্লেখ কৰা।\nউত্তৰঃ পিপলান্ত্রি গাঁৱত পৰিৱেশ প্ৰদূষিত কৰা আৰু প্রকৃতি ধ্বংস কৰা, সেই গাঁৱত বৃহৎ ব্যৱসায়ীৰ দ্বাৰা গঢ়ি উঠা মাৰ্বল পাথৰৰ খনিবােৰ ৰাজস্থান চৰকাৰে বন্ধ কৰি দিলে। গাঁওখনৰ ৰাস্তাবােৰ পকী কৰি দিলে। চৰকাৰে বিদ্যালয় স্থাপন কৰিলে।\nপ্রঃ কিৰণ যােজনাৰ আঁৰৰ মানুহজন কোন?\nপ্রঃ কোনাে এজন মানুহৰ মৃত্যুত পিপলান্ত্রি গাঁৱৰ মানুহে কি কৰে?\nপ্রঃ পিপলান্ত্রি গাঁৱৰ পৰিবেশ কিয় দূষিত হৈছিল ?\n2 thoughts on “পোহৰৰ বাটেৰে আগবঢ়া গাঁওখন সকলো প্ৰশ্নৰ উত্তৰ নৱম শ্ৰেণীৰ”


৫৭ খন দেশৰ সংগঠনে ক’লে – ভাৰত ঠেক মনোবৃত্তিৰ , নাকচ কৰিলে বিদেশ মন্ত্ৰালয়ে , কিন্তু কিয় ? - The Cross Current\n৫৭ খন দেশৰ সংগঠনে ক’লে – ভাৰত ঠেক মনোবৃত্তিৰ , নাকচ কৰিলে বিদেশ মন্ত্ৰালয়ে , কিন্তু কিয় ?\nBy The CrossCurrent\t On Jun 6, 2022\n‘টাইমছ নাও’ চেনেলত বিজেপি মুখপাত্ৰ নুপূৰ শৰ্মাই পয়গম্বৰ মহম্মদ সন্দৰ্ভত কৰা অশালীন মন্তব্যৰ পাছতেই আন্ত:ৰাষ্ট্ৰীয় স্তৰত তীব্ৰ চাপৰ সন্মুখীন হৈছে ভাৰত ৷ কাটাৰ , কুৱেইটৰ দৰে দেশে ভাৰতক ৰাজহুৱাভাৱে ক্ষমা খোজাৰ দাবী উত্থাপণ কৰিছে ৷ চৌদী আৰৱ , আফগানিস্তানৰ উপৰিও ইছলামিক দেশসমূহৰ সংগঠন অৰ্গেনাইজেশ্যন অৱ ইছলামিক কো অপাৰেশ্যনে(অ’ আই চি) ভাৰতক এখন ‘অনুপযুক্ত আৰু ঠেক মনোবৃত্তি’ৰ দেশ বুলি অভিহিত কৰিছে ৷ ভাৰতে অ’ আই চিৰ এনে মন্তব্যৰ বিৰোধিতা কৰিছে ৷ ৫৭ খন দেশৰে গঠিত অ’ আই চিয়ে নিজৰ বিবৃতিত কয় যে ভাৰতত মুছলমানৰ প্ৰতি বৃদ্ধি পোৱা ঘৃণা আৰু মুছলমানৰ বিৰুদ্ধে ধাৰাবহিকভাৱে চলি অহা কাৰ্যকলাপৰ ফলতেই এনে অশালীন মন্তব্য প্ৰকাশ পাইছে ৷ মুছলমানৰ বিৰুদ্ধে হিংসাত্মক ঘটনা বৃদ্ধি পোৱাৰ উপৰিও হিজাব নিষিদ্ধ কৰা , মুছলমানৰ সম্পত্তি ধ্বংস কৰা আদি ঘটনাও ঘটিবলৈ লৈছে ৷ যাৰ প্ৰভাৱতে পয়গম্বৰ মহম্মদৰ প্ৰতিও অশালীন মন্তব্য প্ৰকাশ পাইছে ৷\nঅ’ আই চিৰ এই বিবৃতিৰ প্ৰতিক্ৰিয়া প্ৰকাশ কৰি ভাৰতৰ বিদেশ মন্ত্ৰালয়ৰ মুখপাত্ৰ অৰিন্দম বাগচীয়ে কয় যে ভাৰত চৰকাৰে পোনপটীয়াকৈ অ’ আই চিৰ মুখ্য কাৰ্যালয়ৰ পৰা প্ৰকাশিত এনে বিবৃতি নাকচ কৰিছে ৷ ভাৰতে সকলো ধৰ্মৰ প্ৰতি সৰ্ব্বোচ্চ সন্মান প্ৰদৰ্শন কৰে বুলিও তেওঁ মন্তব্য কৰে ৷\nপয়গম্বৰ মহম্মদক লৈ বিজেপি নেত্ৰীয়ে কৰা মন্তব্যৰ পাছত পাকিস্তানেও আন তিনিখন দেশৰ সৈতে নিজৰ অসন্তুষ্টি প্ৰকাশ কৰিছে ৷\nমুখ্যমন্ত্ৰী আৰু মুখ্যমন্ত্ৰীৰ পত্নীৰ বিৰুদ্ধে গোচৰ : লুকুৱাবলৈ বিয়পোৱা হ’ল নেকি ভুৱা বাতৰি ?\nবিজেপি প্ৰবক্তাৰ লাক-বান্ধ নোহোৱা কথাই কেনেদৰে ৰাষ্ট্ৰীয় স্বাৰ্থ বিঘ্নিত কৰিছে?


হোমি জেহাঙ্গীৰ ভাভা (ইংৰাজী: Homi Jehangir Bhabha) ভাৰতৰ এগৰাকী প্ৰসিদ্ধ নিউক্লীয় পদাৰ্থবিজ্ঞানী ৷ তেওঁ টাটা মৌলিক গৱেষণা প্ৰতিষ্ঠানত পদাৰ্থবিজ্ঞানৰ অধ্যাপক আছিল৷  তাৰোপৰি ভাভা ভাৰতৰ প্ৰসিদ্ধ শিক্ষা তথা গৱেষণা প্ৰতিষ্ঠান টাটা মৌলিক গৱেষণা প্ৰতিষ্ঠান (TIFR) আৰু Atomic Energy Establishment, Trombay (AEET)ৰ প্ৰতিষ্ঠাপক সঞ্চালক আছিল৷ ভাভাৰ মৃত্যুৰ পাছত Atomic Energy Establishment, Trombay (AEET)ক ভাভা পাৰমাণৱিক গৱেষণা কেন্দ্ৰ (BARC) বুলি নামকৰণ কৰা হয়।\nহোমি ভাভা (১৯০৯-১৯৬৬)\nহোমি জেহাঙ্গীৰ ভাভা\nআন academic advisors\nপদ্ম ভূষণ (১৯৫৪)\n১৯০৯ চনত ভাভাৰ জন্ম হৈছিল বোম্বাই (এতিয়া মুম্বাই) ৰ এটা পাৰ্চি পৰিয়ালত৷ তেওঁৰ দেউতাক এজন উকীল আছিল আৰু মাক বিখ্যাত টাটা পৰিয়ালৰ লগত ওত:প্ৰোতভাৱে জড়িত আছিল৷\nতেওঁৰ প্ৰাৰম্ভিক শিক্ষা আৰম্ভ হৈছিল বোম্বাইৰ কেথেদ্ৰাছ স্কুলত৷ কেম্ব্ৰিজ বিশ্ববিদ্যালয়ত তেওঁ ১২ বছৰ কটাইছিল আৰু তাত তেওঁ মেকানিকেল ইঞ্জিনিয়াৰিং,অঙ্কশাস্ত্ৰ,থিয়ৰিটিকেল ফিজিক্স অধ্যয়ন কৰাৰ উপৰিও, পিছৰফালে বিস্তৃতভাৱে "কছমিক ৰে" আৰু "পাৰ্টিকেল ফিজিক্স" সম্পৰ্কে গৱেষণা চলাইছিল৷ ১৯৩৯ চন পযৰ্ন্ত তেওঁ এই গৱেষণাৰ কামত ব্যস্ত আছিল৷ ১৯৩৪ চনৰ কালছোৱাত ভাভাই কিছুদিনৰ বাবে কোপেনহেগেনৰ বহৰাত, জুৰিকৰ পাওলিত আৰু ৰোমৰ ফাৰ্মিত কাম কৰিছিল৷ ভাৰতলৈ ঘুৰি আহি তেওঁ বাংগালোৰৰ ভাৰতীয় বিজ্ঞান প্ৰতিষ্ঠানত বেলুন ব্যৱহাৰ কৰি 'কছমিক ৰে' সম্পৰ্কে পুনৰ ৫ বছৰ ধৰি অধ্যয়ন কৰে৷ ১৯৫৫ চনত জেনেভাত অনুষ্ঠিত শান্তিৰ কাৰণে আণৱিক শক্তি শীৰ্ষক এক সভাত ভাভা সৰ্বসন্মতিক্ৰমে ইউ এন (UN)ৰ অধ্যক্ষ নিৰ্বাচিত হয়৷ তেওঁ ডিয়েনাৰ আন্তৰ্জাতিক আণৱিক শক্তি এজেন্সিৰ গৱৰ্নৰো নিৰ্বাচিত হয়৷ \n১৯৬৬ চনৰ ২৪ জানুৱাৰীত ভাভাই এইএ (Atomic Energy Agency) ৰ এখন সভাত যোগদান কৰিবলৈ যাওঁতে মণ্টব্লেনত তেওঁ উৰাজাহাজ দুৰ্ঘটনাত পতিত হয় আৰু এই বিশ্ববিশ্ৰুত বিজ্ঞানীজনৰ শোকাবহভাৱে মৃত্যু হয়৷ এই বিশ্ববৰেণ্য বিজ্ঞানীজনৰ সোঁৱৰণত ট্ৰম্বেত স্থাপিত এটমিক এনাৰ্জি এষ্টাব্লিছমেণ্ট (Atomic Energy Establishment) নামৰ "ভাভা এটমিক ৰিচাৰ্ছ চেণ্টাৰ" (Bhabha Atomic Research Center) মুকলি কৰা হয়৷\nলণ্ডনৰ ৰয়েল ছ'ছাইটিৰ সদস্য (FRS) সন্মান৷\nআডাম-প্ৰাইজ (Award of Adam prize)৷\n↑ 6.0 6.1 6.2 সুৰেশ চন্দ্ৰ বৰঠাকুৰ (জুন-জুলাই ২০০৬). "আণৱিক শক্তিৰ উদ্ভাৱক (হোমি জেহাঙ্গীৰ ভাভা)". বিজ্ঞান জেউতি খণ্ড ৪১ (১ম সংখ্যা): পৃষ্ঠা ৪০-৪১.\n"https://as.wikipedia.org/w/index.php?title=হোমি_জাহাঙ্গীৰ_ভাবা&oldid=189194"ৰ পৰা সংকলিত\nLast edited on 28 January 2019, at 07:40\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=35824।


Niketan Class 8 Science Chapter 19 বায়ু আৰু পানীৰ প্ৰদূষণ » Dev Library\nNiketan Class 8 Science Chapter 19 বায়ু আৰু পানীৰ প্ৰদূষণ\nNiketan Class 8 Science Chapter 19 বায়ু আৰু পানীৰ প্ৰদূষণ is the answer to each chapter is provided in the list so that you can easily browse throughout different chapters Shankardev Shishu Niketan Class 8 Science Chapter 19 বায়ু আৰু পানীৰ প্ৰদূষণ and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Science Chapter 19 বায়ু আৰু পানীৰ প্ৰদূষণ Solutions for All Subjects, You can practice these here…\nবায়ু আৰু পানীৰ প্ৰদূষণ\n১। খালী ঠাই পূৰ্ণ কৰা :\n(ক) বায়ু, পানী আৰু মাটিৰ গুণ নষ্ট কৰা পদার্থক —– বোলে।\nউত্তৰঃ প্ৰদূষণ ।\n(খ) বিশুদ্ধ বায়ুত অম্লজানৰ পৰিমাণ শতকৰা —— ভাগ থাকিব লাগে।\nউত্তৰঃ 20.92 ।\n(গ) শতকৰা —— ভাগ বায়ু প্ৰদূষিত কৰে গাড়ী মটৰ বোৰে ৷\nউত্তৰঃ 60 ।\n(ঘ) —— নামৰ গেছ বিধে ‘অজন ছিদ্ৰৰ ’সৃষ্টি কৰিব ধৰিছে।\nউত্তৰঃ ক্ল’ৰফ্ল’ৰ’ কাৰ্বন ।\n(ঙ) প্রত্যেক বছৰ জুন মাহৰ পাঁচ তাৰিখটো —— হিচাপে পালন কৰা হয়।\nউত্তৰঃ বিশ্ব পৰিৱেশ দিৱস ।\n২। চমু উত্তৰ দিয়া\n(ক) প্ৰদূষণ বুলিলে কি বুজা ?\nউত্তৰ : জীৱকূল জীয়াই থাকিবলৈ বায়ু, পানী আৰু মাটিত নির্দিষ্ট অনুপাতত ৰাসায়নিক, জৈৱিক আৰু অজৈৱিক পদার্থ মিহলি হৈ থাকে। নানা কাৰণত এই পদার্থ বিলাকৰ অনুপাত কম-বেছি হৈ বা কিছুমান ক্ষতিকাৰক পদার্থ বায়ু, পানী আৰু মাটিত লগ লাগি জীৱকূলৰ বাসৰ অনুপযোগী হৈ পৰে ৷ এয়াই হৈছে প্ৰদূষণ ৷\n(খ) প্ৰদূষক কাক বোলে ?\nউত্তৰ : যিবোৰ পদার্থ মিহলি হৈ বায়ু, পানী আৰু মাটিৰ গুণাগুণ নষ্ট কৰে তাক প্ৰদূষক বুলি কোৱা হয়।\n(গ) বায়ুমণ্ডলত থকা অ’জন স্তৰটোৱে আমাক কি ধৰণে উপকাৰ কৰি আহিছে ?\nউত্তৰঃ বায়ুমণ্ডলৰ ষ্ট্রেট’স্ফিয়েৰ নামৰ স্তৰটোত অ’জন গেছৰ এটা পাতল স্তৰ আছে। এই স্তৰটোৱে সূৰ্য্যৰ পৰা অহা অনিষ্টকাৰী অতি বেঙুণীয়া ৰশ্মি পৃথিৱীত পৰাত বাধা দিয়ে ৷ এই অ’জন স্তৰটোৰ বাবে পৃথিৱীত জীৱই জীয়াই থাকিব পাৰিছে।\n(ঘ)‘সেউজগৃহ’ পৰিণতি বুলি কি বুজা ?\nউত্তৰঃ সূৰ্য্যৰ ৰশ্মিয়ে পৃথিৱীপৃষ্ঠ গৰম কৰে। সূৰ্য্যৰ বিকিৰিত ৰশ্মিৰ এটা অংশ পৃথিৱীয়ে শোষণ কৰে আৰু এটা অংশ মহাকাশলৈ প্ৰতিফলিত কৰি ঘূৰাই পঠায়। ঘুৰাই পঠোৱা বিকিৰিত ৰশ্মিৰ এটা অংশ বায়ুমণ্ডলে ধৰি ৰাখে। এই ধৰি ৰখা বিকৰিত ৰশ্মিয়ে পৃথিৱীখন গৰম কৰে। সেউজ গৃহসমূহত সুৰ্য্যৰ তাপ সোমাবলৈহে দিয়া হয়, কিন্তু ওলাই যাবলৈ দিয়া নহয়। এই তাপে সেউজগৃহটো গৰম কৰি ৰাখে। পৃথিৱীৰ ক্ষেত্ৰতো একে ধৰণৰ ঘটনাই ঘটে। ফলত সেউজ গৃহৰ ভিতৰত থকা নির্দিষ্ট উদ্ভিদ সমূহৰ বাবে প্ৰয়োজনীয় তাপৰ যোগান পোৱাৰ দৰে পৃথিৱীত থকা জীৱকূলেও প্রয়োজনীয় তাপ পায় ৷ সেয়েহে ইয়াক ‘সেউজ গৃহ পৰিণতি ’বোলা হয়।\n(ঙ)‘সেউজ গৃহ’ গেছ দুটাৰ উদাহৰণ দিয়া ৷\nউত্তৰঃ সেউজ গৃহ গেছ দুটাৰ উদাহৰণ হ’ল –\nমিথেন(CH4) আৰু নাইট্ৰজেন -ডাই অক্সাইড (NO2)।\n৩। গোলকীয় উষ্ণতাৰ ফলত হ’ব পৰা বিপদৰ বিষয়ে আলোচনা কৰা।\nউত্তৰঃ গোলকীয় উষ্ণতাই মানৱ সমাজলৈ ভয়ংকৰ বিপদ নমাই আনিছে। ইয়াৰ ফলত মেৰু অঞ্চলৰ বৰফ গলি সাগৰপৃষ্ঠৰ উচ্চতা প্রায় আধা মিটাৰ বৃদ্ধি হৈছে। সাগৰ পৃষ্ঠৰ উচ্চতা বৃদ্ধিয়ে উপকূলীয় অঞ্চল আৰু সৰু সৰু দ্বীপবোৰলৈ ভয়ংকৰ বিপদ কঢ়িয়াই আনি আছে। ইতিমধ্যে উপকূলীয় বহু ঠাই প্লাৱিত হৈছে। গোলকীয় উষ্ণতাই বৰষুণৰ ধৰণ, কৃষি, বনাঞ্চল, উদ্ভিদ আৰু প্ৰাণীৰ ওপৰতো সুদূৰ প্ৰসাৰী প্রভাব পেলাব।\n৪। স্থাপত্যৰ ওপৰত প্ৰদূষণে কেনে ধৰণে প্ৰভাৱ পেলায় ব্যাখ্যা কৰা ৷\nউত্তৰঃ প্ৰদূষণে উদ্ভিদ আৰু প্ৰাণীৰ লগতে প্রাচীন স্থাপত্য সমূহৰো ক্ষতি সাধন কৰে ৷ নানান উদ্যোগৰ পৰা নিৰ্গত হোৱা ছালফাৰ ডাই-অক্সাইড, নাইট্ৰ’জেন ডাই অক্সাইড আৰু কাৰ্বনৰ অক্সাইডে বায়ুমণ্ডলৰ জলীয় বাষ্পৰ লগ লাগি এছিডলৈ ৰূপান্তৰ হয়। এই এছিডবোৰ বৰষুণৰ পানীৰ লগত মিহলি হৈ পৃথিৱীলৈ এছিড বৰষুণ ৰূপে নামি আহে ৷ ইয়াৰ ফলত পৃথিৱীত প্রাচীন স্থাপত্য সমূহৰ ক্ষতি হ’বলৈ ধৰিছে ৷\nউদাহৰণ স্বৰূপে, মথুৰাৰ তেল শোধনাগাৰৰ প্ৰভাৱত হোৱা এছিড বৰষুণে পৃথিৱী বিখ্যাত তাজমহলৰ মাৰ্বলৰ ক্ষতি সাধন কৰি আহিছে। শোধানাগাৰৰ পৰা ওলোৱা ধোঁৱাবোৰে তাজমহলৰ ৰং হালধীয়া কৰি পেলাইছে।\n৫। পানী প্ৰদূষণ হোৱাৰ কেইটামান কাৰণ উল্লেখ কৰা ।\nউত্তৰ: পানী প্ৰদূষিত হোৱাৰ কেইটা মান কাৰণ হ’ল –\n(ক) ডাঙৰ ডাঙৰ উদ্যোগৰ পৰা ওলোৱা বৰ্জিত পদার্থ সমূহে যেনে- সীহ, আৰ্ছেজীৱকূলৰনিক, ফ্ল’ৰাইড আদি নদী বা জলাশয়ত নিক্ষেপ কৰাৰ ফলত পানী প্ৰদূষণ হয়।\n(খ) চহৰ বা নগৰৰ মানুহৰ দৈনিক সৃষ্টি হোৱা নানা ধৰণৰ আবৰ্জনা আদি নদী, খাল বিল আদিত পেলোৱাৰ ফলত পানী প্ৰদূষণ হয়।\n(গ) শস্য পথাৰত ব্যৱহাৰ কৰা ৰাসায়নিক সাৰ বৰষুণৰ পানীয়ে ধুই নি পুখুৰীত পেলোৱাৰ ফলত পুখুৰীত শেলাইৰ অত্যাধিক বৃদ্ধি হয়। ফলত অম্লজান কমি গৈ পানী প্ৰদূষিত হয়।\n(ঘ) বিভিন্ন পূজাৰ দেৱ-দেৱীৰ মূৰ্তি সমূহ পূজাৰ শেষত নদী বা জলাশয়লৈ নিক্ষেপ কৰাৰ ফলত মূৰ্তি সমূহত লগোৱা ৰঙত থকা ৰাসায়নিক পদার্থই পানী প্ৰদূষিত কৰে ৷\n(ঙ) মুকলি ঠাইত মল ত্যাগ কৰাৰ বাবে, সেই মল মূত্ৰ বৰষুণৰ পানীয়ে ধুই নি জলাশয়ত পেলাই পানী প্ৰদূষিত কৰে ৷\n৬। বায়ু আৰু পানীৰ প্ৰদূষণ ৰোধ কৰিবলৈ তোমালোকে কি কি পদক্ষেপ ল’বা বহলাই আলোচনা কৰা ৷\nউত্তৰ : বায়ু আৰু পানীৰ প্ৰদূষণ ৰোধ কৰিবলৈ আমি তলত উল্লেখ কৰা লবা বহলাই আলোচনা কৰা ৷ পদক্ষেপসমূহ ল’ব পাৰো –\n(ক) গছ-গছনি কটা বন্ধ কৰি বৃক্ষৰোপণত মনোনিৱেশ কৰা।\n(খ) পেট্ৰ’ল-ডিজেলৰ সলনি যান বাহনত চি এন জি ব্যৱহাৰ কৰা।\n(গ) কম দুৰত্বৰ বাট খোজ কাঢ়ি যোৱাৰ আৰু দুৰত্ব অনুসৰি চাইকেল, ৰিক্সা বা সমূহীয়া বাছৰ ব্যৱহাৰ কৰা।\n(ঘ) জৈৱিক বস্তুসমূহ পুৰি পেলোৱাৰ সলনি পচন সাৰ তৈয়াৰ কৰা, দ্বীপান্বিতাত আতচ বাজি নজলোৱা আৰু ফাকুৱাত ৰাসায়নিক ফাকু গুৰি ব্যৱহাৰ নকৰা।\n(ঙ) কল-কাৰখানাত ওখ চিমনিৰ ব্যৱহাৰ কৰা, জীৱাশ্ম ইন্ধনৰ সলনি সৌৰশক্তি, জলশক্তি আৰু বায়ুশক্তি ব্যৱহাৰ কৰা। পানী প্ৰদূষণ ৰোধ কৰিবলৈ আমি তলত দিয়া পদক্ষেপসমূহ ল’ব পাৰোঁ –\n(ক) মুকলি ঠাইত মল ত্যাগ কৰা কাৰ্যৰ বিৰুদ্ধে প্রচাৰ চলোৱা ৷\n(খ) বৰষুণৰ পানী সংৰক্ষণ কৰিবৰ বাবে ব্যৱস্থা কৰা ৷\n(গ) উদ্যোগ, নলা-নর্দমা আদিৰ পৰাও লোৱা বর্জিত পদার্থ সমূহ নদী, জলাশয় আদিত পেলোৱাৰ আগতে পৃথকীকৰণ প্ৰক্ৰিয়াৰে আৱৰ্জনাসমূহ পৃথক কৰা উচিত, লগতে পানীত দ্রবীভূত হৈ থকা বিষাক্ত পদাৰ্থ আৰু জীৱাণুবোৰ ৰাসায়নিক প্ৰক্ৰিয়াৰে শোধন কৰা।\n৭। পানী বিশুদ্ধ কৰাৰ কৌশল কেইটামান আলোচনা কৰা ৷\nউত্তৰঃ পানী বিশুদ্ধ কৰাৰ কৌশল কেইটামান হ’ল –\n(ক) ফিল্টাৰ, একুৱাগাৰ্ড আদি ব্যৱহাৰ কৰি পানী বিশুদ্ধ কৰা ৷\n(খ) পানী উতলাই বীজাণু ধ্বংস কৰা।\n(গ) নির্দিষ্ট পৰিমাণৰ ক্ল’ৰিণ টেবলেট বা ব্লিছিং পাউডাৰ মিহলাই ৰাসায়নিক পদ্ধতিৰে পানী বিশুদ্ধ কৰা।\n১। বায়ু প্ৰদূষিত হোৱাৰ কাৰণ সমূহ লিখা।\nউত্তৰ : বায়ু প্ৰদূষিত হোৱাৰ কাৰণ সমূহ হ’ল –\nউদ্যোগঃ নানা কল-কাৰখানাৰ পৰা কাৰ্বন মন’-অক্সাইড (CO) কার্বন ডাই অক্সাইড (CO2) চালফাৰ ডাই অক্সাইড (SO2) হাইড্রজেন ছালফাইড (H2S) আৰু হাইড্ৰ’কাৰ্বন আদি গেছ নিৰ্গত হয়। এই গেছসমূহ বায়ুত মিহলি হৈ বায়ু প্ৰদূষিত কৰে।\nচলন্ত ৰেলগাড়ী, মটৰ গাড়ী, উৰাজাহাজ আদিৰ পৰা ওলোৱা ধোঁৱাবোৰত কাৰ্বন মন’-অক্সাইড (CO) কার্বন-ডাই-অক্সাইড (CO2) নাইট্ৰ’জেন অক্সাইড (NO2) আৰু হাইড্ৰকাৰ্বন থাকে। শতকৰা ষাঠি ভাগ বায়ু প্ৰদূষিত কৰে এই গাড়ী মটৰবোৰে।\nতেজস্ক্রিয় পদার্থঃ আণৱিক বা পাৰমাণৱিক বিস্ফোৰণৰ ফলত তেজস্ক্রিয় পদার্থসমূহ বায়ুমণ্ডলত ঘুৰি ফুৰি বায়ু প্ৰদূষিত কৰে।\nইন্ধনৰ দহন : দৈনন্দিন ৰন্ধন কার্যত ব্যৱহাৰ হোৱা খৰি, ৰন্ধন গেছ, কয়লা, কেৰাচিন আদি দহনৰ ফলত নিৰ্গত হোৱা কাৰ্বন-মন’-অক্সাইড কার্বন-ডাই-অক্সাইড, মিথেন, ছালফাৰ ডাই অক্সাইড আদিয়েও বায়ুমণ্ডল দূষিত কৰে ৷\n২। বায়ু প্ৰদূষণৰ ফলত হোৱা মানুহৰ কিছুমান ৰোগৰ নাম উল্লেখ কৰা।\nউত্তৰ: বায়ু প্ৰদূষণৰ ফলত হোৱা মানুহৰ ৰোগসমূহ হৈছে –মূৰৰ বিষ, মূৰ ঘুৰণি, চকুৰ ৰোগ, কাঁহ, শ্বাস কষ্ট, ডিঙিৰ কষ্ট, হাপানী, ব্রংকাইটিচ, হাওঁফাওঁৰ কৰ্কট ৰোগ ইত্যাদি।\n৩। বায়ুৰ মুখ্য প্ৰদূষক সমূহৰ নাম লিখা ।\nউত্তৰঃ বায়ুৰ মুখ্য প্ৰদূষক সমূহৰ নাম হ’ল –\nকাৰ্বন মন’অক্সাইড, ছালফাৰ ডাই অক্সাইড, নাইট্ৰ’জেন অক্সাইড, হাইড্ৰকার্বন, কণিকা, ধাতুৰ কণিকা, পৰাগৰেণু, ভেঁকুৰৰ ৰেণু, বীজাণু,তেজস্ক্রিয় পদার্থ, ধূলি, ধোঁৱা আৰু কুৱঁলী ৷\n৪। অসমৰ আটাইতকৈ বেছি প্ৰদুষিত নদী খনৰ নাম লিখা আৰু কি কি কাৰণত এই নদীখন প্ৰদূষিত হৈছে বৰ্ণনা কৰা ৷\nউত্তৰঃ অসমৰ আতাইতকৈ প্ৰদূষিত নদীখন হৈছে ভৰলু নদী।\nএই উপনদী খন গুৱাহাটী চহৰৰ মাজেৰে বৈ গৈছে ৷ আজিৰ পৰা প্ৰায় ত্রিশ চল্লিছ বছৰমান আগতে ভৰলুৰ পানী অতি পৰিষ্কাৰ আছিল। মানুহে ইয়াৰ পানী নানা কামত ব্যৱহাৰ কৰিছিল। গুৱাহাটীত জনসংখ্যা বাঢ়ি অহাৰ ফলত নদীখনৰ পাব বেদখল হোৱাৰ লগতে ইয়াৰ আশে-পাশে থকা মানুহবোৰৰ ঘৰৰ আৱৰ্জনা, দূষিত নলা-নর্দমাৰ পানী, জীৱ-জন্তুৰ মৰাশ আৰু বহুতো অপকাৰী পদাৰ্থ ভৰলুলৈ নিক্ষেপ কৰা হ’ল। গুৱাহাটী শোধনাগাৰৰ বৰ্জিত ৰাসায়নিক পদার্থসমূহ নলাৰে বৈ আহি ভৰলুনৈত পৰাত দুৰ্গন্ধ হোৱাৰ লগতে প্ৰদূষিতও হৈ পৰিল। উক্ত আৱৰ্জনা সমূহ নদী খনত জমা হোৱাৰ ফলত মুক্ত এঙাৰ গেছ আৰু হাইড্ৰ’জেন ছালফাইডৰ পৰিমাণ দিনক দিনে বাঢ়ি অকল নদীখনৰ পানীয়ে ই নহয় কাষৰ মাটি, বায়ু আদিও প্ৰদূষিত কৰি তুলিছে।\n৫। দূষিত পানীৰ বাবে মানুহৰ কি কি বেমাৰ হয় ?\nউত্তৰ : গ্রহণী, হাইজা, জণ্ডিজ, টাইফয়েদ আদি বেমাৰ দুষিত পানী ব্যৱহাৰ কৰাৰ বাবে হয়।\n৬। গোলকীয় উষ্ণতা বুলিলে কি বুজা ?\nউত্তৰঃ দিনক দিনে কাৰ্বন ডাই অক্সাইড গেছৰ বৃদ্ধিৰ ফলত ইয়াৰ দ্বাৰা বায়ুমণ্ডলত এখন চামনিৰ সৃষ্টি হৈছে। এই চামনিৰ মাজেৰে প্ৰবেশ কৰা সূৰ্য্যৰ তাপ পৃথিৱীৰ উপৰি ভাগৰ মাটি, পানী, শিল আদিয়ে শোষণ কৰি লয়। শোষিত তাপবোৰ যেতিয়া পুনৰ এৰি দিয়ে,কাঁচৰ বেৰ সদৃশ কার্বন-ডাই অক্সাইড গেছ ডাঠ চামনিৰ মাজেৰে তাপবোৰ মহাকাশলৈ ওলাই যাব নোৱাৰে, ফলত এই তাপ পৃথিৱীৰ চাৰিওফালে থাকি বায়ুমণ্ডলৰ উষ্ণতা বৃদ্ধি কৰি আহিছে। ইয়াকেই গোলকীয় উষ্ণতা বোলা হয়।\n৭। খোৱা পানীত ফ্ল’ৰাইডৰ মাত্ৰা বেছি হলে কি ৰোগ হয়।\nউত্তৰঃ খোৱা পানীত ফ্ল’ৰাইডৰ মাত্ৰা বেছি হ’লে মানুহৰ ফ্ল’ৰ’ছিচ ৰোগ হয়।\n৮। ক্ল’ৰফ্ল’ৰ’ কাৰ্বন গেছ বিধে অ’জন স্তৰত কি প্ৰভাৱ পেলাইছে । এই গেছ বিধ কিহত ব্যৱহাৰ কৰা হয়।\nউত্তৰঃ ক্ল’ৰ’ফ্ল’ৰ ’কাৰ্বন নামৰ গেছ বিধে বায়ুমণ্ডলৰ অ’জন স্তৰৰ ক্ষতি সাধন কৰিছে। কোনো কোনো অংশত অ’জন স্তৰ (CFC) গেছৰ প্ৰভাৱত পাতল হৈ অ’জন ছিদ্ৰৰ সৃষ্টি হোৱাত জীৱজগতৰ বাবে মাৰাত্মক হৈ পৰাৰ আশংকা কৰা হৈছে । চি এফ চি নামৰ গেছ বিধ বিমান, শীতলীকৰণ যন্ত্র, আগ্নি নির্বাপক সঁজুলি আদিত ব্যৱহাৰ কৰা হয়।


‘অ’এফ এফ’ত প্ৰদৰ্শিত হ’ব আদিল হুছেইন অভিনীত অসমীয়া চুটি ছবি ‘মিল’\nJune 2, 2019 9:35 am\n'মিল'ত অভিনয় কৰিছে আদিল হুছেইনে। ফটো: টাইমছ অৱ ইণ্ডিয়াৰ সৌজন্যত\nঅসমৰ প্ৰসিদ্ধ অভিনেতা আদিল হুছেইন অভিনীত অসমীয়া চুটি চলচ্চিত্ৰ ‘মিল’ ডেনমাৰ্কৰ সন্মানীয় অস্কাৰ যোগ্যতা নিৰ্দ্ধাৰণকাৰী ৪৪ সংখ্যক অ’ডেনছ ইন্টাৰনেশ্যনেল ফিল্ম ফেষ্টিভেল(অ’ এফ এফ)ত প্ৰদৰ্শনৰ বাবে নিৰ্বাচিত হৈছে।\nউক্ত চলচ্চিত্ৰ মহোৎসৱখনত প্ৰদৰ্শনৰ বাবে নিৰ্বাচিত হোৱা ‘মিল’ হৈছে একমাত্ৰ ভাৰতীয় চুটি চলচ্চিত্ৰ। মূল প্ৰতিযোগিতা শাখাত প্ৰদৰ্শনৰ বাবে ছবিখন নিৰ্বাচিত হৈছে।\nঅভিৰূপ বসুৱে চিত্ৰনাট্য লিখা তথা পৰিচালনা কৰা ছবিখনত অভিনয় কৰিছে আদিল হুছেইন, ৰত্নাবালী ভট্টাচাৰ্য আৰু অৰুণ মুখোপাধ্যায়ৰ লগতে অন্যান্য শিল্পীয়ে। ছবিখনত এটা বৈকালিক পৰিয়ালে কেনেকৈ তেওঁলোকৰ জীৱনযাত্ৰাৰ হুলস্থুলীয়া পৰিৱেশৰ মাজত একেলগে বহি ৰীতিগতভাৱে ৰাতিপুৱাৰ জলপান (মিল) গ্ৰহণ কৰে তাৰ চিত্ৰায়ন কৰা হৈছে।\nশীৰ্ষ কেডিয়ালা, মধু সিংঘী আৰু সুশীলা জৈনে প্ৰযোজনা কৰা ছবিখনত আদিল হুছেইনে পুৰুষ নায়কৰ ভূমিকাত অৱতীৰ্ণ হৈছে।\nঅ’ডেনছ ইন্টাৰনেশ্যনেল ফিল্ম ফেষ্টিভেল ২০১৯’ অহা ২৬ আগষ্টৰ পৰা ১ ছেপ্টেম্বৰলৈকে অনুষ্ঠিত হ’ব। অ’ডেনছ ইন্টাৰনেশ্যনেল ফিল্ম ফেষ্টিভেল ডেনমাৰ্কৰ আন্তৰ্জাতিক চুটি চলচ্চিত্ৰ মহোৎসৱ আৰু ১০৭৫ চনতে আৰম্ভ কৰা এইখন দেশখনৰ আটাইতকৈ পুৰণি চলচ্চিত্ৰ মহোৎসৱ।\nএই বছৰ চলচ্চিত্ৰ মহোৎসৱখনত বিভিন্ন শিতানত প্ৰদৰ্শনৰ বাবে অহা মুঠ ৩২৬৪ খন ছবিৰ ভিতৰত ১২১ খন ছবি প্ৰদৰ্শনৰ বাবে নিৰ্বাচিত হৈছে।\nনিৰ্বাচিত ছবিসমূহে পাঁচটা শিতানত প্ৰতিযোগিতাৰ বাবে প্ৰদৰ্শিত হ’ব। সেইকেইটা হৈছে-মূল প্ৰতিযোগিতা, ডেনিছ প্ৰতিযোগিতা, এনিমেশ্যন প্ৰতিযোগিতা, তথ্যচিত্ৰ প্ৰতিযোগিতা আৰু যুৱ শিতানৰ প্ৰতিযোগিতা।\nমূল প্ৰতিযোগিতা শিতানৰ বিচাৰকসকলে এই শিতানৰ শ্ৰেষ্ঠ চলচ্চিত্ৰখনৰ এইচ. চি. এ বঁটা, কাহিনীৰ বঁটা আৰু শিল্পীৰ বঁটা-এই তিনিটা বঁটা প্ৰদান কৰিব।


মৃতদেহ - সুজিত ভুঞা - সাহিত্য ডট অৰ্গ\nমই এফালৰপৰা মৃতদেহবোৰ পৰীক্ষা কৰিব ধৰিলো৷ প্ৰথমতে মৃতদেহবোৰৰ মুখবোৰ ওপৰে ওপৰে চালো৷ তাৰপিচত সিহঁতৰ প্ৰত্যেকৰে শৰীৰৰ অংশবোৰ মই তন্ন-তন্নকৈ পৰীক্ষা কৰিলো৷ কোনোবাটোৰ ওলমি থকা হাতখন মই ডাঙি চালো, কাৰোবাৰ দূৰৈত চিটিকি পৰা তেজেৰে লুতুৰিপুতুৰি মূৰটো মই পিটিকি চালো৷ চকু, কাণ, নাক, চুলি সকলো পৰীক্ষা কৰিলো৷ একেবাৰে শেষত এটা মৃতদেহৰ হাতৰ আঙুলিকেইটাত মই খামোচ মাৰি ধৰিলোঁ৷ হয়, এইটোৱেই হব লাগে৷ মই চিনিব পাৰিছো৷ তাৰ মুখখন মোৰ দৰেই৷\nজোঙা নাকটো, চকুযুৰিত একেই চাৱনি-যত ভয়, আতংক একো নাই৷ কপালখনত স্পষ্ট ৰেখাৰ চাৱনি৷ হাতৰ আঙুলিকেইটাত মোৰ দৰেই পুৰুষত্বৰ ৰক্ত প্ৰৱহমান৷ তীখাৰ দৰে দৃঢ়, দৃপ্ত- সেইদৰে ফুলৰ দৰে কোমল, সুন্দৰো৷ মই তাৰ মুখখনত নিজৰ আঙুলিকেইটা বুলাই দিলো৷ মেল খাই থকা চকুযুৰি জপাই দিলো৷ মোৰ অনুমান চকুৰ গহ্বৰৰ ভিতৰত ইমানপৰ উমি উমি জ্বলি থকা জুইকুৰাপৰা যেন সি এইমাত্ৰ শান্তি পালে৷ হঠাৎ মোৰ শৰীৰৰ মাজেদি মৃদু তৰংগৰ দৰে এজাক চেঁচা বতাহ পাৰ হৈই গল৷ হয়, মই ঠিকেই অনুভৱ কৰিছো৷ এই বতাহজাক মই আগতেও এবাৰ পাইছো৷ মোৰ পত্নীৰ মৃত্যুৰ সময়ত৷ এইজাক বতাহেই মোৰ সংসাৰখন ভাঙি থানবান কৰি থৈ গৈছে৷ ই মোৰ জীয়াই থকাৰ সকলো বস্তু কাঢ়ি লৈই গৈছিল৷ একমাত্ৰ মোৰ লৰাৰ বাদে৷ আৰু আজি সুদীৰ্ঘ বাইছ বছৰৰ পিছত একেজাক বতাহেই মোৰ জীয়াই থকাৰ শেষ সম্বলকনো লৈ গল৷ এইয়াই নেকি ভগবান তোমাৰ লীলা৷ এইয়াই নেকি তোমাক কৰা পূজাৰ শেষ পৰিণতি? চোৱা মিনতি, তোমাৰ পুত্ৰক মোৰ হাতৰপৰা কেনেকৈ লৈ গল৷\nমই অলপ শান্ত হবলৈ চেষ্টা কৰিলোঁ৷ যদিও মোৰ বয়স চাৰি কুৰিৰ দেওনা পাৰ হৈই গৈছে, তথাপি মই পুৰুষ৷ পুৰুষে কান্দিব নোৱাৰে, পুৰুষে কান্দিব নাজানে৷ বৈ অহা চকুপানীখিনি লুকুৱাই মই চাৰিওপিনে এবাৰ চালো৷ গোটেই ঠাইখিনি তেজেৰে লুতুৰিপুতুৰি হৈই পৰিছে৷ মৰা শ’ বোৰৰ টুকুৰাবোৰ যত তত সিচৰিত হৈ আছে৷ দূৰৈত এজাক কুকুৰ৷ কেঁচা মাংসৰ গোন্ধত সিহঁতবোৰ উচপিচাই আছে৷ এই পালেই এটুকুৰা মাংস নি বহুদিনৰ ক্ষুধা দূৰ কৰিব৷ মই বনজুইত একোখন গাওঁ ধংস হোৱা দেখিছো, বানপানীত উটি অহা গৰুৰ জাক দেখিছো, কলেৰাত নিমিষতে এখন গাও ছাৰখাৰ হোৱা দেখিছো, বজ্ৰপাত পৰি মানুহ মৰা দেখিছো৷ কিন্ত মৃত্যুৰ এনে বীভৎস ৰুপ মই কাহানিও দেখা নাছিলো৷ এই মৃত্যু আৰু সেই মৃত্যুৰ মাজত যেন কৰবাত পাৰ্থক্য আছে৷ এই মৃত্যুৰ আৰত আছে এচাম মানুহৰ আসুৰিক তৃপ্তি, ক্ষোভ, ঘৃণাৰ এখন নগ্নপ্ৰায় ছবি৷ মৃত্যুৰ কল্লোল যিমানেই প্ৰচণ্ড জ্বালামুখীৰ দৰে বিয়পি পৰিছে, মানুহৰ মন মগজুত আতংকৰ জোৱাৰ ভাটা সৃষ্টি কৰিব পাৰিছে, সিমানেই এচাম ৰক্তপিপাসু আনন্দত মতলীয়া হৈছে৷ মানুহৰ মৃত্যুত মানুহে কিৰিলি পাৰিছে৷ এফালে তেজৰ বন্যা বোৱা এখন নদীৰ মাজত নিজৰ আত্মীয়ৰ অথবা প্ৰিয়জনৰ ছিগি ভাঙি যোৱা শৰীৰৰ টুকুৰাবোৰ লৈ কাৰোবাৰ গগণচুম্বী কান্দোনৰ ৰোল, আনফালে এচাম গোড়া আৰু সংকীৰ্ণ মনোভাৱত তুষ্ট হৈই বোমা বাৰুদৰ গৰ্জনত নিজকে প্ৰতিষ্ঠা কৰাৰ বাবে হৰ্ষোল্লাস৷ এয়াই নেকি মানৱতা? এয়াই নেকি আমাৰ শিক্ষা? যত তেজৰ ফাকুৱাৰ মাজত দেখা পাও এখন নতুন পৃথিৱী৷\nলাহে লাহে মৃতদেহবোৰ এই ঠাইখিনিৰ পৰা আঁতৰোৱা হৈছে৷ প্ৰতিটো মৃতদেহৰ বাবে একোটাকৈ কফিন সাজু কৰি ৰখা হৈছে৷ চিনাক্তকৰণ হৈই যোৱাৰ পিছত সকলোৱে মৃতদেহবোৰ কফিনবোৰৰ ভিতৰত সোমোৱা হব আৰু তাৰপিছত প্ৰত্যেকৰে ঘৰলৈ পঠোৱাৰ ব্যৱস্থা কৰিব৷ কিছুমানে মৃতদেহ বুলিবলৈ কেইটুকুৰামান মাংসহে পাইছে৷ কাৰ চিতিকি যোৱা মাংস অথবা হাড়ৰ টুকুৰা কাৰ কফিনত সোমাই পৰিছে একো ঠিকনা নাই৷ মৃত্যুৰ পিছত মানুহৰ মাংস অথবা হাড়ৰ নিজৰ পৰিচয় নাথাকে৷ ধৰ্ম কি? জাতি কি? মৃত্যুৱে মানুহৰ চাৰিবেৰৰ সীমা ভেদ কৰে৷\nএইখিনিতে মই দেখিলো এগৰাকী মাইকী মানুহে এখন ফটো হাতত লৈ মৃতদেহবোৰ পৰীক্ষা কৰিবলৈ ধৰিছে৷ তাই হাতৰ ফটোখনৰ লগত মৃতদেহবোৰ মিলাবলৈ চেষ্টা কৰিছে৷ তাইৰ পিন্ধনত এযোৰ মলিয়ন বগা চাদৰ-মেখেলা, তাইৰ চুলিবোৰ তেনেই পকা, আউলী বাউলী, দাত দুপাৰী মলিয়ন, বহুদিন চাফাই কৰা নাই ছাগৈ৷ মই তাইৰ চকুত কোনো দুখৰ চকুপানী দেখা নাপালো৷ তাই ফটোখনৰ সৈতে মৃতদেহবোৰ মিলাই ঢেকঢেকাই হাঁহে৷ এনেদৰে প্ৰতিটো মৃতদেহ পৰীক্ষা কৰাৰ পিছত এইবাৰ তাই মোৰ লৰাৰ মৃতদেহটোৰ ওচৰত পালেহি৷ ফটোখনৰ সৈতে মিলাই তাই এইবাৰ ৰৈ গল৷ মোৰ এনে লাগিল এইটো যেন তাইৰহে অতপৰে বিচাৰি থকা মৃতদেহটো৷ তাই মৃতদেহটোৰ কাষতে বহি পৰিল আৰু একান্তমনে মোৰ লৰাৰ মুখখন চাবলৈ ধৰিলে৷ তাৰপিছত তাই মৃতদেহটো সাৱটি ধৰি হাঁহিবলৈ ধৰিলে৷ হঠাৎ যেন তাইৰ চকুকেইটা উজ্জ্বল হৈই পৰিল৷ অকস্মাতে হৈই যোৱা এই পৰিস্থিতিটো মই একো তলকিবই নোৱাৰিলো৷ মোৰ তাইলৈ খং উঠি গল৷ এইবাৰ মই তাইক গালি পাৰিব ধৰিলোঁ৷\n“এইটো মোৰ লৰাৰ মৃতদেহ৷ এইটো মোক দে৷ ”\n“নহয়, এইটো মোৰ লৰাৰ মৃতদেহ৷ ”- তাই চিঞৰি উঠিল৷\n“নহয়, এইটো মোৰ৷ এইমাত্ৰ মোৰ লৰা মৰিছে৷ চাচোন, তাৰ মুখখন ঠিক মোৰ দৰেই৷ তই মিলাই চা৷ ”\n“নহয়, এইখন মুখ মোৰ মুখৰ সৈতে একেই৷ তই মিলাই চাচোন৷ ”- এইবুলি তাই মৃতদেহটো আৰু জোৰকৈ সাবটি ধৰিলে৷ বহুত তৰ্ক-বিতৰ্কৰ পিছত শেষত নিৰুপায় হৈই মৃতদেহটো মই তাইকে দি দিলো৷\nমৃতদেহটো পাই তাইৰ চকুহাল চলচলীয়া হৈই পৰিল৷ মুখখন আৰু উজ্জ্বল হল৷ যেন তাই হেৰুৱা লৰাটো আকৌ ঘূৰাই পালে৷ তাই নাজানে, মৃতদেহটোযে আৰু বেছি পৰ নাথাকে৷ অলপ পিছতে তাৰ সৎকাৰৰ ব্যৱস্থা কৰা হব৷\n← মোহময়ী অভিনেত্ৰী সোণালী বেন্ড্ৰেই অলপতে নতুনকৈ তেওঁৰ এটা মডেলিংৰ ফটশ্বুট কৰে – পাপৰি বৰা\nদৃষ্টিহীনতাৰ প্ৰেমকাহিনীৰে – দীপিকা দাস কলিতা →


বৰ্ণমালা: অনলাইন বজাৰ আৰু কেশ্ববেক\nকাষৰ ছবিত দেখুওৱা কিতাপখনৰ ছপা মূল্য ৫০০.০০ টকা (হাৰ্ড কভাৰ)। মই\nকিনাৰ সময়ত ফ্লিপকাৰ্ট (flipkart.com)ত কিতাপখন বিক্ৰী কৰিছিল ২৩৪.০০ টকাত (ডাকখৰছ ৬০.০০ টকা), এমাজন (amazon.in)ত ৩২৫.০০ টকাত, পে’টিএম (paytm.com)ত ৩২৫.০০ টকাত (ডাকখৰছ ৫০.০০ টকা) আৰু স্নেপডিলত ৪৫০.০০ টকাত। মই সন্ধান অব্যাহত ৰাখিলো আৰু ইবে’ (ebay.in)ত কিতাপখন পালো ১৭৫.০০ টকাত; ডাকখৰচ বিনামূলীয়া। এতিয়া কওক, মোৰ সন্ধানৰ আগ্ৰহ আৰু ধৈৰ্যই মোক লাভান্বিত কৰিলে নে নাই? সেইদৰে অন্যান্য সামগ্ৰীও (ইলেকট্ৰনিক সামগ্ৰীকে ধৰি) স্থানীয় বজাৰতকৈ কম মূল্যত অনলাইন বজাৰত পোৱা যায়।\n২. স্থানীয় বজাৰত সহজে উপলব্ধ নোহোৱা সামগ্ৰী অনলাইন বজাৰত সহজে পোৱা যায়। ধৰক, আপোনাৰ স্মাৰ্ট ফোনটোৰ বাবে এডাল অটিজি কেৱল (OTG Cable)ৰ প্ৰয়োজন হ’ল। নগাঁও-তেজপুৰ-যোৰহাটৰ বজাৰত থিতাতে সামগ্ৰীবিধ বিচাৰি নাপায়। চিন্তাৰ কাৰণ নাই, অনলাইন বজাৰত সন্ধান কৰক— খাটাং পাব। আপোনাৰ ফোনৰ বাবে টেম্পাৰড গ্লাছ স্ক্ৰীন প্ৰটেক্টৰ এখন স্থানীয়ভাৱে পোৱা নাই? অনলাইন বজাৰত পাব। আজিকালি এনেকুৱা কিছুমান সামগ্ৰী,— বিশেষকৈ ইলেকট্ৰনিক সামগ্ৰী— যিবোৰ উৎপাদকে কেৱল অনলাইন বজাৰতহে বিক্ৰীৰ বাবে উলিয়াই দিয়ে। উদাহৰণ স্বৰূপে, জিয়াওমি কোম্পানীৰ স্মাৰ্ট ফোন আৰু টেবলেট ভাৰতত কেৱল অনলাইন বজাৰতহে উপলব্ধ। সেই দৰে ৱান প্লাছৰ ফোনৰ কথা ক’ব পাৰি। এনেকুৱা উদাহৰণ আৰু বহুত আছে।\n৩. স্থানীয় বজাৰৰ পৰা সামগ্ৰী কঢ়িয়াই অনাৰ কষ্টও নাই, কাৰণ অনলাইন বজাৰৰ সামগ্ৰী ডাকোৱালে আপোনৰ ঘৰৰ দুৱাৰ মুখতে দি যায়।\nওপৰত কোৱা ‘বিচৰাৰ আগ্ৰহ আৰু ধৈৰ্য’ৰ উপৰিও আৰু দুটামান কাৰকে আপোনাৰ অনলাইন বজাৰ কৰাৰ ইচ্ছাক অধিক যুক্তিযুক্ত আৰু লাভজনক কৰি তুলিব পাৰে। কি সেয়া?\nক. বিশেষ অফাৰ:\nবিভিন্ন উপলক্ষ্যত (যেনে— স্বাধীনতা দিৱস, দুৰ্গা পূজা, দেৱালী, নৱবৰ্ষৰ প্ৰাক মুহূৰ্ত) ৱেবচাইটবিলাকে বিশেষ সুবিধা (deal) আৰু ৰেহাই ঘোষণা কৰে। তেনে সময়ত বজাৰ কৰাটো অধিক লাভজনক হৈ পৰে।\nকিছুমান বিশেষ কুপন কোড চাইটবিলাকে প্ৰায় সকলো সময়তে আগবঢ়ায়। সেই কোডবিলাক প্ৰয়োগ কৰাৰ লগে লগে কুপনৰ নিৰিখ অনুযায়ী সামগ্ৰীবিধৰ দাম কমি যায়। সাধাৰণতে ৭.৫ শতাংশৰ পৰা ১৫ শতাংশমানলৈ দাম কম কৰা কুপন পোৱা যায়। সাম্প্ৰতিক সময়ত বিভিন্ন চাইটত কি কি কুপন প্ৰয়োগ কৰিব পাৰি, সেই বিষয়ে খবৰ জনোৱা কিছুমান বিশেষ ৱেবচাইট আছে। উদাহৰণ হিচাপে— কুপন দুনীয়া (coupondunia.com), কুপন ৰাজা (couponraja.com), কুপন ইণ্ডিয়া (couponindia.in) আদি।\nগ. ৱালেট অফাৰ:\nক্ৰেডিট/ ডেবিট কাৰ্ড, নেটবেংকিং আদিৰ উপৰি অনলাইন বজাৰত পইছা আদায় দিয়াৰ অন্যতম উপায় হ’ল বিভিন্ন প্ৰতিষ্ঠানে আগবঢ়োৱা ৱালেট সেৱা। কেইটামান জনপ্ৰিয় ৱালেট হ’ল — পে’টিএম (paytm.com), মবিকুইক (mobikwik.com), পকেটচ্ (আই চি আই চি আই বেংকৰ এণ্ড্ৰইড এপ) (Pockets, Android app by ICICI Bank), অক্সিজেন (Oxigen Wallet), চাইট্ৰাচ (Citrus Wallet) আদি। এই ৱালেটবিলাকেও সময়ে সময়ে তেওঁলোকৰ সেৱা ব্যৱহাৰ কৰি অনলাইন বজাৰ কৰিলে ৰেহাই আৰু কেশ্ববেকৰ সুবিধা প্ৰদান কৰে।\nনিৰ্দিষ্ট ৱেবচাইটটোৰ সকলোবোৰ ৰেহাই আৰু কুপন প্ৰয়োগৰ সুবিধা গ্ৰহণ কৰাৰ পাছতো আপুনি ব্যয় কৰা টকাৰ কেইটামান টকা আকৌ ওভোটাই পাব বিচাৰে নেকি? আপোনাৰ বাবে আছে কেশ্ববেকৰ সুবিধা! সম্প্ৰতি কেইবাটাও চাইটে কেশ্ববেকৰ সুবিধা আগবঢ়াই আছে। কেশ্ববেকৰ ধাৰণাটো এফিলিয়েচনৰ পৰা উদ্ভাৱন কৰা হৈছে। পদ্ধতিটো সহজ— আপোনাৰ পছন্দৰ কেশ্ববেক চাইটটোত আপুনি এটা একাউণ্ট খুলি ল’ব লাগিব। যি চাইটতে আপুনি বজাৰ নকৰক কিয়, প্ৰতিবাৰেই আপুনি কেশ্ববেক চাইটটোত লগইন কৰি\nসেই চাইটটোৱে দিয়া সংযোগেৰে (link) বজাৰ চাইটটোলৈ যাব লাগিব। বজাৰ কৰাৰ পাছত এটা সময় সীমাৰ ভিতৰত নিৰিখ অনুযায়ী কেশ্ববেক আপোনাৰ একাউণ্ট (কেশ্ববেক চাইটৰ একাউণ্ট)ত জমা হ’ব। পৰৱৰ্তী সময়ত সেই কেশ্ববেক আপোনাৰ বেংক একাউণ্ট বা ৱালেট একাউণ্টলৈ নিব পাৰিব। বহুকেইটা কেশ্ববেক চাইটৰ ভিতৰত নিয়াৰিকৈ কৰ্ম\nসম্পাদন কৰি জনপ্ৰিয়তা অৰ্জন কৰা দুটামান চাইট হ’ল—\n১. কেশ্বকৰো (cashkaro.com)\n২. পেনিফুল (pennyful.in)\n৩. লাফালাফা (lafalafa.com)\n(LafaLafa Android App: Google Playstore link) আদি।\nএই চাইটবিলাকৰ মাজত কিছু কিছু পাৰ্থক্য আছে যদিও মূল ধাৰণাটো একেই।\nতেনেহ’লে দেৰি কিয় কৰে? কেশ্ববেক চাইটত নিজকে পঞ্জীয়ন কৰি আপোনাৰ অনলাইন বজাৰ কৰাৰ অভিজ্ঞতাক আৰু অধিক উপভোগ্য আৰু লাভজনক কৰি তোলক।\nযদি আপুনি লেখাটিৰ পৰা উপকৃত হৈছে বুলি ভাবে, তেনেহ’লে আপোনাক কেশ্ববেক চাইটৰ আমি দিয়া সংযোগেৰে গৈ ছাইন আপ কৰিবলৈ অনুৰোধ জনালো। তেনে ক্ষেত্ৰত আমি সামান্য কমিছন পাম। মন কৰিব যে সিয়ে আপোনাৰ কেশ্ববেকত কোনো প্ৰভাৱ নেপেলায়।\n(দ্ৰষ্টব্য: এই পষ্টত উল্লেখ কৰা চাইটসমূহৰৰ লগত লেখক কোনো ধৰণেই জড়িত নহয়, নাইবা এয়া সেই চাইটসমূহৰ বিজ্ঞাপনো নহয়। পাঠকৰ সহায় হ’ব পাৰে বুলি ভাবি লেখাটি আগবঢ়োৱা হৈছে। সংলগ্ৰ ল'গ'সমূহৰ কপিৰাইট সংশ্লিষ্ট চাইটসমূহৰ।)\nইউনিকোড পদ্ধতিৰ বিকাশে অনা-ইংৰাজী তথা লেটিন লিপি ব্যৱহাৰ নকৰা ভাষাসমূহৰ আগত ইণ্টাৰনেটৰ জগতত এক বিশাল সম্ভাৱনীয়তাৰ দুৱাৰ খুলি দিছে। এট...


আপুনি চিনেমা ফেন কিমান?\nএই পৰীক্ষাই আপোনাক চিনেমাবোৰ কিমান ভাল পাওঁ নিৰ্ধাৰণ কৰাত সহায় কৰিব। ই পাতল আৰু আমোদজনক, কিন্তু একে সময়তে ই আপোনাক বাহিৰৰ পৰা নিজকে চাব পাৰে!\nআপুনি চিনেমাবোৰত ভাল নেকি?\nসকলোৱে চিনেমা চাবলৈ ভাল পায়, বহুতে নিজকে এই ক্ষেত্ৰৰ বিশেষজ্ঞ বুলি বিবেচনা কৰে। এয়া হয় নে নাই চাবলৈ, আমি আপোনাৰ বাবে চিনেমাৰ জ্ঞানৰ এই মনোৰঞ্জক পৰীক্ষা সংকলিত কৰিছোঁ। প্ৰশ্নাৱলী পূৰণ কৰোঁতে এক মহান অনুৰোধ হৈছে কোনো সমৰ্থন সঁজুলি আৰু চাৰ্চ ইঞ্জিন ব্যৱহাৰ নকৰা।\nআপোনাৰ ৰোগ প্ৰতিৰোধ ক্ষমতা কি?\nৰোগ প্ৰতিৰোধ ক্ষমতা হৈছে আপোনাৰ শৰীৰৰ বিভিন্ন ৰোগ প্ৰতিৰোধ কৰাৰ সামৰ্থ্য। যদি ৰোগ প্ৰতিৰোধ প্ৰণালী বিফল হয়, গোটেই শৰীৰটো বিপদত পৰে। আপোনাৰ ৰোগ প্ৰতিৰোধ ক্ষমতা কিমান শক্তিশালী, আপুনি সংক্ৰমণৰ প্ৰচণ্ড প্ৰতিৰোধ কৰিবলৈ সক্ষম হওক, পৰীক্ষাটো দেখুৱাব।\nআপুনি কি ধৰণৰ পিতৃ?\nভাল পিতৃ হৈছে এনে এজন ব্যক্তি যি কেৱল পৰিয়ালৰ তত্বাৱধানৰ বাবে ধন উপাৰ্জন কৰাই নহয়, লগতে সন্তান কঢ়িওৱা, তেওঁৰ সৈতে খেলে, তেওঁক কি জানে শিকায় আৰু হয়তো নিজে কিবা শিকে। নিখুঁত হোৱাকঠিন, কিন্তু ভাল হোৱাটো অতি সম্ভৱ, মুখ্য কথাটো হৈছে ইচ্ছা থকা। আমি আপোনাক এই পৰীক্ষাৰ কেইটামান প্ৰশ্নৰ উত্তৰ দিবলৈ আমন্ত্ৰণ কৰোঁ, আৰু ই আপুনি কি প্ৰকাৰৰ পিতৃ তাৰ এক উদ্দেশ্যমূলক মূল্যায়ন প্ৰদান কৰিব।\nকোনটো পেট আপোনাৰ বাবে সঠিক?\nসম্ভৱতঃ এনে কোনো ব্যক্তি নাই যিয়ে পোহ-পোক নাৰাখিব। এক স্নেহময় বিৰাট যি আপোনাৰ ভৰিত বিচৰা আৰু আপোনাক এক কিউট আকৰ্ংসাৰে জাগ্ৰত কৰিব? বা হয়তো আপোনাক দুমুখত লগ পোৱা এটা প্ৰস্ৰাৱ কুকুৰ - কি ভাল হ'ব পাৰে? আমাৰ পৰীক্ষা লওঁক আৰু কোনটো জন্তু আপোনাৰ বাবে সৰ্বশ্ৰেষ্ঠ জানি লওঁক?\nআপুনি অলস ব্যক্তি নেকি?\nজীৱনত আমাৰ বহুতে আলস্যতাৰ দৰে এনে গুণত হস্তক্ষেপ কৰে। কিন্তু আমি প্ৰায়ে ইয়াক আন লোকৰ ক্ষেত্ৰত লক্ষ্য কৰোঁ, আৰু আমাৰ ভিতৰতে আলস্যতাৰ প্ৰকাশ দেখা নাপাওঁ। আৰু এতিয়াও আপুনি অক্ৰিয়তা, আলস্যতা, অক্ৰিয়তা কিমান প্ৰৱণ তালৈ চেষ্টা কৰোঁ।\nসুৰাপানে আপোনাৰ জীৱনক কেনেদৰে প্ৰভাৱিত কৰে?\nসুৰাৰ সমাপ্তি আৰু সুৰাপানৰ অনুমোদিত ব্যৱহাৰ কেতিয়া আৰম্ভ হয়? এইটো কোনো গোপন ীয়তা নহয় যে বেছিভাগ লোকে বিশ্বাস কৰে যে তেওঁলোকে সুৰাজাতীয় পানীয়ৰ ব্যৱহাৰত তেওঁলোকৰ নিয়ম জানে। আৰু সুৰাপানকাৰীসকলে ৰোগ নিৰ্ণয়ৰ সৈতে সন্মত নহয়, দাবী কৰে যে তেওঁলোকে যিকোনো মুহূৰ্ততে সুৰাপান বন্ধ কৰিব পাৰে। কিন্তু নিজৰ বাবে সত্য টো জানিবলৈ যোগ্য! নিম্নলিখিত প্ৰশ্নবোৰে আপোনাৰ জীৱনৰ এই ক্ষেত্ৰত কোনো সমস্যা আছে নে নাই নিৰ্ধাৰণ কৰাত সহায় কৰিব।\nআপুনি আনৰ মতামতৰ ওপৰত নিৰ্ভৰশীল নেকি?\nআপুনি কাৰোবাৰ বিন্দুৰ দ্বাৰা বাস কৰে নে সদায়ে কেৱল জীৱনৰ ওপৰত আপোনাৰ মতামতৰ দ্বাৰা হে পৰিদৰ্শন কৰে? আপুনি আনৰ মতামতৰ ওপৰত কিমান নিৰ্ভৰ কৰে? ইয়াক পৰীক্ষা কৰোঁ!\nআপুনি আপোনাৰ ফোনত কিমান নিৰ্ভৰশীল?\nশেহতীয়াকৈ, মনোবিজ্ঞানীসকল ম'বাইল ফোনত ব্যক্তি এজনৰ বৰ্ধিত মানসিক নিৰ্ভৰতাৰ বিষয়ে উদ্বিগ্ন। এয়া স্পষ্ট হৈ পৰে যে অসন্মত সুবিধাৰ উপৰিও, চেলুলাৰ বন্ধুৱে ক্ষতিকাৰক বিকিৰণৰ সম্ভাৱ্য বিপদ বহন কৰে আৰু... আসক্তি। এই পৰীক্ষাই আপোনাৰ জীৱনত এতিয়াও ফোনটোৱে কি ভূমিকা পালন কৰে নিৰ্ধাৰণ কৰাত সহায় কৰিব।\nআপোনাৰ একত্বৰ কথা কি?\nআমি প্ৰতিজন ই নিজৰ ধৰণে এই অৱস্থা অনুভৱ কৰো। আৰু আপোনাৰ বাবে ইয়াৰ অৰ্থ কি - এক কঠিন সময় বা নিজে হোৱাৰ সুযোগ? উত্তৰটো প্ৰকৃতি, পৰিস্থিতি আৰু ব্যক্তিগত ইতিহাসৰ ওপৰত নিৰ্ভৰ কৰে। আমাৰ পৰীক্ষাই আপোনাক নিজকে, আপোনাৰ আকাংক্ষা আৰু প্ৰয়োজনীয়তা ভালদৰে বুজি বলৈ সহায় কৰিব।\nআপুনি আপোনাৰ জীৱন উন্নত কৰিবলৈ সক্ষম নেকি?\nমই মোৰ জীৱন সলনি কৰিব পাৰো নেকি? আপুনি সকলো সলনি কৰিব পাৰে! বহুতে তেওঁলোকৰ নিজৰ ভাগ্যৰ মাষ্টাৰ হ'ব পাৰে আৰু যদি আপুনি ইয়াক সলনি কৰিব বিচাৰে, আনসকলে ফিচনেল ভাগ্যৰ হাতত পুতলা হৈ থাকে। আমি মনস্তাত্বিক পৰীক্ষাত অৱতৰণ কৰাৰ প্ৰস্তাৱ দিছোঁ "আপুনি আপোনাৰ জীৱন উন্নত কৰিবলৈ সক্ষম নেকি?"\nআপুনি নিখুঁত পত্নী নেকি?\nনিখুঁত পত্নী হৈছে এক সুখী পাৰিবাৰিক জীৱনৰ গেৰাণ্টি! ই হৈছে এক কলা, এক বহুমুখী পৰিঘটনা যাৰ বাবে মহিলাএজনীক তেওঁৰ নিৰ্বাচিত বস্তুৰ প্ৰতি নিৰন্তৰ উন্নত আৰু সঁচা ভালপোৱাৰ প্ৰয়োজন। পৰীক্ষাত উপতীৰ্ণ হোৱাৰ পিছত আপুনি কি ধৰণৰ পত্নী আছে জানিল আৰু পাৰিবাৰিক জীৱন উন্নত কৰাৰ বাবে ভাল পৰামৰ্শ পাব।\nআপুনি নিখুঁত স্বামী নেকি?\nতেওঁৰ পত্নীৰ বিশ্বাস আৰু ভালপোৱা বজাই ৰাখিবলৈ, মানুহে ধৈৰ্য্যশীল, মনোযোগী হ'ব লাগিব আৰু কেৱল নহয়... পৰীক্ষাটো লওঁক আৰু ইয়াৰ ফলত আপুনি আপোনাৰ পত্নীক কেনেদৰে সুখী কৰিব লাগে শিকিব!\nমহিলাৰ প্ৰতিবন্ধক পৰীক্ষা\nধৈৰ্য্য ধৰক আৰু যিমান সম্ভৱ সততে সঁহাৰি দিব। আপুনি পৰীক্ষাৰ সময়ত, আৰু ফলাফল প্ৰাপ্ত কৰাৰ পিছত নিজৰ বিষয়ে যথেষ্ট শিকিব। মনোযোগ! পৰীক্ষাটো 18 বছৰৰ তলৰ শিশুৰ বাবে উদ্দেশ্য কৰা নহয়!\nমোৰ জীৱনৰ কথা কি?\nআমি কি জীয়াই আছোঁ জানিলে প্ৰতিটো পদক্ষেপক সজাগতা আৰু অৰ্থ প্ৰদান কৰে। যিসকল লোকে জীৱনৰ অৰ্থ জানে তেওঁলোক হতাশা আৰু ৰোগৰ সম্ভাৱনা কম। কিবা এটা পোৱাৰ পিছত যাৰ বাবে আপুনি ৰাতিপুৱা সুৰক্ষিতভাৱে উঠিব বিচাৰিব, আৰু ই কঠিন হ'লে শক্তি দিব, এই প্ৰশ্নটো স্বয়ংক্ৰিয়ভাৱে আঁতৰি যাব।\nআপোনাৰ মাতৃশক্তি কি?\nঅভিভাৱক প্ৰেমৰ শক্তিয়ে আমাক সকলো জীৱনৰ অসুবিধাত সমৰ্থন কৰিব পাৰে, সেয়েহে যদি আপোনাৰ ইতিমধ্যে মাতৃ হোৱাৰ সন্মান আছে, আপোনাৰ সন্তানে সদায়ে ভালপোৱাৰ এই সুৰক্ষা শক্তি অনুভৱ কৰাটো নিশ্চিত কৰিবলৈ চেষ্টা কৰক।\nআপোনাৰ শক্তি কি?\nআমি আপোনাক আপোনাৰ আখৰৰ শক্তি চিনাক্ত কৰিবলৈ আমন্ত্ৰণ কৰোঁ। আৰু হয়তো পৰৱৰ্তী স্থানলৈ যাবলৈ এটা দিশ বাছনি কৰক।\nআপুনি মানুহক প্ৰভাৱিত কৰিবলৈ সক্ষম নেকি?\nমানুহ এক সামাজিক ব্যক্তি। সেইবাবে আমি দৈনিক আন লোকৰ প্ৰভাৱত মৃত্যু কৰো, আৰু প্ৰায়ে আমি আনক প্ৰভাৱিত কৰিবলৈ চেষ্টা কৰোঁ। মানুহক প্ৰভাৱিত কৰাৰ সামৰ্থ্য কেৱল দৈনন্দিন জীৱনত নহয়, বৃত্তিগত কাৰ্যকলাপতউপযোগী, কাৰণ আপোনাৰ কৰ্তৃত্ব, বাৰ্তা, আখৰৰ শক্তিৰ বিষয়ে বুজাৰ সামৰ্থ্য।\nআপুনি কি সুখী হ'ব লাগিব?\nসুখ এক আভ্যন্তৰীণ অৱস্থা, কিন্তু ইয়াক প্ৰাপ্ত কৰিবলৈ আমাৰ বিভিন্ন বস্তুৰ প্ৰয়োজন। আমি কেতিয়াবা বুজি নাপাওঁ যে আন লোকসকলে কেনেদৰে সুখী হ'ব পাৰে, আনহাতে সন্দেহ, উদ্বেগ, হতাশাৰ দ্বাৰা আমি কষ্ট পাইছো। হয়তো আমাৰ কি আছে আমি কেৱল প্ৰশংসা কৰিব নাজানো। বা আমি এতিয়াও নাজানো যে জীৱনত আমাৰ কি প্ৰয়োজন, সেয়েহে আমি সুখী হ'ব নপাৰোঁ?\nতেওঁ মোক ভাল পাওঁ নেকি? (স্কুল আৰু শিক্ষাৰ্থী বয়সৰ বাবে প্ৰস্তুত কৰা হৈছে)\nকেতিয়াবা আপোনাক ভাল পায় নে নাই বুজিপোৱা অতি কঠিন হয়, বিশেষকৈ যেতিয়া সম্পৰ্কটো কেৱল আৰম্ভ হয়। তেওঁ শেষ ডামিৰ দৰে আচৰণ কৰিব পাৰে, তেওঁৰ ভালপোৱাৰ বাবে, আৰু হয়তো মহিলাএজনী - ডন জুৱান, প্ৰতাৰিত কৰাৰ ক্ষমতা যাক প্ৰকৃত অনুভূতি আৰু ভালপোৱাৰ বাবে মিছা কৰিব পাৰি...\nতেওঁ মোক ভাল পাওঁ নেকি?\nভালপোৱা এক বিস্ময়কৰ অনুভূতি... কিন্তু আপোনাৰ সঙ্গীৰ অনুভূতিৰ সতৰ্কতা বুজিপোৱা সহজ নহয়! আৰু সেয়েহে এয়া প্ৰত্যাশা কৰা হয় যে বিশুদ্ধ আৰু মহান ভালপোৱা কেৱল পৰী কাহিনীত নহয়, কিন্তু ই ইতিমধ্যে আপোনাৰ ওচৰলৈ আহিছে...\nআপোনাৰ গাইগুটীয়া আহাৰ পৰীক্ষা\nআপোনাৰ শৰীৰৰ বাবে বিশেষভাৱে প্ৰস্তুত কৰা তকৈ কোনো উন্নত পুষ্টি নাই। ইয়াৰ পিছত, ইয়াৰ ফলত, আমি খোৱা সকলো বোৰ ভালদৰে হজম হয় আৰু আমাৰ ওজনৰ ক্ষতি নকৰে। একেটা খাদ্য, হয়তো সাধাৰণতে অতি উপযোগী হিচাপে গ্ৰহণ কৰা হয়, বিভিন্ন ধৰণে বিভিন্ন লোকক প্ৰভাৱিত কৰিব পাৰে। এয়া দীৰ্ঘদিন ধৰি বিজ্ঞানীসকলে প্ৰমাণিত কৰিছে আৰু বিশ্বৰ বিভিন্ন প্ৰান্তত স্বীকৃতি লাভ কৰিছে। গতিকে, কেইটামান কঠিন প্ৰশ্নৰ উত্তৰ দিবলৈ চেষ্টা কৰক।\nআপোনাৰ আখৰ কি?\nআপোনাৰ আচৰণ আৰু কাম বোৰ বুজি পোৱা সহজ নহয়। আপোনাৰ আখৰটো কি জানিলে সৰল পৰীক্ষাত সহায় হ'ব।\nকি ধৰণৰ কামে আপোনাক সফলতা আনিব?\nজীৱিকাৰ পছন্দ, প্ৰথমতে, আপুনি সঁচাকৈয়ে কি বিচাৰে তাৰ ওপৰত নিৰ্ভৰ কৰে। এই পৰীক্ষাই আপোনাক আপোনাৰ আকৰ্ংসা নিৰ্ণয় কৰাত সহায় কৰিব। বহু সময় চিন্তা নকৰিবলৈ চেষ্টা কৰিব, মনলৈ অহা প্ৰথম বস্তুটো বাছনি কৰক!\nআপুনি কি ধৰণৰ মা?\nমই ভাল মা নেকি? এনে সন্দেহ আমাৰ বহুতে পৰিচিত। যিসকলে ভাবে তেওঁলোকে সঠিক উত্তৰ জানে তেওঁলোকে বিৰলতাৰ বাসস্থানত বাস কৰে। কিন্তু মাতৃত্বৰ বিভিন্ন শৈলী আৰু শিশুৰ সৈতে যোগাযোগ কৰাৰ বিভিন্ন উপায় আছে। শিশু এটা কেনেদৰে ডাঙৰ হ'ব - এক অনুজ্ঞাকাৰী টমবয় বা বিপদজনক অপ্ৰলেপযুক্ত? এতিয়া ইয়াক ভৱিষ্যতবাণী কৰিব পাৰি, মাতৃৰ মনোভাৱ মূল্যায়ন কৰি। বাহিৰৰ পৰা নিজকে চাবলৈ আৰু হয়তো নিজৰ ভিতৰত কিবা সলনি কৰিবলৈ, পৰীক্ষাত সহায় কৰিব।\nআপোনাৰ ছুটিৰ বাবে দেশ\nআপুনি নতুন যাত্ৰাৰ পৰিকল্পনা কৰিছে নেকি? আমাৰ পৰীক্ষা লওঁক আৰু আমি আপোনাৰ বাবে আটাইতকৈ উপযুক্ত দেশ বিচাৰিবলৈ চেষ্টা কৰিম:)\nগণিতৰ ৫ টা প্ৰশ্ন


ডেভিদ বেকহামৰ ১৩.৭৪ কোটি মূল্যৰ যৌনাংগাকৃতিৰ পুতলা উপহাৰ পত্নী ভিক্টোৰিয়ালৈ! | Asom Live 24\nin ক্ৰীড়া, ফেশ্বন, বিনোদন, বিশ্ব, সংগীত\nপশ্চিমীয়া তথা হলিউদৰ তাৰকা তথা চেলিব্ৰেটিসকলে নিজৰ স্বামী/পত্নী অথবা প্ৰেমিক/প্ৰেমিকা যৌনাংগ আকৃতিৰ পুতলা উপহাৰ দিয়াতো কোনো নতুন কথা নহয়৷ বৰং আমেৰিকাসহ পশ্চিমীয়া দেশসমূহৰ চেলিব্ৰেটিৰ বাবে সেয়া এক স্বাভাৱিক কথাহে৷ আৰু সাধাৰণতে তেনেধৰণৰ সাধাৰণ মূল্যৰ পুতলা উপহাৰ দিলে সেয়া চৰ্চালৈও নাহে৷\nকিন্তু কোনো চেলিব্ৰেটিয়ে যেতিয়া মিলিয়ন ডলাৰ মূল্যৰ তেনেধৰণৰ পুতলা উপহাৰ দিয়ে তেতিয়া ই টেবলয়ডত বিশেষভাৱে চৰ্চা লাভ কৰে৷ এইবাৰ ঠিক তেনেধৰণৰ এক চৰ্চাই বিশ্বজুৰি আকৰ্ষণ সৃষ্টি কৰা দেখা গৈছে৷\nএইবাৰ চৰ্চাৰ কেন্দ্ৰবিন্দু হৈছে ইংলেণ্ডৰ প্ৰাক্তন প্ৰবাদপ্ৰতীম ফুটবলাৰ ডেভিড বেকহাম আৰু তেওঁৰ পত্নী প’প গায়িকা ভক্টোৰিয়া কেৰ’লিন বেকহাম৷\nলগতে পঢ়ক ৰাজ্যত বৃদ্ধি পাইছে জেহাদীৰ সংখ্যা, বঙাইগাঁৱত গ্ৰেপ্তাৰ ৩ জেহাদীক\nসংবাদ মাধ্যমত প্ৰকাশিত বাতৰি অনুসৰি প্ৰাক্তন ইংলিছ ফুটবলাৰ ডেভিড বেকহামে পত্নী ভেক্টোৰিয়া বেকহামৰ এটা পুৰুষৰ যৌনাংগ আকৃতিৰ পুতলা উপহাৰ দিছে, যিটোৰ মূল্য ১.৮ মিলিয়ন মাৰ্কিন ডলাৰ৷ ভাৰতীয় মূল্যত প্ৰায় ১৩.৭৪ কোটি টকা৷ এতিয়া স্বাভাৱিকতে প্ৰশ্ন উঠিব পাৰে, এই পুতলাটোৰ মূল্য কিয় ইমান?\nভাৰতীয় মূল্যত প্ৰায় ১৩.৭৪ কোটি টকাৰ মূল্যৰ এই বিশেষ উপহাৰটো হীৰাৰে তৈয়াৰী৷ প্ৰকাশিত খবৰ মতে হীৰাৰে সজ্জিত এই ভাইব্ৰেটৰ পুতলাটোত প্লেটিনামৰ প্লেট ব্যৱহাৰ কৰা হৈছে৷ ষ্ট্ৰীপ ক্লাবৰ স্বত্বাধিকাৰী পিটাৰ ষ্ট্ৰিংফেল’ৰে ডিজাইন কৰা পুতলাটোত ১৬ কেৰেট হীৰাৰ নেকলেচো সংযোজন কৰা হৈছে৷\nডেভিড বেকহাম আৰু ভিক্টোৰিয়া বেকহামৰ বাবে বিলাসী উপহাৰ দিয়াতো তেনেই সাধাৰণ কথা৷ কিন্তু বেকহাম দম্পতীৰ এই উপহাৰৰ মূল্যই সকলোবোৰকে চেৰাই গৈছে৷ হলিউদৰ বহু তাৰকাই এনে উপহাৰ প্ৰদান কৰাৰ বাতৰি প্ৰকাশ পালেও সেয়া ভাৰতীয় মূল্যত কোটি ঘৰত প্ৰৱেশ কৰাৰ বাতৰি পোৱা নাই৷\nইয়াৰ পূৰ্বে বে’য়ান্স আৰু জে’-জেদৰ মাজত এমেধৰণর পুতলাৰ আদান প্ৰদান কৰিলেও ইয়াৰ মূল্য লাখৰ ভিতৰতহে আছিল বুলি প্ৰকাশ পাইছিল৷ প’পষ্টাৰ ৰিহান্না আৰু বে’য়ান্সেও তেনেধৰণৰ বিলাসী পুতলা দি চৰ্চালৈ আহিছিল৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamDavid Beckhamvictoria beckham\nগৰম দিনত কি কি ফলে আপোনাৰ শৰীৰ সতেজ কৰি ৰাখিব?